
„Desigur, religiile aduc mult bine. Ele ne-au înzestrat cu 
multe dintre darurile civilizaţiei, ca de exemplu cunoașterea, 
etica și structura socială. Dar ele pot fi, de asemenea, surse 
ale răului. Bigotismul îngust si intoleranta, războaiele sfinte 
Si vindtorile de vrăjitoare, inchizitia si autodafeurile repre- 


zinta aspecte intunecate ale religici.“ 

Budismul este un giuvaer din tezaurul spiritualității 
indiene. Lucrarea de fată prezintă, într-un mod concis si 
documentat, doctrina budistă, practica si istoria ei, si, de 
asemenea, explică: 

— Ceeste de fapt budismul; 

— Cum a evoluat budismul; 

— Caresînt diferitele şcoli budiste; 


— Cene poate oferi budismul astăzi. 

Pentru fiica mea, SARAH SPELLING, 
cu multă dragoste. 


Toate învățăturile lui Buddha au doar acest singur 
scop — de a ne purta dincolo de spatiul gîndirii. 
Maestrul Ch'an Huang—po 


PREFATA 


Cele mai multe studii asupra budismului sint scrise 
din punctul de vedere al unei anumite scoli sau traditii, in 
timp ce aici încercăm să schitém o viziune de ansamblu, 
concisă, nepărtinitoare, a doctrinei, practicii și istoriei bu- 
diste. În cursul acestei încercări ecumenice, urmărim mo- 
durile în care anumite învățături $i practici s-au schimbat 
$i dezvoltat de-a lungul mileniilor, în contexte diferite. 
Căci doctrinele si practicile budiste nu sînt separate de 
viaţă ; ele sînt dinamice si schimbătoare, ca toate lucrurile 
vii. 

Budismul are două limbi canonice, pali si sanscrita. 
Pentru a evita confuziile, am folosit termeni sanscriti, am 
păstrat un număr minim de accente şi nu am utilizat sem- 
nele diacritice, care nu sînt familiare occidentalilor neli- 
centiati. De asemenea, în unele cazuri am schimbat grafia 
cuvintelor, redindu-le în formă fonetică. Sensurile terme- 
nilor tehnici fiind explicate în text, nu am inclus nici un 
glosar. În notele de subsol sînt oferite indicaţii mai mult 
sau mai putin importante. 

As dori să mulțumesc următorilor, pentru ajutorul lor 
amabil : Stephen Batchelor, Martine Batchelor, Ajahn 
Anando, Richard Hunn, Rob Preece, Roger Wheeler si 
Diana St. Ruth. 

În sfârșit, un avertisment pentru cititor. Deoarece bu- 
dismul are ca obiect ultim inefabilul, tot ceea ce e rostit 
trebuie privit ca fiind strict provizoriu. Spiritul, evaziv și 
anarhic, nu poate fi cu adevărat încorsetat sau fixat. Pre- 
cum vintul, el vine si se duce, după propriile-i reguli mis- 
terioase. Prin urmare, trataţi cu uşurinţă tot ce se află în 
această carte. Dacă vă ajută să vă găsiţi propriul drum, 
folosiţi-o. Dacă nu, îndepărtaţi-o. Să nu o trataţi nicio- 
dată ca pe un substitut pentru înţelepciunea care se naşte 
în sinele vostru în momentele de calm. 


Sharpham, Devon, 1990. 


INTRODUCERE 


Cu multi ani în urmă, pe cînd călătoream prin Hima- 
laya nepaleză, îndreptîndu-mă spre muntele Everest, 
m-am pomenit într-o seară într-un mic sat Sherpa. 
Neavind altceva de făcut, am mers să privesc templul 
budist local, o clădire venerabilă, în stil tibetan, şi care 
părea puţin folosită. 

Înăuntru, totul era întunecat, dar treptat, ochii mi s-au 
obișnuit cu bezna. Atunci, am putut zări o mulțime de ima- 
gini fantasmagorice ale unor zeități benigne sau minioase, 
dansind pe pereţi, culorile lor, strălucitoare cîndva, fiind 
acoperite de funinginea maronie a lămpilor de ulei care 
luminaseră pilpiitor templul timp de secole. 

Strălucirea aurului şi aramei mi-a atras atenţia. Am 
păşit de-a curmezisul încăperii, strecurîndu-mă printre 
pilastri purpurii și perne străvechi, roase de molii, pînă la 
un mic altar. Acolo, am găsit un amestec de obiecte votive 
străvechi. Am început să le cercetez... 


Am fost aproape cuprins de sentimentul nelinistitor că 
eram urmărit. Am privit în spate... Nimic... În lături... 

Nimic. In schimb, cind m-am uitat in sus, am simtit un 
fior ascutit, din cauza surprizei. Un imens Buddha aurit 
şedea, ascuns partial de o coloană ca un semineu, in spa- 
tele altarului principal, si privea în jos spre mine, cu un 
zimbet slab mijind pe buzele acelea colosale, ca si cum era 
amuzat că nu fusesem de la început conştient de prezenţa 
lui. Era un suris atît de blind și binevoitor, încît n-am 
putut decît să-i răspund. De asemenea, părea să-mi spună 
ceva. 

Acest incident trebuie să se fi petrecut acum optspre- 
zece ani. Desi destul de neînsemnat în sine, el a stabilit o 
legătură importantă. Am fost de atunci profund implicat 
în budism — cufundîndu-mă în marele mister al surisului 
lui Buddha. Această carte mică reprezintă un rezumat a 
ceea ce am descoperit. 


Budismul este un giuvaer din tezaurul spiritualităţii 
indiene. El a apărut aproximativ acum două mii cinci sute 
de ani în cîmpia centrală a fluviului Gange, exact la sud de 
munţii Himalaya, care, în măreţia lor de zăpadă, se înalță 
ca simboluri îndrăzneţe ale aspirațiilor spirituale ale uma- 
nităţii. De-a lungul secolelor, budismul a fost transmis 
multor altor ţări si, în timpul acestui proces, el a asimilat 
multe dintre tradiţiile locale, cunoscînd noi și interesante 
faze de dezvoltare ; dar elementele sale indiene au rămas 
întotdeauna centrale si fundamentale. 


Forma religioasă prevalentă în India acum două mii 
cinci sute de ani era brahmanismul. O castă privilegiată 
de preoți media între oamenii de rînd și zei, stăpînind o 
serie de rituri religioase specializate. Această tradiție — 

avînd ca scrieri sacre Vedele — era în general creaţia arie- 
nilor, care au invadat India în timpul primului mileniu 
înainte de Hristos ; cu toate acestea, ea se baza, de aseme- 
nea, pe elemente indigene. 

Pe de altă parte, budismul s-a născut dintr-un curent 
alternativ şi mai degrabă diferit ale cărui origini sînt ante- 
rioare invaziilor ariene. Este vorba despre o străveche tra- 
ditie yoghină, care nu a avut initial nici o formă de 
organizare sau cult formal şi care accentuează în principal 
pătrunderea directă de către individ a misterelor ultime 
ale vieţii. 

Din timpuri imemoriale, indienii credincioşi i-au 
venerat pe acei căutători spirituali care se retrăgeau sin- 
guri în munţii nepătrunși si în junglele sălbatice, pentru a 
descoperi adevărul pentru ei înșiși. A apărut o tehnică 
spirituală sofisticată, menită să le satisfacă necesităţile : 
practici yoga și meditații speciale care, atunci cînd sînt 
aplicate corect si sîrguincios, pot deschide ochiul intelep- 
ciunii şi revela Realitatea Fundamentală — cea care e 
mereu căutată înăuntru, în inima omenească. Săpînd pe 
ruinele cetăților Mohenjo Daro si Harappa, din valea 
Indusului, care decăzuseră cu mult înainte ca arienii să 
traverseze Indusul, arheologii au descoperit imagini 
foarte vechi ale unor yoghini sezind cu picioarele incru- 
cisate în poziţia lotusului. 

Desi initial nesistematic și anarhic, prin anul 600 î.Hr., 
unele grupuri de yoghini, care se adunaseră în jurul anu- 
mitor maeştri sau shramana, au început să simtă nevoia de a 
oferi lumii o imagine mai coerentă şi mai bine structurată. 
În acele vremuri, în regiunea Gangelui mijlociu avea loc o 

revoluţie economică. Noua prosperitate crease oraşe Si 
cetăţi agitate, populate de clase nouveaux riches, care 
aveau atît răgazul, cât si înclinația pentru cercetarea filo- 
zofică si religioasă. Buddha era exact un asemenea maes- 
tru si se spune că el şi-a atras multi discipoli din rîndul 
„tinerilor de familie bună“. Dintre celelalte grupuri shra- 
mana existente la început, singurul care supravieţuieşte 
astăzi este Nigrantha sau Jains: acela al adepților lui 
Mahavira. 


Pentru a întelege budismul, este util să avem o idee 
clară cu privire la cosmologia în care s-au dezvoltat 
învățăturile sale. 

Cei dintîi budiști acceptau viziunea asupra Universu- 
lui general admisă in India acelei epoci, desi o modificau 
întrucîtva. Ideea esenţială este că timpul nu e linear, ci ci- 
clic. În consecință, Universul nu ia naștere „din nimic“ 
într-un anume moment şi nici nu va fi complet distrus 
într-un altul ; el a existat si va exista întotdeauna. Totuşi, 
în timp, el trece prin nesfirsite cicluri de creaţie si distru- 
gere, mereu şi mereu... 

Orice fiinţă născută în acest Univers ciclic este rezul- 
tatul a ceva petrecut înainte ; sau, în termeni budiști, el 
sau ea este rodul (vipaka) unei cauze precedente sau al 
unei acţiuni voite (Karma). Aceasta e doctrina creaţiei cauzale. 
În schimb, cînd o ființă moare, el sau ea creează premisele 
nașterii unei noi făpturi. Prin urmare, nici unul dintre noi nu 
trăieşte vieţi separate, individuale, ci fiecare este o verigă 
într-un nesfirsit lant, circular sau în spirală, care se întinde 
înapoi în trecutul fără început și înainte în viitorul infinit. 
Acesta nu reprezintă tocmai reîncarnarea, căci nu aceeași 

ființă este cea care trece din trup in trup de-a lungul epo- 
cilor. Legătura vitală dintre o existenţă si cea care îi suc- 
cede este mai subtilă. Putem spune că nu aceeași făptură 
se mișcă de-a lungul lanţului, dar şi că acestea nu sînt 
fiinţe total diferite. Sau, dimpotrivă, că avem de-a face cu 
o fiinţă identică si diferită în același timp. Cuvîntul potri- 
vit pentru a descrie acest proces este „renașterea“. 
Principala problemă a fiecărei făpturi omeneşti este 
că viitoarea ei renaștere ar putea să nu aibă loc în formă 
umană. De fapt, există chiar foarte puţine şanse în acest 


sens. Budismul clasic precizează cinci sau şase domenii, 
sau „destinaţii“ în care s-ar putea petrece renasterea : 


1) cerurile (domeniul divin la care se adaugă unele zone 
mai rarefiate de deasupra lor) ; 


2) domeniul asuras, sau al titanilor care, la fel ca si cores- 
pondentii lor eleni, reprezintă vechile forte războinice ; 


3) domeniul fiinţelor omeneşti ; 
4) al animalelor ; 
5) preta, sau al spiritelor flaminde ; si 


6) regiunile iadului care, în scrierile budiste, sînt 
numeroase si extrem de primejdioase’. Sistemul este 


1 Budistii occidentali se întreabă adesea dacă aceste regiuni, mai cu 
seamă regiunile infernale, sînt „reale“ sau reprezintă metafore ale unor 
stări psihologice. În scrierile budiste ele sînt, desigur, descrise ca reale, 
iar credincioşii din ţările budiste tradiţionale le privesc ca atare. Totuşi, 
aceasta nu rezolvă problema. Maeștrii spirituali și autorii au recurs ade- 
sea la imaginarea unor infemuri înfiorătoare din motive pragmatice, 
pentru a-i îndepărta pe adepţii lor de „rău“. 

astfel alcătuit, încît doar două destinaţii sînt plăcute, res- 
tul fiind pline de chinuri. l 


Prin urmare, renasterea este un proces de circulatie 
nesfirsita, incontrolabilă, printr-o varietate de situatii, în gene- 
ral dureroase. A te naste este, deci, după toate aparentele, 
o veste proastă ! 

Ce anume mentine Samsara, roata existentei ciclice în 
perpetuă mişcare ? În principal, trishna — setea/pofta/do- 
rinta — nu doar în formele ei banale de aşteptare a lucru- 
rilor dorite si de evitare a celor nedorite, ci în forme mult 
mai subtile, precum esentiala dorință subconştientă de a 
exista. Trishna apare pe un fond de inselare/ignoranta 
(avidya), care nu constituie o simplă si o fericită naivitate, 
ci un fel de orbire voluntară ce refuză să privească în fata 
adevărata realitate a unui Univers aflat într-o perpetuă 
schimbare și suferință. Furia/ura, dvesha în sanscrită, se 
alătură lui trishna si avidya, pentru a da naștere Grupului 
celor Trei, numit adesea Trei Focuri sau Otrăvuri. 

Aceasta indică în mod direct care este scopul principal 
al proiectului budist. El nu constă, precum în religiile occi- 
dentale, în descrierea si proslăvirea unui Dumnezeu crea- 
tor. Desi lui Buddha nu îi plăcea să vorbească despre zei, 
el nu le-a negat nicicînd existenţa ; dar în cosmologia sa, 
pînă si cel mai înalt dintre ei este tot o victimă a sistemului, 
căci durata privilegiilor lui divine va lua într-o zi sfârșit, 
chiar dacă ea se va întinde pe parcursul multor eoni ; si atun- 
ci, în mod inevitabil, el va suferi o foarte reală cădere în 
dizgrație, urmînd a fi reintegrat în sistem. 

Scopul esenţial al budismului nu este nici asigurarea 
accesului la un soi de rai etern, după moarte. După cum 

am văzut, se credea în existenţa paradisului : cerurile zei- 
lor şi, deasupra acestora, ierarhii de „stări fericite“, (dhyana), 
tot mai rarefiate, la care se poate ajunge prin disciplina 
yoghină. Printr-o practică ascetică extrem de riguroasă şi 
prin acumularea meritelor necesare, jainii căutau să 
obțină accesul la cele mai înalte dintre aceste zone. Dar si 
acela era strict temporar. 

Nu, ceea ce Buddha căuta era o Ieşire — eliberarea fi- 
nală si totală din lanţul existentei ciclice ; o evadare din 
Samsara, o dată pentru totdeauna a nu mai fi niciodată 
supus renașterii si nenorocirilor care o însoțesc. Aceasta 
este Eliberarea, Moksha, Iluminarea, Nirvana... 


Fiecare religie importantă este întemeiată de ceea ce 
am putea numi un „originar spiritual“, de unul dintre acei 
indivizi extrem de rari, dăruiţi cu îndrăzneala si perspicacita- 
tea de a se aventura în labirintul propriei personalităţi, şi de 
a înțelege marele mister păstrat cu sfinţenie în străfundurile 
acestuia. O asemenea persoană cunoaşte pentru sine 
adevărul în mod direct, prin contactul nemijlocit cu sursa 
vie. Apoi el îi poate învăţa si pe ceilalţi, dar imediat apar 
probleme. În primul rînd, de obicei, discipolii nu posedă 
talentul spiritual al maeștrilor lor ; iar în al doilea, există 
o limită a ceea ce poate fi învăţat, căci fiecare individ este 
unic, este o configurație complet noua, care trebuie să-şi 
găsească, în ultimă instanţă, propria cale către centru. 

Legătura nemijlocită cu prezenţa inspiratoare a unui 
maestru le poate permite unora să depăşească aceste difi- 
cultăţi. Cît timp o învățătură (sau o revelaţie) este nouă, 
există în ea o forţă specială. Cu toate acestea, cei mai multi 
dintre discipoli vor deveni imitatori, venerindu-si maestrul si, 
eventual, ajungînd să fie buni organizatori $i misionari, Ca- 

pabili să păstreze si să difuzeze învăţăturile lui, cu rezultate 
foarte bune, dar privind întotdeauna din punctul de vedere 
al credinţei sau al loialității mai curînd decît din cel al 
gnozei (al adevăratei cunoașteri). 

Moartea maestrului va constitui, inevitabil, o criză de 
un tip aparte. În acel moment învățăturile lui — dintre 
care multe, dacă nu majoritatea, erau menite probabil să 
satisfacă necesităţile unor situaţii ad-hoc, nicidecum să fie 
generalizate — vor fi aşezate pe un piedestal. Vor fi for- 
malizate si transcrise. Astfel încît, în timp, ele vor deveni 
mai mult sau mai putin „osificate“, „fără viata“, precum flo- 
rile în plexiglas. De asemenea, vor interveni preoţii si 
ierarhizările si aceasta va forma o întreagă structură 
lumească, atrăgînd mari bogății si putere, ceea ce va duce 
incvitabil la rivalități, schisme, carierism, dogmatism si 
asa mai departe. 

Aceasta este religia, care trebuie separată de ceea ce a 
precedat-o, de spirit. 

Desigur, religiile aduc mult bine. Ele ne-au inzestrat 
cu multe dintre darurile civilizaţiei, ca de exemplu, 
cunoaşterea, etica şi structura socială. Dar ele pot fi, de 
asemenea, surse ale răului. Bigotismul îngust si intole- 
ranta, războaiele sfinte si vinătorile de vrăjitoare, inchi- 
zitia si autodafé-ul reprezintă aspecte întunecate ale 
religiei. În cel mai rău caz, religia se poate opune deschis 
spiritului (desigur, uzind de cele mai bune motivații). 
Istoria este presărată cu exemple ale unor mari mistici, 
indivizi cu adevărat inspirați de Divinitate care au fost 
persecutați şi chiar omoriti de către structurile religioase. 

În cele din urmă, sucombind laturii sale întunecate, o 
mare religie poate deveni mai mult sau mai puţin străină 

de izvoarele inspiratiei originale. Dar spiritul nu poate fi 
complet înrobit. El se va reafirma mereu. Dacă o mare reli- 
pie nu îi mai oferă seva, el se va îndrepta în altă direcţie... 
Ar fi naiv si necinstit să pretind că budismul, asa cum 
a fost dezvoltat de alţi bărbaţi şi femei după moartea lui 
Buddha, nu a căzut în unele dintre aceste capcane clasice 
amintite mai sus. Totuși, Buddha însuşi era deosebit de 
preocupat nu să ofere formule dogmatice, ci să îi ajute pe 
oameni să înțeleagă adevărul si să descopere pentru ei 
înșiși Eliberarea. De aceea un anume spirit liberal de cer- 
cetare nestingherită reprezintă elementul fundamental al 
învățăturilor lui. Acest spirit este exprimat deschis în Kalama 
Sutta, care descrie vizita pe care Buddha a făcut-o clanului 
Kalama ce locuia în împrejurimile cetăţii Kesaputta. 
După formalitatile uzuale, cei din tribul Kalama i-au spus : 


„Au venit în Kesaputta unii oameni si unii 
preoţi brahmani si au predicat. Cît despre 
predicile altora, ei le-au luat în rîs. Apoi au 
venit altii si au facut la fel. Asa încît, ori de cite 
ori îi ascultăm pe sfinți sau pe preoți, sîntem 
plini de îndoială si sovdim în nesiguranţă, 
neștiind cine graieste adevărul si cine minte.“ 


Buddha a răspuns limpede : 


„Da, voi, cei din Kalama, aveţi dreptate 
să vă indoiti şi să sovditi în nesiguranţă. Dar 
nu vă lăsaţi inselati de poveşti, de zvonuri 
sau de ceea ce se spune, folosindu-se autoritatea 
învățăturilor voastre tradiţionale. Nu vă lăsaţi 
inselati de cei care pomenesc adesea scripturile, 

nici de logică sau rationamente; nici de 
reflectia asupra unei simple păreri sau teorii, 
sau de respectul orbesc fata de un sfint ori 
un preot. Doar arunci cînd Stiti voi insiva : 
acestea sînt învățăturile bune, care nu vă fac 
nici un rău, care sînt acceptate de înţelepţi si 
care, puse în practică, aduc profituri și feri- 
cire — abia atunci, voi, din Kalama, le puteți 
primi si vă puteti bucura de ele...“ 


Cuvintele esenţiale sînt aici : doar atunci cînd știți voi 
înşivă... Desigur că Buddha nu încerca să ofere celor din Kala- 
ma doar o altă religie sau ideologie, oricît de nobilă ar fi 
fost ea. Nu încerca să îi determine să i se alăture. Și nici 
nu le oferea un set de reguli fixe şi dogme, căci acceptarea 
orbească a unor astfel de lucruri conduce prea uşor la un 
fundamentalism îngust. El le indica ceva din ei înşişi : un 
etern nucleu interior de înţelepciune. Iar acelei intelepciuni 
se asociază invariabil o compasiune caldă si blindă fata de 
ceilalţi care sînt prinşi în plasa suferințelor. 

Toate consolările unei religii sînt oferite de budism 
celor care au nevoie de ele. Poţi opta să fii credincios sau 
nu, să fii devotat cu piosenie sau nu. Dar principala che- 
mare este adresată întotdeauna individului, pentru ca acesta 
să urmeze exemplul lui Buddha și să trezească într-un mod 
personal în el (sau ea, se înțelege) conștiința Adevărului. 
lată ce face ca budismul să fie atît de important şi iată de 
ce el atrage atitia adepţi în Occidentul de astăzi. Noi, 
vesticii, am avut destule religii organizate, împreună cu 
efectele si rezultatele lor. Acum ne trebuie mai mult spi- 
rit, mai multă cunoastere directă ; avem nevoie să bem din 
apa vie. Sîntem, într-adevăr, teribil de însetaţi. 

Buddha Sakyamuni 


1. BUDDHA SAKYAMUNI 


În ciuda numeroaselor transformări suferite de tra- 
ditia religioasă care îi poartă numele, figura istorică a lui 
Buddha rămîne fundamentală. El este geniul întemeietor, 
eroul, deschizătorul de drumuri; căutătorul spiritual 
arhetipal, care urmăreşte dificila și descurajanta încercare 
de eliberare pînă la capăt. Un fel de Parsifal oriental 


(dar, desigur, fără lance sau sabie). 


Și totuși, figura lui Buddha rămîne umbrită, desi 
hagiografia budistă a sporit povestea vieţii sale si a înfru- 
musețat-o cu O complexitate barocă de detalii miraculoase și 
minunate. Se pare că s-a născut prin 566 î.Hr. într-o familie 
conducătoare a uneia dintre micile republici tribale care 
apăruseră în nordul Indiei. Domeniile poporului său, 
Sakya, se situează chiar la poalele Himalayei, o parte 


aflîndu-se în zona nepaleză de azi. In consecinţă, el 

este uneori numit Sakyamuni, „înțeleptul celor din 


Sakya“ ; numele lui a fost Siddhartha Gautama. 


Primii ani 


Legenda spune că, la scurt timp după nașterea lui Sid- 
dhartha, acesta a fost cercetat de Asita, un sfînt cu puteri 
supranaturale. Asita a prezis că Buddha va deveni ori un 
mare conducător al lumii, ori un mare maestru religios. 
Aceasta l-a dezamăgit pe tatăl copilului, Shuddhodana, 
care voia să-l vadă urmindu-i pașii. Gindindu-se că doar 
viata grea l-ar putea transforma pe tînărul Siddhartha într-un 
spirit religios, Shuddhodana i-a creat fiului său un mediu 
ermetic de plăcere si lux. Prin urmare, băiatul a crescut 
stiind foarte puţine cu privire la realităţile vieţii, desi, 
după toate relatările, el era din belşug înzestrat cu talente 
Si calităţi, fiind totodată şi foarte mărinimos. 

În timp, Siddhartha a devenit un fel de erou de po- 
veste şi s-a căsătorit cu o femeie frumoasă numită Yasho- 
dhara. Totuși, cam pe la vremea nașterii unicului său fiu, 
Rahula, el a început să fie minat de curiozitatea de a afla 
care erau condiţiile vieţii de afară. Era, probabil, tot mai 
puţin satisfăcut de fericirea simplă a existenţei în palatul- 
închisoare, construit din marmură, cu grădini frumoase și 
lacuri ; plictisit de curtezane, dansatori şi muzicieni, gata 
mereu să îl distreze ; sătul să lenevească în mătăsuri fine și 


să aibă la masă cele mai delicioase bunatati. 

Shuddhodana a aranjat ca Siddhartha să fie dus în sat, 
ordonind însă mai întîi ca toţi cei care sufereau de vreo 
invaliditate să fie ascunși, pentru a nu tulbura natura sen- 
sibilă a prințului. Totuși, aranjamentele au dat greș, căci 
în primele trei vizite făcute de Siddhartha în sat, el a văzut 
lucruri care au avut un puternic efect traumatic asupra 
conştiinţei lui prea atent protejate. Pe scurt, el a fost rapid 
inițiat în realitatea suferinţei, în trei dintre formele ei cele 
mai dureroase: bătrîneţea, boala și moartea. Intelegind, 
aparent pentru prima dată, că si el va trebui să fie într-o zi 
supus aceluiasi destin, s-a întunecat imediat si a devenit 
retras. Chiar si în palatele sale — mai ales în palatele 
sale — viaţa nu mai era de folos. 

Apoi, într-o a patra călătorie în sat, Siddhartha a 
întîlnit un sadhu, un om sfînt: unul dintre acei asceti 
zdrentarosi, avînd poate o barbă lungă si un păr incilcit, 
care colinda încă străzile fierbinți și prăfuite ale Indiei, 
fără bani sau alte averi, depinzind de bunătatea altora 
pentru a se întreţine. Totusi, acest cerşetor fără locuință avea 
un anume aer de calm si o noblete a tinutei, care i-a sugerat 
lui Siddhartha că se împăcase cu batrinetea, boala si moartea. 

Astfel, a ajuns la un punct de criză. Rezultatul a fost 
că Siddhhartha şi-a părăsit palatele. A renunţat la bogăţie 
şi privilegii. Şi-a tăiat chiar şi frumoasele plete negre pre- 
cum cărbunele, schimbindu-si veșmintele fine de mătase cu 
acelea zdrentuite ale unui sfint. Apoi a rătăcit si el prin 
lume, singur şi fără mijloace de trai, pentru a găsi un 
răspuns la problema suferinței, ceea ce însemna descope- 
rirea unei căi către eliberarea din cercurile dureroase ale 
existenţei ciclice. Avea atunci douăzeci şi nouă de ani. 

Cercetarea spirituală 


Siddhartha a petrecut următorii cinci ani (536-532) 
într-o intensă căutare spirituală. În adăposturi din junglă, el 
a studiat mai întîi la picioarele lui Alara Kalama, unul 
dintre cei mai insemnati maeştri yoghini ai epocii. Alara l-a 
învăţat metodele meditatiei profunde care conduceau la o 
dhyana (Stare de transă) foarte înaltă si subtilă. Elev mo- 
del, Siddhartha s-a dedicat din toată inima exercitiului si a 
reușit. Incintat, Alara s-a oferit să îl promoveze la statutul 
de profesor coleg, dar Siddhartha a refuzat. Această 
învăţătură, și-a spus el, nu va conduce la o totală eliberare 
de suferință, ci doar la o şedere prelungită în Domeniul 
Nimicului. Asa că s-a dus la Udraka Ramaputra, alt impor- 
tant profesor de yoga si, cu aceeași dăruire, i-a ascultat si 
aplicat învăţăturile, doar pentru a ajunge la aceeași 
concluzie ca si mai înainte, cu diferenta că, de data aceasta, 
rezultatul ar fi fost o rămînere într-un domeniu care nu e 
nici al Perceptiei, nici al Non-Perceptiei. 

În acest moment, Siddhartha a înţeles două lucruri esen- 
tiale. Mai intii, el a descoperit că meditaţia concentrării 
(practica shamatha, descrisă mai amănunţit în capitolul 7) 
nu aduce eliberarea totală ; e nevoie de altceva. Iar în al 
doilea rînd, a înţeles că apare inevitabil un punct în care 
profesorii nu ne mai pot învăța nimic. Atunci, oricît de 
dureroasă ar fi despărțirea, sîntem obligaţi să ne îndepărtăm, 
nemaiîncercînd să aflăm izvoarele externe ale înțelepciunii, 
ci căutînd în propriul nostru suflet acea adevărată sursă. 

Astfel că Siddhartha l-a părăsit pe Udraka Ramaputra 
și a încercat să își găsească propriul drum. A experimentat 

mai întîi unele practici ascetice extreme ; trăind in cimitire, 
dormind pe paturi de spini, pîrjolindu-se în arsita amiezii 
şi înghețind sub razele lunii noaptea, el s-a înfometat şi și-a 
pedepsit trupul ca astfel să distrugă toate dorinţele. Din 
nou, a acţionat din toată inima, astfel încît a atras în jurul 
lui un cerc de cinci yoghini care îl admirau. A fost şi la un 
pas de moarte. Atunci, în al unsprezecelea ceas, obosit de 
moarte si fără vlagă, a priceput că tot nu descoperise ceea ce 
căuta si că urma probabil să moară, dacă ar fi continuat. A 
abandonat deci această austeritate si a luat puţină 
mîncare, greşeală care i-a dezgustat atît de mult pe cei 
cinci yoghini, încît aceştia au declarat că „Siddhartha a 
apucat calea vieţii usoare“ şi l-au părăsit imediat. 


luminarea 


Complet singur acum si aflindu-se într-o situaţie dispe- 
rată, Siddhartha s-a așezat pe o pernă de iarbă kusha, sub un 
smochin indian — copacul Bo sau Bodhi — într-un loc 
numit Bodhgaya, aflat în statul Bihar din India modernă. 
Fra hotărît să stea în acel „loc nemișcat“ pînă cînd avea să 
găsească un răspuns problemei lui... sau să moară. 

Căutarea spirituală a lui Siddhartha a atins apogeul în 
acea noapte de mai cu lună plină, sub arborele Bodhi. Cu 
multi ani înainte, pe cînd era copil, fusese lăsat sub un co- 
pac, în timpul Serbării Aratului, pe care cei din tribul 
Sakya o celebrau în fiecare primăvară ; închisese ochii si 
alunecase firesc într-o stare de meditaţie interioară. Repetă 
acum acel procedeu, începînd o adîncă explorare a propriu- 
lui eu. Multe elemente refulate sau subconstiente trebuie 
să fi „apărut la suprafaţă“, cum spun cercetătorii de azi : 

spaime întunecate, fantezii erotice, impulsuri de slăbiciune, 
fragmente de amintiri... dar nu s-a lăsat distras de ele. Ci, 
urmărind cu atenţie filmul său mintal, el a fost capabil să-i 
anihileze puterea ispititoare, iar conținutul lui s-a estompat. 
Rămâînînd concentrat, mintea i-a devenit calmă si străluci- 
toare, ca o oglindă, așa încît a putut să privească înăuntru, 
spre mecanismele de bază care creează si intretin Samsara. 
Şi-a retrăit nenumăratele existente anterioare, din diferitele 
epoci ale lumii — epoci de expansiune sau neagră sufe- 
rinţă. Apoi, indreptindu-si atenţia spre alţii, a văzut cum 
aceștia treceau prin ciclurile nașterii si ale mortii si că felul 
în care ei evoluau era determinat de calitatea morală a 
actelor lor (karma). A meditat asupra felului în care pot fi 
înlăturate „pîngăririle“ (pofte senzuale, ignoranță şi așa 
mai departe) care produc suferinţa si, văzînd că acest lucru 
este, într-adevăr, posibil, s-a eliberat el însuși. În fine, a 
urmărit cele douăsprezece legături ale lanţului Producerii 
Dependente care, într-adevăr, descriu modul în care naste- 
rea conduce inevitabil, prin mijlocirea unor stadii previzibile, 
la moarte care, la rîndul său, este preludiul unei alte 
nașteri — ce nu va face decît să întoarcă Roata Vieţii într-o 
altă mișcare circulară, dacă procesul nu e oprit. 
Siddhartha trebuie să fi înţeles, de asemenea, că el 
însuși era antrenat în acest proces orb, mecanic. Dacă me- 
canismele propriei făpturi puteau să-şi urmeze drumul, 
noțiunea unei fiinţe sau persoane individuale, separate, 
trebuia să apară în mod inevitabil — în cazul lui, Siddhar- 
tha Gautama — o persoană cu nume, trecut, rol social, 
amintiri, relaţii si asa mai departe. Dar aceasta era în 
întregime o construcţie fictivă. În profunzime, în adevărata 
sa natură, realitatea era foarte diferită. El nu era pur si simplu 

Siddhartha Gautama, ci ceva mult mai minunat decît atît. 
Adevăratul său eu era, de fapt, deschis, imens, necondiţionat. 

Intelegind toate acestea, o imensă piatră i s-a luat de 
pe suflet. Era, în sfîrşit, liber. Căci persoana Siddhartha 
Gautama era prizonieră a spiralei Roţii Vieţii, condamnată 
la cicluri de suferinţă. Adevăratul său eu se afla mai presus 
de dualitatile durerii si plăcerii, spațiului si timpului, 
vieţii $i morţii. Aceasta era Nirvana. 

Cînd, spre răsărit, Siddhartha a privit în sus, el a văzut 
cu alti ochi Luceafărul de dimineaţă ce se ridica pe cer — 
nu cu ochii lui Siddhartha Gautama, ci cu aceia ai lui Bud- 
dha : „Cel treaz“, „Cel care ştie“. 

Acesta n-a fost doar un eveniment cu semnificaţie perso- 
nală sau rasială ci, în conformitate cu hagiografia budistă, 
de proporţii cosmice. Relatări dintre cele mai bogate în ele- 
mente mitologice descriu cum ființele din ceruri si infernuri, 
care priveau, de parcă s-ar fi aflat în tribune, staluri sau săli de 
teatru, la evenimentele trecătoare ce se intimplau în centrul 
scenei lumii, au izbucnit în aplauze frenetice. Căci Dharma, 
Calea Eliberării, care fusese pierdută atitia eoni, fusese 
redescoperită. Se încheiase o imensă epocă întunecată. În 
lume apăruseră o nouă speranţă si lumină. Si alţii puteau 
deveni iluminati ; unii, pratyeka-buddha, păstrează pentru 
ei înşişi înțelepciunea ; dar rolul specific al asa-numitilor 
buddha, a căror ramură apostolică poate fi urmărită, cu 
multe întreruperi, în ceturile trecutului imemorial, este 
de a redescoperi si proclama Dharma. Siddhartha Gauta- 
ma este Buddha epocii noastre. 

O vreme, Buddha a continuat să stea sub copacul Bo, 
bucurîndu-se de fericirea supremă a iluminării sale. S-a 
gîndit să predice, dar, initial, nu a sperat că mesajul lui va 


BUDDHA SAKYAMUNI 31 


fi primit cum se cuvine. Oamenii din lume erau, la urma 
urmelor, foarte puternic prinşi de ideea că ei erau per- 
soane şi, în consecință, își petreceau cea mai mare parte a 
timpului veghind asupra intereselor individuale, sustinindu-si 
propriile ambiţii, alinindu-si durerile personale si 
încercînd să isi rezolve problemele lor. Vor fi ei interesaţi 
să afle că, în profunzime, nu erau nicidecum persoane : că 
exista alt mod, mai vast, de existenţă, lipsit de suferinţă 
care însoţeşte întotdeauna personalizarea ? Buddha a 
hotărît că nu. Dar, în acel moment, i-a venit ideea că s-ar 
putea să existe oameni „care au doar putin praf în ochi“ si 
care ar putea fi eliberaţi, dacă ar fi abordati în mod potrivit. 


Cariera de învăţător 


Astfel a început o perioadă de patruzeci şi cinci de ani 
de predici (531-486), în timpul căreia Buddha a hoinărit 
prin Oraşe, sate si cetăţi din câmpiile meridionale ale Gan- 
gelui, mai cu seamă în regatele străvechi Magadha si Kosala. 
De la început, se pare că el ar fi avut un fel de nimb care 
provoca o reacție profundă la cei care îl intilneau. Era, de 
asemenea, un învățător deosebit de înzestrat si, desi nu s-a 
angajat niciodată ca rival al altor maeştri religioşi sau al 
preotimii brahmane, există toate indicaţiile că era preocu- 
pat ca mesajul său să fie răspîndit. Dorea ca învățăturile sale 
să fie exprimate în dialectele locale, pentru a fi pe deplin 
accesibile oamenilor de rînd. Reiese clar că un mare număr 
de oameni din toate clasele si de toate condiţiile au devenit 
iluminati de învătăturile lui. 

Există multe poveşti în legătură cu faza aceasta a vieţii 
lui Buddha, dar cea a lui Kisagotami este un exemplu, la 

fel de bun ca oricare altul, in ce priveste abilitatea de 
învăţător a lui Buddha. 

Kisagotami era o văduvă sărmană care indurase multe 
necazuri în viaţă. Apoi ultima răsucire a cutitului a fost 
moartea unicului ei copil care era tot ce avea pe lume. 
Era neconsolată si nu voia să permită ca trupul să fie inci- 
nerat. Disperati, unii dintre consăteni i-au sugerat să îl 
viziteze pe Buddha. Ea a ajuns înaintea lui, stringind încă 
în brațe cadavrul copilului. 

— Dă-mi un leac care să-mi vindece copilul, l-a im- 
plorat ea. 

Buddha a înţeles de îndată că femeia nu putea accepta 
adevărul, asa că s-a gîndit o clipă. Apoi i-a spus : 

— Da, te pot ajuta. Du-te si adu-mi trei semințe de 
muştar. Dar trebuie să le iei dintr-o casă în care moartea 
nu a intrat niciodată. 

Kisagotami a pornit, cu speranţa reînnoită în inimă. 
Dar, mergind din ușă în usa, ea a auzit, una după alta, 
nenumărate poveşti ale unor pierderi care iti fringeau inima. 
În acea seară, cînd a revenit la Buddha, ea aflase că pier- 
derea nu era doar tragedia ei, ci o trăsătură a condiţiei 
umane — si acceptase acest fapt. Îndurerată, ea a pus jos 
trupul copilului său mort şi i s-a închinat lui Buddha. 

Învățăturile lui Buddha nu sînt doar pentru contem- 
platia intelectuală ; ele implică practica: două lucruri 
care se fac și care cer disciplină si exercițiu. Desi multi 
dintre discipolii săi inițiali erau mireni, existau şi oameni 
care doreau să renunţe la viata în lume si în familie, pentru 
a-şi dedica în întregime timpul si energia Dharmei. Astfel, a 
apărut Sangha — comunitatea călugărilor budiști în care au 
fost admise mai tîrziu si călugărițele. Initial, cei din Sangha 

trăiau extrem de simplu, ca cersetori fără locuință, îmbrăcîndu-se 
în zdrente, hrănindu-se doar din pomană si căutînd adăpost în 
peşteri si sub rădăcinile copacilor. Mai tîrziu, totuşi, multu- 
mită dărniciei mirenilor bogaţi — Buddha a numărat, prin- 
tre adeptii lui, regi, aristocrați si negustori bogati — ei au 
obţinut locuințe mai comode şi permanente în timpul ano- 
timpului musonic (ploios). Acestea au fost începuturile 
mănăstirilor budiste (vihare). 

Mesajul lui Buddha era atît de pur şi de puternic, 


încît, la început, cei din Sangha nu au avut nevoie de nici 
o regulă care să le conducă existenţa. Totusi, încet-încet, 
din cauza anumitor „alunecări“, a fost creat un cod de 
legi — Pratimoksha — pentru călugări si călugăriţe ; de 
asemenea, unele principii de guvernare care erau foarte 
democratice. Se pare că Buddha nu a încercat niciodată să 
se erijeze în figură de autoritate sau să își reducă discipolii la 
statutul de adepţi fanatici. Cu toate acestea, în Sangha au 
apărut disensiuni interne și, o dată, Buddha s-a retras, 
dezgustat de bufoneriile artagoase ale unora dintre 
călugării lui. Totuşi, singura schismă serioasă a fost provo- 
cata de vărul lui, Devadatta, care, in mod firesc, are o 
faimă proastă în toate scrierile budiste. După toate 
relatările, Devadatta era un maniac al disciplinei. El voia 
să înăsprească regulile — introducînd de exemplu vegeta- 
rianismul strict. Plănuia, de asemenea, să ia locul lui Buddha 
si, atunci cînd nu a reușit să obţină succesiunea, a atentat 
de cîteva ori la viata Maestrului. Toate încercările au eşuat, 


iar Devadatta a obţinut ceea ce merita, deși cunoaştem din 

numeroase relatări istorice că adepţii lui erau încă activi 
în India la multe secole după moartea lui Buddha. 


Cel de pe urmă an 


Există relatări relativ detaliate despre ultimul an al 
vieţii lui Buddha. Ca de obicei, el rătăcea din loc în loc, 
oferind învățături înțelepte si pline de dragoste. A murit 
cam prin 486 î.Hr., cînd avea aproximativ optzeci de ani si 
cînd nu se putea socoti norocos pentru că, spre deosebire de 
alti mari inovatori spirituali, trăise atît de mult. Cauza 
morţii a fost otrăvirea cu nişte alimente care mai întîi l-au 
îmbolnăvit, făcîndu-l să sîngereze şi să sufere — ceea ce el 
a îndurat cu acel curaj care îl caracteriza. Discipolii lui, 
atît călugări cit şi mireni, s-au adunat în jurul locului 
unde a fost în cele din urmă aşezat, într-un crîng de arbori 
sala din Kushinagara, nu departe de locul naşterii, Lumbini. 
Oameni fiind, ei erau, firește, extrem de indurerati. 
Ultimele sale cuvinte adresate lor au constituit o încapsu- 
lare concisă a întregii sale învățături : 


Pieritoare sînt toate lucrurile vit. Straduiti-va constient... 


Apoi a trecut în Parinirvana, o stare inefabilă, aflată 
complet dincolo de întelegerea mintală sau descrierea 
verbală obişnuite. 


Și acesta a fost un eveniment cu o semnificaţie cos- 
mică. În toate cele şase Direcţii a fost simțită şi exprimată 
o mare durere, căci un buddha, un individ pe deplin ilumi- 
nat, care redescoperă si proclamă Dharma, după ce 
aceasta a fost pierdută o atît de lungă si întunecată 
perioadă, apare în lume doar foarte, foarte rar. 


2. BUDISMUL INDIAN 


Timp de secole, budismul nu a fost în India o prezenţă 
religioasă semnificativă. Dar el a înflorit în peninsulă la 
mai mult de o mie de ani după moartea geniului care i-a 
dat naştere. În această perioadă, el a suferit multe modi- 
ficări importante. Privind înapoi, putem urmări apariţia a 
trei tradiţii majore sau a unor noi „întoarceri ale roții 
Dharmei“, fiecare cu propriile-i şcoli şi secte compo- 
nente : 

1. Budismul fundamental, numit peiorativ, de către şcolile 
ulterioare, Hinayana sau „Micul Vehicul“, ale cărui 
forme, învățături şi practici sînt probabil cele mai apro- 


piate de cele ale personajului istoric Buddha. 


2. Mahayana sau „Marele Vehicul“, care a deschis crea- 
tor un nou arsenal de moduri de abordare a marelui 


proiect al lluminării : 


3. Vajrayana sau „Vehiculul de Diamant“, calea tantrică 


ce a revitalizat budismul, introducînd tehnici yoghine si 

magico-rituale speciale, pentru a asigura împlinirea Ilu- 
minării. 


Budismul fundamental 


Buddha a fost un învăţător-maestru spiritual dinamic, 
care a oferit învățături în conformitate cu cerinţele 
situaţiilor specifice. Deși, în virtutea cunoștințelor sale, el 
avea o anumită autoritate naturală care, aparent, era 
extrem de evidentă (după unele relatări, el avea un nimb 
auriu), Buddha nu a încercat niciodată să se afirme drept 
figură conducătoare, nici nu şi-a numit un succesor. Evi- 
dent, el dorea să le inculce adepților săi încrederea în sine 
$i să evite toate capcanele care se ascund în autoritate și 
putere. A indicat numai că, după moartea lui, în caz de 
nevoie, urmașii se puteau călăuzi după Dharma, după 
învățăturile sale. 

Totuşi, la scurt timp după moartea si incinerarea lui 
Buddha, călugării şi călugărițele s-au adunat, din zonele 
îndepărtate unde rătăciseră, si au ţinut un mare consi- 
liu — primul dintr-o serie — în care învăţăturile lui au 
fost repetate oral. O „versiune autorizată“ a fost în cele 
din urmă stabilită, dar nu fără unele greutăţi. Ea a fost 
apoi încredinţată memoriei de către specialişti şi transmisă 
pe cale orală timp de peste patru sute de ani. O versiune 
scrisă nu a fost redactată decit în secolul întîi în Sri Lanka. 
Acest imens volum de scrieri se numeşte Canonul pali, 
după limba folosită — pali — una dintre străvechile limbi 
moarte din India. Un alt nume este Tripitaka (în pali tipitaka) 

sau „Trei Cosuri“, datorită împărțirii sale în trei secţiuni 
distincte. 


1. Vinaya Pitaka sau Coșul disciplinei, care cuprinde 
codul regulilor după care călugării $i călugărițele trebuie 
să trăiască, precum şi alte materiale. 


2. Sutra Pitaka sau Coșul învățăturilor : colecția discursuri- 
lor lungi, mijlocii si scurte ale lui Buddha si a altor discur- 
suri instructive. 


3. Abhidharma Pitaka sau Cosul învățăturilor superioare. 
Compilatorii Abhidharmei au extras si sistematizat ideile 
filozofice fundamentale, implicite în învăţăturile lui 
Buddha. 


Într-un fel, toate acestea repetă un model cunoscut. 
Un mare maestru spiritual apare, își dăruiește înţelepciunea 
adepților lui într-o manieră ad-hoc, apoi urmează drumul 
firesc al celor muritoare. El poate chiar să declare, precum 
marele înțelept modern J. Krishnamurti, că „nu există nici 
O învățătură“ si că „adevărul este un teren virgin“. Totuși, 
întotdeauna pare să existe un imbold de a prinde şi a fixa 
litera afirmațiilor sale. Poate spiritul lor, care, la urma 
urmei, este inima materiei, fi prins? lar dacă există o mai 
mare încredere în literă decît in spirit, nu apare pericolul 
fundamentalismului : de a aplica, în situatiile de viată, nu 
înțelepciunea inimii, ci precedente vetuste, păstrate cu 
venerație în scrierile sfinte ? 

Și în cazul Canonului pali trebuie luate în considerare 
aceste probleme. În mod cert, învăţăturile iniţiale ale lui 
Buddha nu au fost transmise în pali sau în sanscrită, limba 
înaltei preotimi din India antică, ci în vreo altă limba 

populară, probabil magadhi, limba regatului Magadha. 
Ele au fost apoi raspindite de adeptii lui, în timpul acti- 
vităţilor misionare, în alte parti ale Indiei, într-o multitu- 
dine de alte dialecte. În plus, nu toţi cei prezenţi la 
consiliu au fost de acord cu ceea ce au auzit; ei şi-au 
păstrat propriile versiuni. Și, mai mult, în timpul celor 
patru sute de ani de oralitate, trebuie să fi existat un 
spaţiu întins pentru schimbări minore: adăugiri si 
înlăturări — desigur, făcute cu cele mai bune intenţii. 

Asa că, desi poate fi tentant să socotim unele parti din 
Canonul pali ca reprezentind Buddhavacama — Cuvintul 
lui Buddha — ar fi cam neinspirat, precum si contrar spi- 
ritului nefundamentalist al budismului, să procedăm 
astfel. Cea mai inteleapta atitudine ar fi, poate, să citim si 
să studiem scripturile cu spiritul deschis, apreciativ şi cri- 
tic, urmărind nu atît să fixăm o înţelegere literală în min- 
tea cuiva, cît să ne pătrundem de spiritul lor latent. 

O altă dovadă istorică de după moartea lui Buddha a 
constituit-o faptul că Sangha însăşi a fost inevitabil 
supusă încordărilor interne. Existaseră unele disensiuni si 
în timpul vieţii lui Buddha, cea mai notabilă fiind „afacerea 
Devadatta“ ; dar, o dată ce personalitatea unificatoare şi 
conciliantă a lui Sakyamuni a dispărut, dificultățile cu pri- 
vire la reguli şi la interpretarea învățăturilor au devenit 
mai numeroase si mai greu de împăcat. Exista, de aseme- 
nea, O agitaţie stirnită de dominaţia elitei călugărilor 
bătrîni (arhat), despre care se credea că au ajuns în Nirvana 
și care dominau efectiv în perioada timpurie a Sanghei ; si, 
de asemenea, afirmarea drepturilor spirituale ale practi- 

cantilor mai putin inflacdrati printre care se aflau si mire- 
nil. 

Rezultatul in timp al tuturor acestora l-a reprezentat 
fragmentarea în asa numitele Optsprezece Școli (care 
erau, de fapt, mai numeroase), incluzînd principalele școli 
filozofice, precum Sarvastivada (,,Toate-Lucrurile-Exista“), ai 
cărei filozofi avansează un fel de teorie atomistă, clasificînd 
blocurile ultime ale realităţii (dharma) care, credeau ei, 
aveau un anume tip de existenţă reală. 

În general, povestea acestei perioade timpurii a fost 
mai ales una a succesului, iar aceasta se datora în parte 
faptului că budismul păstra încă, fără nici un dubiu, o 
mare parte a energiei sale iniţiale si a vitalităţii, în ciuda 
tentativelor de a-l organiza într-o religie. El se bucura, de 
asemenea, de patronajul unor conducători puternici — în 
special împăratul Ashoka (secolul al treilea î.Hr.), care a 
suferit o convertire dramatică după ce fusese martor al 
măcelului cauzat de una dintre campaniile sale. Aceasta 
l-a transformat dintr-un monarh convenţional, războinic, 
într-un om pașnic, iluminat, preocupat nu de sporirea si 
îmbogățirea imperiului său indian, ci de cultivarea 
calităţilor morale ale poporului său. Totusi, nu este clar 
dacă Ashoka a îmbrăţişat propriu-zis budismul sau doar 
l-a prețuit foarte mult. 


Mahayana 


Buddha însuşi a prevăzut că învăţăturile sale îsi vor 
pierde cu timpul vitalitatea şi forţa. Totusi, lăsînd cu abili- 

tate lucrurile flexibile şi deschise, el a permis unor noi 
valuri de creativitate şi dezvoltare să revitalizeze periodic 
tradiţia pe care o crease. Primul dintre acestea a fost asa-nu- 
mitul Mahayana — Marele Vehicul. 

Ce este Mahayana ? Nu este ușor de răspuns la această 
întrebare. Cuvîntul este, de fapt, un fel de compus prin 
contaminare, care cuprinde o întreagă serie de transferuri și 
modificări ce au început să isi facă apariţia printre credin- 
ciosii budiști la cîteva sute de ani după moartea lui Buddha. 
Acestea erau in mod hotărît budiste, în sensul că cei ce le 
promovau se închinau in principal lui Buddha si aderau la 
învățăturile lui fundamentale, precum si la idealul Ilu- 
minării. Dar ei reprezentau, de asemenea, înflorirea 
potentialurilor ascunse care zăcuseră pînă atunci latent în 
tradiţie. Se poate ca acestea să fi fost iniţiate într-un sin- 
gur loc, dar este la fel de posibil ca ele să fi apărut simultan 
în locuri diferite, în epoci mai mult sau mai putin apro- 
piate. Diverse influenţe budiste, poate chiar occidentale, 
trebuie că au încurajat apariția lor. 

Peste secole, aceste modificări au început a fi asociate 
cu o anumită mișcare, ai cărei membri se considerau în 
mod conștient ,,mahayanisti“, prin opoziţie cu precursorii 
lor pe care, mai degrabă dispretuitor, îi numeau „hainaya- 
niști“. Totuși, în calitate de budiști buni și toleranti, adepţii 
ambelor tradiții trebuie să fi înțeles că ceva mai presus de 
diferenţele dintre ei îi unea. Astfel, desi se poate să fi exi- 
stat anumite fricţiuni si rupturi, coexistenta era posibilă. 
Stim, de exemplu, din povestirile călătorilor că, pînă în 
secolul al optulea, atît mahayanistii, cit şi hinayanistii lo- 
cuiau ca vecini în aceleaşi mănăstiri din India. 

Din punct de vedere doctrinar, mahayanistii înlocuiesc ide- 
alul spiritual al „celui nobil“ (arhat), care a dobindit Iu- 
minarea, cu cel al lui bodhisattva. Viziunea ortodoxă a 
mahayanistilor este că arhat-ul a dobindit salvarea Nirva- 
nei doar pentru sine, a atins deci un ideal mai mărunt și, 
se intelege, egoist. Prin contrast, bodhisattva are o moti- 
vatie altruistă. El caută Nirvana nu pentru el însuşi, ci 
pentru a-i ajuta pe alţii. Din acest punct de vedere, el 
seamănă foarte mult cu un buddha — si, într-adevăr, în 
Mahayana conceptele de buddha si boddhisattva par să se 
suprapună. 

Diferitele trepte (bhumi) pe Calea Bodhisattva sînt 
amănunţit descrise în Mahayana si, de asemenea, virtuțile 
perfecte corespunzătoare acestora (paramita). Facultatea 
„upaya“ sau „îndemînarea în ce priveşte mijloacele“ este 
şi ea puternic accentuată căci, chiar si un bodhisattva, din 
belşug dăruit cu compasiune, ar fi neputincios dacă i-ar 
lipsi talentul de a imagina moduri eficace pentru a trans- 
pune în practică bunăvoința sa. Dar cea mai importantă 
virtute Mahayana este compasiunea (Karuna) : o preocu- 
pare caldă, plină de dragosie pentru ceilalți, animată de 
dorinţa profundă de a le uşura suferințele. Împreună cu 
înțelepciunea (prajiia), ea e ridicată la rangul de virtute 
supremă. 

Cit despre Buddha, în Mahayana el este mai degrabă 
considerat manifestarea unui principiu supraomenesc 
decît o persoană în carne si oase. Pentru a apărea așa cum a 
făcut-o, în multe regate şi epoci diferite, „el“ dispune de 
trei trupuri minunate : 1. Nirmanakaya, trupul în care 
apare în lume (desi acesta nu este un trup „real“, ci o 

invocatie magică pentru rațiuni de compasiune) ; 2. Sam- 
bhogakaya, în care apare în împărăţiile cereşti pentru a-i 
instrui pe bodhisattva si pe rudele lor ; 3. Dharmakaya, un 
fel de trup cosmic, înrudit cu Dharma absolută, chintesenta 
calităților buddha, desăvirşire a Golului (Shunyata — vezi mai 
jos). Personajul istoric Buddha este, de asemenea, numit Ta- 
thagata : cel ce a înțeles „felul“ sau „modalitatea“ (tathata). 

De asemenea, Mahayana a dat naştere unui minunat 
panteon de personaje cosmice si celeste, buddha si bodhi- 
sattva, cum ar fi: Amitabha, Buddha al Luminii Infinite, 
care locuieşte în Paradisul vestic Sukhavati şi Mafijushri, 
Boddhisattva al Intelepciunii, a cărui spadă adamantină 
înlătură iluziile şi părerile. 

Astfel de evoluţii au bătătorit calea pentru apariţia 
unor noi culte de credinţă si devoțiune, pentru că budis- 
mul pre-Mahayana se concentra foarte mult asupra 
mănăstirilor si era interesat îndeosebi de lupta eroică 
pentru obținerea Nirvanei prin efort personal. Ei nu era 
deci pentru oamenii de rînd, ci pentru elita educată şi 
pentru cei putini, dedicați si pregătiţi să renunţe la lume. 
Oamenii de rind, simțindu-se frustrati, pentru că erau 
lăsaţi deoparte, au început, inevitabil, să ceară un statut 
mai solid, iar aceste forme noi au fost prin urmare dezvol- 
tate, pentru ca ei să își poată exprima credinţa simplă și, 
de asemenea, conştienţi de propriile limite, să poată che- 
ma în ajutor factori externi. 

La cealaltă extremă a spectrului, pentru cei sofisticati 
din punct de vedere spiritual, au apărut noi școli si cu- 
rente filozofice, toate fiind profund ezoterice. Neîndoielnic 
că şi acestea au fost iniţiate pentru a răspunde unor nevoi 
reale. Multe dintre şcolile filozofice pre-Mahayana isi 

pierdeau forța si începeau să devieze, chiar dacă uşor, in 
noroaiele şi mlaștinile iluziilor. Noul val de filozofi Mahayana 
a iniţiat crearea unor noi metode şi sisteme filozofice, 
care să conducă la adevăratele puncte de vedere, adică la 
acelea conforme cu ceea ce predicase de fapt Buddha. 
Deci, într-un anume sens, acestea erau nu atît filozofii noi, 
cît upaya sau „mijloace abile“ nou imaginate pentru a 
ajunge la perceperea directă a vechilor adevăruri. Nu erau 
nici sisteme de filozofie pur speculativă, aşa cum există în 
Vest, ci erau întotdeauna asociate cu practici meditative, 
astfel încît ele trebuia să indice conceptual tipuri de expe- 
rienta sau instituţii obţinute deja în sala de meditaţie. 

Pentru a avea o idee a noii energii revitalizante pe 
care a eliberat-o Mahayana, nu avem decit să-i privim vas- 
tul canon de scripturi. Textele lui nu sînt în general cărți 
de fiecare zi, scrise într-o limbă clară si transmitind idei 
într-o formă logică şi coerentă. Ele sînt mai curînd exube- 
rante revărsări poetice din punctul culminant al Ilu- 
minării însăși. Se pot petrece lucruri uimitoare. Cititorul 
poate fi transportat pe cale magică pînă la marginile cos- 
mosului, poate vizita nenumărate împărăţii celeste, împo- 
dobite cu giuvaeruri şi scăldate într-o lumină supranaturală ; 
poate intilni multimi de buddha, bodhisattva şi alte fiinţe 
uimitoare care îndeplinesc fapte miraculoase. 

Aceste texte sînt, de obicei, greu de citit de către occi- 
dentalul modern. Ce-i drept, unele sînt concise şi la obiect ; 
dar cele mai multe sînt de proporţii mari şi foarte mari, fiind, 
evident, opere de compilaţie şi nu creaţii individuale. Din 
punct de vedere stilistic, există adesea multe repetiţii, pre- 
cum şi alte procedee ce pot constitui prilej de plictiseală. 
Putem deduce doar că ele erau menite a fi citite nu așa cum 

citim astăzi cărţi, ci erau copiate, cîntate cu voce tare, 
învățate pe dinafară — si nu atit pentru a extrage intele- 
gerea vreunui argument fundamental, ci mai mult cu acte 
devotionale. 


Vajrayana sau Tantra 


Cel care călătoreşte astăzi prin India intilneste în anu- 
mite centre religioase acel tip stînjenitor de sadhu, sau 
sfint, în care se întrunesc două atitudini etern ireconcilia- 
bile: ascentismul si erotismul. El rătăcește în pielea 
goală, cu trupul murdar de cenuşă, cu barbă si păr lung si 
încîlcit, avînd mizgalite pe frunte hieroglife colorate şi o 
privire sălbatică, chiar nebunească, în ochi. Acesta este un 
tantrika, un adept al Tantrei, se șopteşte ; frecventează 
capelele mortuare şi alte locuri macabre, îndeplinind 
practici şi rituri indescriptibile. 

Astfel de oameni sfinţi sînt anarhiști spirituali. Ei 
atacă toate conventiile prudente ale religiei ortodoxe în 
ceea ce au ele mai important. Totusi, în toleranta Indie, nu a 
fost niciodată negat că soluţia tantrică este una valabilă, 
desi se poate să nu se potrivească tuturor căutătorilor. 

Cînd, la rîndul său, budismul Mahayana a început să 
îşi piardă vitalitatea iniţială, în curentul fundamental al 
budismului a apărut Tantra şi a stimulat încă o fază de 
revitalizare $i înnoire — a treia răsucire a roții Dharma. 
Nu stim multe despre originile ei, dar prin secolul al sap- 


telea era deja bine înrădăcinată. O numim acum Vajrayana’, 


1 Are şi alte denumiri: de exemplu, Mantrayana sau Scoala Mantra 
Secretă, deci probabil că aceasta a fost creată într-o fază timpurie. 

Vajra fiind un simbol budist, derivat de la fulgerul mitic al 
zeului indian Indra: o uriaşă descătuşare de energie pro- 
teică, înlăturînd iluzia şi initiind Iluminarea. Este un sim- 
bol foarte potrivit, pentru că adepţii căii Tantra susţin că 
aceasta este foarte rapidă, realizînd în timpul unei singure 
vieţi ceea ce în Hinayana sau Mahayana ar avea nevoie de 
nenumărate existente. 

Scopul practicii tantrice este acela de a transforma, 
prin mijloace yoghice speciale, trupul, vorbirea si spiritul 
în cele ale unui buddha pe deplin iluminat: pentru a 
atinge acest scop, au fost create o mulțime de metode 
rituale si magice, implicînd folosirea unor anumite forme 
specializate, precum mandala (modele simbolice ale cos- 
mosului), mantra (formule sacre) și mudra (mişcări ale 
miinii) și a unor instrumente precum vajra, pumnalul 
ritual (phurba), clopotul (ghanta) si toba de mînă (damaru). 
Puterea acestora rezidă în faptul că în Tantra totul este 
învestit cu energie cosmică. Un simplu sunet poate deci să 
producă, în virtutea încărcăturii sale imanente, puternice 
efecte spirituale. De asemenea, practicantii lucrează cu 
anumite zeități (numite în tibetană yidam), care pot fi 
blinde sau minioase, dar sînt întotdeauna pătrunse de 
calităţi pozitive. 

După tradiţia tibetană, există patru categorii de Tantra : 
Tantra Actiunii (Kriyatantra), Tantra Realizării (Carya- 
tantra), Tantra Yoga (Yogatantra) şi Tantra Yoga Su- 
premă (Anuttarayogatantra). Uneori, aceasta din urmă 
este împărţită în trei subcategorii: Maha Yoga, Anu 
Yoga si Ati Yoga, dînd în total o schemă cu şase ele- 
mente. După Sfintia sa dalai dama, „setul de tantre din 
Tantra Yoga Supremă este superior celorlalte“, iar meto- 

dele ei o fac să fie mai rapidă, pentru că „mintea depinde 
de trup“l. Mai precis, yoghinul lucrează cu trupul subtil, 
prin care energia cosmică circulă în canale şi centre 
mistice. Inversînd sensul energiei, yoghinul linişteşte spi- 
ritul. 

Tantra îşi are propriile texte tainice — o „tantra“ este 
o scriere — dar ea dă o maximă importanță maestrului 
spiritual (guru). El este acela care îl poate îndruma pe elev 
(chela) prin fantasmagoriile periculoase ale lumii psihospi- 
rituale spre tărîmul sigur al Iluminării. În ochii elevului 
(chela), guru ar trebui să apară egalul lui Buddha. De ase- 
menea, Tantra este învăluită în mister — ceea ce a dus la 
multe confuzii — iar practica nu poate începe fără ritul de 
iniţiere (abhisheka) în care initiatul paseste în mandala 
zeitatii alese de el. 

Asa după cum se poate subintelege din cele mai sus, 
Tantra a introdus în budism elemente practice de yoga si 
magie. Magia nu operează cu mintea rațională, ci prin 
invocarea unor structuri mai puţin dezvoltate, dar nu mai 
putin puternice, ale psihicului (inclusiv emoţiile și ins- 
tinctele). Psihologii dezvoltării au izolat, de fapt, o pro- 
gresie evolutivă a fazelor psihice prin care a trecut specia 
umană în drumul către deplina raționalitate. În stadiul 
magic, care a predominat in ceturile preistoriei, lumile 
exterioară şi interioară se întrepătrundeau. Lucrurile ima- 
ginate erau la fel de „reale“ ca si cele materiale ; de aici, a 
apărut proverbiala putere a spiritului asupra materiei. 
Acum, cînd asa-numitele faze „superioare“ au fost atinse, 
stadiile acestea timpurii, desi neglijate, nu sînt în nici un 


1 The Buddhism of Tibet and the Key to the Middle Way, Tenzin Gyatso, 
cel de-al paisprezecelea dalai lama, Londra, 1975, p. 30. 

caz moarte, ci pot fi redesteptate si „puse la treabă“. lată 
ce încearcă să realizeze yoghinii tantra. 

Fără informaţii concrete, nu ne putem decit imagina 
că cei dintîi budiști tantristi reprezentau reminiscente ale 
pitoreştilor hinduişti moderni sau ale adepților vechilor 
școli tantrice din Tibet — adică siddha (adepţi), bogați in 
„înţelepciune nebunească“, rătăcind prin lume, singuri 
sau cu insotitoare de sex feminin ; ori yoghini căsătoriți 
care, pe lîngă practici mistice, îndeplineau în localităţile 
lor servicii oculte : divinatie, exorcism, aducerea ploii $1 asa 
mai departe. Astfel de oameni au reprezentat poate, după 
cum scrie L. O. Gomez „o despărţire radicală de modestia 
călugărilor budiști“ şi „o tentativă de a scoate comunitatea 
din complezenta făţarnică“l. Dar, inevitabil, pe măsură ce 
tradiţia tantrică s-a stabilizat ea însăși, au fost făcuţi pași 
spre „însănătoşirea“ şi organizarea ei. A fost transformată 
în monasticism si conciliată cu filozofia și practica 
budismului ortodox. În cele din urmă, au fost create 
sisteme integrate, care plasau Vajrayana în vîrful unei 
triple ierarhii, iar celelalte tradiţii budiste — aşa numitele 
tradiţii „Sutra“ — dedesubt. 

Şi azi pot fi auziti exponenti ai Vajrayanei reformate, 
declarind că sistemul lor conduce la o realizare superioară 
mai rapidă decît o pot face celelalte tradiţii. Şi ceea ce i-a 
dat Vajrayanei puterea regeneratoare — calitatea ei anar- 
hică — a fost într-o mare măsură îndepărtată prin 
reformă, în scopul de a crea un fel de Tantra „sigură“. 


1 „Buddhism in India“, de L. Gomez, în The Encyclopaedia of Religion, 
vol. 2, editat de M. Eliade, New York şi Londra, 1987, p. 377. 

Dar poate fi Tantra „sigură“ vreodată ? Si, într-a- 
devăr, poate adevărata spiritualitate să fie „sigură“ ? 
Poate ea fi comodă, sigură si prudentă — mediocră ? 
Acestea sînt întrebări foarte importante. Dacă privim îna- 
poi la exemplul lui Buddha însuși, vedem că el nu a facut 
să progreseze spiritualitatea stînd în palatele sale luxoase, 
bucurindu-se de privilegiile sale înalte şi de statutul pe care il 
avea. El a trebuit să renunţe la tot si să se aventureze sin- 
gur în marele Necunoscut. A trebuit să înfrunte misterul si 
pericolul. Adevăraţii săi moştenitori spirituali sînt, deci, 
acei yoghini solitari, precum tibetanul Milarepa si unii 
dintre cei dintii maestri chinezi Zen, care au plecat în 
locuri îndepărtate, pentru a-şi descoperi propriile căi 
unice, mai curînd decit cei se alătură instituţiilor sau altor 
grupuri. 


Cam prin secolul al şaptelea budismul indian a intrat 
în declin. Prin secolul al zecelea, el era literă moartă pen- 
tru mai toată lumea. Mitologia populară susţine că inva- 
ziile musulmane sau influențele degenerate ale Tantrei 
l-au distrus. Totuși, au existat si alti factori mai impor- 
tanti, unul dintre ei fiind acela că tradiţia hindu, care a 
continuat să existe datorită mai marii sale flexibilitati și mai 
marelui impact asupra vieţii obișnuite a oamenilor, a 
dobindit o nouă vitalitate, absorbind în propriul său şuvoi 
o mare parte a budismului. Acesta a suferit, de asemenea, 
din cauza concentrării în mănăstiri, dintre care unele, ca 
Nalanda si Vikramalashila deveniseră mari universităţi 
monastice, unde era predată o întreagă serie de arte spiri- 
tuale şi ştiinţe. Cînd musulmanii au atacat, budistii, slabiti 
deja, erau uşor de descoperit şi de... „lichidat“. 


3. DIASPORA BUDISTA 


Declinul si căderea budismului în India nu au consti- 
tuit nicidecum sfîrşitul povestii. Învățăturile si practicile 
budiste fuseseră deja transmise mult dincolo de granițele 
peninsulei, pînă în locuri unde, venind în contact cu noi 
influenţe si împrejurări, aveau să cunoască în timp faze de 
dezvoltare regeneratoare. 


Putem urmări trei direcţii fundamentale de răspîndire: 


1) O răspîndire spre sud, care a purtat budismul către 
multe zone din sud-estul Asiei, aflate între granițele unor 
state contemporane precum : Sri Lanka, Birmania, Thai- 
landa, Laos, Cambodgia. 


2) O raspindire spre nord, care a dus budismul spre nor- 
dul si estul Asiei, în Tibet, China, Mongolia, Coreea, Japo- 
nia, Vietnam $i asa mai departe. 


3) O răspîndire modernă, spre Vest, care l-a adus în ulti- 
ma sută de ani în Europa (Marea Britanie, Franţa, Belgia, 

Germania, Rusia si asa mai departe) si In America de 


Nord — ca şi în alte părţi ale lumii. 


Raspindirea catre sud 


Desi Mahayana si Vajrayana au fost introduse cu 
multe secole în urmă, ramura budistă care predomină în 
zilele noastre în sud-estul Asiei este Theravada, literal 
„Drumul Batrinilor“, ale cărei origini pot fi urmărite pînă 
la stadiul iniţial, al școlii pre-Mahayana. 

Cel dintii efort misionar budist încununat de succes a 
avut loc în Sri Lanka. Budismul Theravada a fost adus în 
această insulă-giuvaer în secolul al treilea de către fiul si 
fiica împăratului Ashoka, Mahinda şi Sanghamitta. 
Amîndoi erau membri predestinati ai Sanghei. Regele 
Devanampiyatissa i-a primit bine, dăruindu-le o suprafaţă 
de pămînt pe care s-a construit cea dintîi mănăstire. 
Înflăcărat de entuziasmul de a vedea budismul bine 
împămîntenit în regatul său, conducătorul a fost asigurat 
de către Mahinda că acest lucru s-a întîmplat cu adevărat 
atunci cînd un om născut în Sri Lanka a fost hirotonisit 
călugăr într-o sima (zonă consacrată) din Sri Lanka. 

Mai tîrziu, au ajuns în Sri Lanka şi budismul Mahayana, şi 
cel tantric, iar adepţii lor au intrat în conflict cu cei ai 
Theravadei ortodoxe. Totuşi, problema a fost rezolvată de 
un conciliu din 1160, care a suprimat toate şcolile care nu 


aparţineau Theravadei. Mai tîrziu, Sri Lanka a suferit 

răsturnări politice din cauza colonizării europene si a inva- 
ziei din sudul Indiei, iar pe la mijlocul secolului al optspre- 
zecelea, starea budismului era atît de precară, încât, pentru 
salvarea tradiţiei, a fost necesară aducerea din alte părti a 
unor călugări (bhikshu). In timpul ultimei parti a secolu- 
lui al nouăsprezecelea, s-a făcut simțită o revitalizare, 
generată, totuși, atît de budistii locali, cit si de simpatizanții 
europeni, precum primii teozofi, H. S. Olcott si H. P. Blavatsky. 
O tradiţie destul de sănătoasă, deşi cam conservatoare, $i 
cu O tendinţă savantă, supravieţuieşte astăzi în teritoriul 
sfişiat de lupte din Sri Lanka, dar, de asemenea, există o 
tradiție a pădurii, specifică pentru călugării si călugărițele 
care meditează retrași. 

Forme diverse de budism au fost, de asemenea, intro- 
duse în Birmania si, între secolele al treisprezecelea si al 
cincisprezecelea, o minunată cultură budistă a înflorit în 
Pagan. Totuşi, din cauza diferitelor schisme si disensiuni, 
„O succesiune monastică valabilă din punct de vedere 
canonic“ a fost introdusă din Sri Lanka în secolul al cinci- 
sprezecelea, de cînd Theravada srilankeză este tradiţia 
predominantă. În timpul ocupaţiei britanice (1185-1948), 
budismul s-a asociat cu naționalismul birmanez. De la obtine- 
rea independenţei, Birmania a fost stat socialist și, de curînd, unul 
cu foarte multe probleme, dar budismul supravieţuieşte, 
iar astăzi Birmania este faimoasă pentru eficientele me- 
tode meditative dezvoltate cu mare succes de maestri, pre- 
cum Mahasi Sayadaw, U. B. Khin si S. N. Goenka. 

Theravada srilankeză a fost instituită ca tradiţie pre- 
dominantă in Thailanda în secolul al patrulea d.Hr.. 
Astăzi, budismul thai este extrem de bine ierarhizat si or- 

ganizat. De asemenea, el se află sub un anumit control al 
statului, iar regele este patriarhul suprem. In mod deloc 
surprinzător deci, „biserica“ locală isi are radicalii si 
reformatorii ei, precum si conservatorii neclintiti. Totuși, 
o mare parte a vitalităţii sale se păstrează în afara orașelor, 
în zonele rurale împădurite, acolo unde practicanți serioşi 
hirotonisesc şi se ocupă cu constiinciozitate de budism. 
Un binecunoscut maestru modern al tradiţiei pădurii este 
Ajahn Chah, cel care a pregătit multi călugări occidentali — 
în special pe Ajahn Sumedho, fondatorul american a patru 
mănăstiri Theravada în Marea Britanie si a altora, aiurea. 

Influența thai a fost, de asemenea, răspunzătoare de 
predominanta Theravadei srilankeze în Laos si Cambodgia. 
Din nefericire, lupte politice distrugătoare au decimat 
tradiţiile budiste ale ambelor tari. În Laos, o reminiscență 
Sangha încearcă în prezent să ajungă la un compromis cu 
marxismul local. În schimb, situaţia este extrem de neclară 
în Cambodgia, unde genocidul lui Pol Pot, faimos pentru 
„Cîmpurile Morţii“, a exterminat Sangha, împreună cu 
alte „elemente burgheze“, ce reprezentau vechea ordine. 
Ironia face ca o glorioasă civilizaţie budistă să fi înflorit acum 
o mie de ani în regiunea Angkor, sub vechii regi khmeri. 

Indonezia se mindreste cu cel mai mare monument 
budist din sud-estul Asiei: masivul templu-stupa de la 
Borobodur, în Java. Există si alte dovezi că în regiune s-au 
transmis în trecut diverse forme de budism, dar acestea au 
fost eclipsate de sosirea islamului în secolul al cincisprezece- 
lea. Totuși, astăzi se fac eforturi modeste de a reînvia atit 
budismul Theravada, cît și pe cel Mahayana. 

Raspindirea nordică 


În special această transmitere a budismului constituie 
o saga a unei înalte aventuri spirituale ; si totuşi, ca o iro- 
nie, desi au fost transmise toate școlile, în cele din urmă, 
aveau să supravieţuiască Mahayana și Vajrayana mai 
curînd decît Theravada ortodoxă. Acest amănunt trebuie 
să reprezinte în sine un comentariu extrem de semnifica- 
tiv asupra temperamentului si a înclinațiilor popoarelor din 
nordul şi estul Asiei. 

Răspîndirea nordică a avut forma unei stele si a pornit 
dintr-o regiune pe care am putea s-o numim „trambulina 
nord-vestică“. A cuprins părțile nord-vestice ale Indiei si 
Pakistanului modern, Afganistanul, Asia Sovietică cen- 
trală si Sinkiangul chinez. 

Cîndva, aceasta era o regiune dinamică, prin care tre- 
ceau marile drumuri comerciale si ale emigrantilor, 
confluență a multor culturi si loc de stabilire a multor po- 
poare : tocharienii, kapisanii, soghidanii, grecii bactrieni, 
veniți cu Alexandru cel Mare; de asemenea, kushanii, 
cunoscuți în China drept Yueh-chi, iar în Occident ca 
indo-sciti si al căror mare rege Kanishka a creat în 
regiune un puternic imperiu. Ar fi fost de aşteptat ca 
regele Kanishka sau conducătorul grecilor să fie ostili, sau 
cel putin indiferenți, fata de budism. N-a fost asa. Dintr-o 
mulţime de motive, ei erau foarte bine pregătiţi să-l prote- 
jeze si încurajeze. Rezultatul a fost o puternică înflorire, în 
special a Mahayanei, iar state precum Gandhara, situat în 
nord-vestul regiunii de frontieră, avind drept capitală 
Purushapura (actualul Peshawar), au fost imortalizate în 

mitul şi legenda budistă ca locuri unde, cîndva, Dharma a 
înflorit cu strălucire. Din păcate, toate acestea fuseseră 
şterse de pe fata pămîntului pina în secolul al șaptelea. 

În China, budismul a ajuns în primul secol, purtat de pe 
trambulina nord-vestică, de-a lungul Drumului Mătăsii, 
de către comercianţi, călători $i călugări budisti. Mici gru- 
puri budiste au apărut în capitala Loyang si în alte orașe, 
printre comunităţile de expatriati, si au început să fie tra- 
duse texte. Chinezii păreau circumspecti faţă de budism, 
în primul rînd pentru că tradiţia lor confucianistă predica 
noţiuni foarte diferite. Dar ei au fost convertiți în timpul 
Perioadei de Dezbinare, care a urmat căderii fostei dinastii 
Han. Budismul, cu învăţăturile lui despre anitya (efemeri- 
tate) şi deuhkha (suferinţă) a oferit, desigur, consolări pe 
care elita intelectuală si aristocratică nu le puteau găsi în 
tradiţiile ei native, în această epocă tulbure şi nesigură. 

În timpul Perioadei de Dezbinare (220-589), budismul 
a devenit o religie protejată şi încurajată de dinastiile 
străine care s-au stabilit în nord. Ea a fost, de asemenea, 
favorizată de curţile conducătorilor Han din sud. Bine- 
cuvîntarea regală, ca si susținerea din partea literatilor, i-au 
adăugat succesul Curînd, un număr imens de chinezi se dedica 
monasticismului — în jurul lui 514, aproximativ două 
milioane — se construiau minunate mănăstiri si temple, 
iar munca de traducere în chineză a scripturilor era pre- 
luată cu multă dăruire. Erau create „echipe speciale de 
traducători“, adesea conduse de către un mare maestru, 
precum Kumarajiva, care fusese adus în China ca prizonier. 
Forme populare ale budismului au pătruns la oamenii de 
rind care n-au devenit niciodată exclusiv budiști, dar au 

practicat această religie împreună cu tradiţiile indigene 
taoiste, confucianiste si ale culturilor populare. 

Budismul a atins apogeul în China în timpul dinastiilor 
Sui si Tang (581-907). O dată desăvirşită munca de 
importare si asimilare, si-a facut aparitia un budism chi- 
nez, modelat de interacțiunea creatoare a învățăturilor in- 
diene cu tradiţiile locale, mai ales cu taoismul, si de însuși 
geniul chinez. Patru dintre multele şcoli care au înflorit în 
această epocă au reprezentat inovaţii specific chineze : 


1) Hua-yen, Şcoala Podoabei de Flori (Avatamsaka) ; 
2) Tien-tai, Școala Lotusului Alb ; 

3) Ching tu, Scoala Tarimului Pur ; 

4) Scoala Zen (Ch’an). 

Succesul budismului dăduse si înainte naştere unor 
lovituri pe la spate, dar în 845 „biserica“, destul de bogată 
şi puternică acum pentru a-l eclipsa pe strimtoratul 
împărat, a fost ținta unui atac draconic, de pe urma căruia 
nu şi-a revenit niciodată pe deplin. Budismul nu a fost 
propriu-zis scos în afara legii, dar călugărilor si călugărițe- 
lor li s-a cerut să revină la viaţa laică, mănăstirile și tem- 
plele au fost închise, iar teritoriile, sclavii şi tezaurele 
acestora confiscate. Şcolile Ch'an si a Tărîmului Pur au 
fost destul de flexibile pentru a supravieţui acestui holo- 
caust, dar, ulterior, budismul chinez a intrat într-un declin 
aproape fatal. Ce-i drept, o mie de ani mai tîrziu, în prima 
parte a acestui secol, au fost făcute eforturi pentru regene- 
rarea lui, adesea cu ajutorul simpatizantilor occidentali ; 
dar Revoluţia Comunistă din 1948 si, mai mult, Revoluţia 
Culturală din 1966-1976 au dat noi lovituri sălbatice remi- 
niscentei deja vătămate a acestei tradiţii strălucite. În cli- 

matul mai relaxat al anilor '80, budismului i s-a acordat 
un grad de toleranță, mănăstirile au început să functio- 
neze, iar oamenii au îmbrăcat roba, desi nu în număr prea 
mare. Atita timp cit marxistii tin friiele puterii, este extrem 
de putin probabil orice tip de renaștere, dar, dacă ea ar avea 
loc, aceasta s-ar intimpla cu ajutorul si incurajarea Vestului. 

Odinioară, China stăpînea Coreea si o mare parte a 
regiunii cuprinzind Vietnamul modern, astfel că si acolo 
s-au transmis forme ale budismului. În ambele regiuni, au 
existat încercări de sincretism. În Vietnam, a apărut şi s-a 
bucurat de succes o combinaţie a Şcolilor Tarimului Pur 
si Zen, iar în Coreea, Zen (numit acolo Son) a devenit 
şcoaia predominantă, dar influenţată de cea a Tărîmului 
Pur si de alte elemente. Zen-ul coreean a trăit un fel de 
revigorare în timpurile moderne, dar aceasta vine după 
vreo şase secole de declin. 

Începînd din secolul al șaselea, şi Japonia a primit 
Buddhadharma, în primul rînd din China. Şi aici favoarea 
regală a asigurat iniţial succesul, liderii locali crezînd că 
budismul avea puteri speciale ce puteau fi invocate pentru a 
proteja atit statul, cit si dinastia. D. T. Suzuki descrie 
budismul perioadei Heian (794-1184) ca fiind „plin de un 
ritualism magic“. Şcoala tantrică Shingon era, în mod 
natural, foarte populară; de asemenea, școala Tendai 
(„Tendai“ fiind echivalentul local al chinezului ,,T’ien- 
tai“) care şi-a dezvoltat propriul ritualism ezoteric. Budis- 
mul a trebuit să se împace cu un cult indigen, Shinto a cărui 
preotime a opus initial o viguroasă rezistentă. Totusi, o 
acomodare a budismului cu Shinto a fost realizată cu 
succes și ea a durat pînă în 1868. 

Epoca de aur a budismului japonez a constituit-o tur- 
bulenta perioadă Kamakura (1185-1333), cînd clasa 
samurailor a preluat puterea de la aristocrația imperială 
decadentă si a stabilit Sogunatul, sau guvernul militar, la 
Kamakura. Samuraii, care erau luptători profesionişti, au 
considerat că învăţăturile antifilozofice, pline de sensuri, 
ale şcolii Zen se potriveau perfect nevoilor lor, si le-au 
adoptat cu hotărîre. Valorile şi metodele de antrenament 
ale samurailor s-au infiltrat şi ele în mănăstirile Zen, în 
special în acelea ale şcolii Rinzai (Linchi). Cealaltă im- 
portantă școală Zen, Soto, (Ts'ao-tung) s-a transmis, de 
asemenea, din China. În plus, culturi devotionale au răspîndit 
budismul, care fusese pînă atunci în mare măsură privile- 
giul claselor superioare, spre straturile inferioare. În acest 
context sînt importante dezvoltările locale cunoscute de 
şcoala Tărîmului Pur, Jodo-shu şi Jodo Shin-shu. 

După această perioadă plină de roade, budismul japonez 
și-a pierdut din vigoarea creatoare şi a intrat într-o fază 
de declin. Situaţia a fost agravată de faptul că importante 
centre budiste erau dezbinate din motive politice, iar reli- 
gia a fost luată sub controlul paralizant al statului. Din nou, 
tradiția Zen a supravieţuit cel mai bine. O dată cu Restau- 
rarea Meiji (1868), cînd conducerea imperială a fost reins- 
taurată în urma dispariţiei sogunatului Tokugawa, a 
survenit o altă lovitură antibudistă. Ea a fost cauzată de 
un val crescind al sentimentului nationalist si de o revigo- 
rare Shinto. Dar budismul era deja destul de puternic 
înrădăcinat în Japonia, nu doar pentru a rezista furtunii, 
dar chiar pentru a intra într-un fel de renaştere. În timpu- 
rile moderne, după trauma înfrîngerii Japoniei în Cel de- 
al Doilea Război Mondial, sectele laice Nichiren, în 

special Soka Gakkai/Nichiren Sho-shu, au atras in masa 
noi adepti. 

S-au făcut încercări de a introduce budismul chinez 
Zen în Tibet şi, într-adevăr, la mănăstirea Samyé de lîngă 
capitala Lhasa a avut loc o mare dezbatere cîndva între 
792-794, cînd un maestru chinez, numit Ho-Shang 
Mahayana, a vorbit în numele sectei sale, a Iluminării 
Imediate, împotriva apropierii treptate, susținute de pandi- 
tul indian Kamalashila. Kamalashila a cîștigat si, după 
aceea, tibetanii s-au orientat către budismul indian. Mai 
cu seamă magia si misterul Vajrayanei tantrice au atras 
temperamentul lor national, potrivindu-se si interactio- 
nind cu succes cu tradiţiile indigene ale lui Bön (initial un 
cult al mortii) si ale religiilor populare animiste. 

Putem urmări două momente principale de transmi- 
tere a budismului în Tibet: unul initial, care a debutat în 
secolul al șaptelea, si un al doilea, începîrid în jurul anului 
1000. Hiatusul a fost creat de o scurtă, dar dăunătoare 
persecuție a budismului, lansată de un rege numit Langdarma, 
la mijlocul secolului al nouălea. Aceasta a adus cu sine o 
epocă întunecată, în timpul căreia Tibetul s-a dezmembrat 
din punct de vedere politic, iar budismul a degenerat. Totuşi, 
mai tîrziu, un nou val de maestri budiști a venit din India, au 
fost traduse mai multe scrieri si a avut loc o nouă fază de 
dezvoltare, care urma să dureze exact pînă la desăvirşirea 
anexării Tibetului de către China comunistă în 1959. 

În timpul primei faze (aproximativ 640-838), au 
apărut atît budismul monastic, cit si cel tantric. Tantra s-a 
transmis în primul rînd printr-un adept numit Padmasam- 
bhava si supravieţuieşte încă în Nyingma sau „Vechea“ 
școală a budismului tibetan. De asemenea, s-a început tra- 

ducerea in tibetană a textelor budiste. Pe de altă parte, in 
timpul celei de-a doua faze, s-a stabilit un număr de ,,Sar- 
ma“ sau scoli „Noi“, cele mai multe fiind variante tantrice 
epurate, în care erau integrate laolaltă elemente „Sutra“, 
nontantrice si tantrice. Mai bine organizate decît Nyingma, 
cu baze monastice solide, unele dintre aceste școli au 
dobindit mari bogății, precum si putere. 

Nu putem vorbi cu adevărat de o transformare tibe- 
tană a budismului, așa cum se întîmplă cu varianta chineză. 
Pentru tibetani, India era un fel de țară sfinta, iar 
învăţăturile budiste care soseau de acolo erau sacro- 
sancte. După ce budismul indian fusese anihilat, tibetanii 
s-au considerat păstrătorii acelor tradiţii sacre. Totusi, nu 
putem nega că sus, pe înălțimile retrase ale platoului 
tibetan, separat efectiv de lumea exterioară prin niște 
bariere geografice formidabile, cei o mie de ani în care 
tibetanii au păstrat budismul Vajrayana i-au conferit aces- 
tuia un nou ton şi o nouă culoare. A fost un fel de miracol 
că acesta s-a menţinut aproape intact pînă la mijlocul seco- 
lului nostru, ceea ce face distrugerea în timpul Revoluţiei 
Culturale (1966-1976) cu atît mai dureroasă. 

Varianta tibetană a budismului s-a extins în Mongolia, 
în cîteva părţi ale Chinei si chiar în Rusia, unde s-a stabi- 
lit la buriati, cei care, înainte de colectivizare, isi hrăneau 
turmele si cîrdurile de păsări la estul lacului Baikal, în 
Siberia de est, si la kalmuci, care l-au purtat cu ei in 
migraţia lor din Asia spre regiunea Volgăi inferioare. A 
ajuns totodată în regatele himalayene Bhutan, Sikkim, 

Nepal si Ladakh. În nici una din aceste zone nu a existat o 
dezvoltare originală spectaculoasă. 


Raspindirea vestică 


Învățăturile budiste au ajuns in Vest încă din ceturile 
antichităţii, povesteşte legenda, dar legături semnificative 
si durabile nu au fost stabilite pînă în secolul al nouăspreze- 
celea. Ca o ironie, imperialismul a fost o cauză puternică 
ce a acționat indirect. Administratorii, cărturarii $i misio- 
narii europeni care lucrau în coloniile orientale au început 
să se intereseze de tradiţiile budiste, dispărute sau aflate în 
declin, să cerceteze din punct de vedere arheologic si, pe 
măsură ce deprindeau subtilitatile limbilor sanscrită, pali, 
chineză si asa mai departe, să traducă si să studieze continu- 
tul textelor. Abia atunci a fost Occidentul — şi în egală 
măsură Estul — conştient pe deplin de măreţia panora- 
mei budismului. 

În acelaşi timp, eşecul religiei vestice de a oferi o veri- 
tabilă hrană spirituală si deziluzia crescîndă provocată de va- 
lorile ştiinţifice si materialiste i-au făcut pe multi să 
înceapă să exploreze religiile estice. Au apărut noi 
mișcări, printre care teozofia, un ambitios sincretism ima- 
ginat de o rusoaică extraordinară numită Helena Petrovna 
Blavatsky. Canoanele teozofiei proclamă că religiile lumii 
sînt rămășițe ale unei mari „religii a înțelepciunii“, care a 
existat cîndva şi cu care budismul se aseamănă cel mai 
mult. Este discutabil dacă ei înțelegeau cu adevărat chiar 
budismul, dar cei dintii teozofi l-au încredințat cu mult 
folos atenţiei publicului occidental, au muncit extraordi- 

nar pentru a reînvia religia în Sri Lanka si în alte părţi si 
au usurat drumul renasterii moderne in Occident. 

În timpul primei părți a secolului al douăzecilea, 
budistii occidentali au început să se elibereze treptat de 
„veşmintele“ teozofice si să studieze învățăturile în vede- 
rea punerii lor în practică. Au fost tipărite jurnale, iar 
cîţiva vizionari îndrăzneţi au acceptat hirotonisirea ; mai 
ales englezi si germani, precum Allan Bennett (venerabilul 
Ananda Metteya, hirotonisit în 1902) si Anton Gueth 
(Nyanatiloka Maha Thera — 1904). Trauma Primului 
Război Mondial a sporit interesul si, în perioada interbe- 
lică, au început să înflorească noi societăţi, au sosit misio- 
nari din Orient (inclusiv D. T. Suzuki, „omul care a adus 
scoala Zen în Vest“) si au apărut propagandisti deosebit 
de eficienți (precum faimosul avocat Christmas Hum- 
phreys si protejatul lui, Alan Watts). 

La cîtva timp după Cel de-al Doilea Război Mondial, 
cel puţin în Marea Britanie, budismul a continuat să fie 
un privilegiu al intelectualilor, artiștilor si profesionisti- 
lor. Toate acestea aveau să se modifice dramatic în anii 
'60, cînd un enorm număr de oameni din toate categoriile 
sociale au început să graviteze în jurul budismului, în spe- 
cial tineri, care erau nu doar nemulţumiţi de valorile ma- 
terialiste convenţionale, ci si destul de înzestrați pentru a 
putea explora si experimenta căi alternative. O dată cu 
diaspora lamaistilor de după anexarea chineză a Tibetu- 
lui, în 1959, a apărut în fine sansa unui acces la învățătu- 
rile budismului tibetan, în vreme ce, pînă atunci, 
Theravada si Zen fuseseră mai uşor de descoperit si, deci, 
mai populare. De asemenea, a existat o nouă înclinație 
către practică, în special spre meditaţie, ceea ce confirma 

că faza ușor diletantă trecuse si că apăruse o nouă atitudine, 
mai serioasă. Hirotonisirile au continuat si, pe la începutul 
anilor '80, călugări (bhikshu) Theravada îmbrăcau rasa 
monahală pe pămînt occidental, dovedind astfel, prin 
convingătorul test al venerabilului Mahinda, că budismul era 
bine si cu adevărat stabilit în această emisferă. 

Au existat foarte multe cercetări budiste de înaltă calitate 
în Vest şi un enorm număr de texte a fost publicat, mai 
ales în traducere engleză. Se vorbeşte chiar, astăzi, de dez- 
voltarea unei „yana“ (vehicul) vestic; o transformare 
occidentală a budismului. Pe de altă parte, se spune 
adesea că au fost necesare multe sute de ani pentru apa- 
ritia unui budism autohton în China, asa că poate este 
încă prea devreme să vorbim despre astfel de lucruri. 

De asemenea, în ultimul secol, budismul a atins atît 
coasta estică, precum, şi pe cea vestică a Statelor Unite. 
Pe cea estică, el a atras atenţia intelectualilor din Noua 
Anglie, precum D. H. Thoreau și Ralph Waldo Emerson, 
iar pe coasta vestică, budismul Ch’an si al Tărîmului Pur 
făceau parte din bagajele imigranţilor chinezi, care veneau 
să lucreze la construcţia căilor ferate sau în prospectiunile 
aurifere. Mai tîrziu, imigranții japonezi au adus cu ei și 
tradiţia lor. O importantă piatră de hotar a constituit-o 
Parlamentul Mondial al Religiilor, convocat în 1893, la 
Chicago. Acesta l-a adus pe maestrul Zen Soyen Shaku în 
S.U.A. și l-a făcut pe elevul său D.T. Suzuki să petreacă 
un număr de ani muncind în Statele Unite. Au urmat alti 
profesori Zen, de exemplu Nyogen Senzaki si Sokei-an 
Sasaki, rezultatul fiind că Zen-ul japonez — există acum 
şi un curent în variantă coreeană — a devenit principala 
formă de budism. Între timp, în Alan Watts, care emi- 

grase in S.U.A., americanii receptivi si în special adepţii 
psihedelici ai Contraculturii Californiene din anii '60, au 
descoperit un popularizator budist şi taoist convingător și 
lucid. Tot în anii '60, au început să sosească lamaisti tibe- 
tani care au găsit, de asemenea, o primire entuziastă prin- 
tre tinerii americani. 

Astăzi, desi budismul Zen si tibetan sînt foarte 
răspîndite, cel ortodox Theravada este foarte slab 
răspîndit în S.U.A. Există totuşi o nouă mișcare laică ce 
se bazează pe meditaţia vipashyana (in pali, vipassana) si 
care isi are centrul la Societatea de Meditaţie Interioară de 
la Barre, Massachusetts. Totuşi, în mod curent, secta 
budistă cu cel mai mare succes si cea mai la modă este 
Nichiren Sho-shu, al cărei accent viguros lumesc si a cărei 
practică incantatorie, de o evidentă eficacitate, i-au adus, 
în special în California, o popularitate de masă. 


Direcţii și probleme 
occidentale contemporane 


Dacă nu a apărut o „yana“ occidentală deocamdată, 
s-au ivit diferite probleme pe care budistii occidentali va 
trebui să le rezolve. 

Una este chestiunea femeilor. În mod tradiţional, în 
societatea orientală, femeilor li se acordă un rol inferior, iar 
această tendință a pătruns pe deplin si în budism. De 
exemplu, în toate tradiţiile bazate pe Vinaya, o călugăriţă 
budistă cu multi ani de „stagiu“ este socotită mai prejos 
decît un călugăr hirotonisit doar de cîteva ore. Unele tradiţii 
orientale transmit chiar ideea că este dificil, dacă nu 

imposibil, ca femeile să obțină Iluminarea ; tot ce pot face 
este să dobindeasca destule merite în această viata pentru 
a dobindi într-una viitoare o renaștere masculină. În 
climatul contemporan de egalitate între sexe, astfel de ati- 
tudini ridică probleme considerabile. 

Altă problemă interesantă este cea a acţiunii sociale. 
În mod traditional, budistii sînt „liniștiți“ din punct de ve- 
dere social si politic sau „supuşi“, mereu pregătiţi să 
coexiste cu cele mai crude regimuri. Într-adevăr, pînă de 
curînd, concepte occidentale precum democraţie, justiție si 
libertatea expresiei au fost aproape necunoscute în Est, 
unde formele feudale ale vieţii politice au predominat. 
Urmind această tradiţie, „politica“ a început să fie privită ca 
un Cuvînt murdar în unele cercuri budiste occidentale, ca și 
cum orice lucru amintind cât de cît de ea ar contamina puri- 
tatea virgină a Dharmei. Pe de altă parte, multor budiști din 
Vest le este imposibil să întoarcă spatele unor probleme 
precum represiunea, exploatarea economică, rasismul, mili- 
tarismul, distrugerea mediului si genocidul. Aceştia au fost 
puternic inspirați de viata si învățăturile călugărului expa- 
triat vietnamez Thich Nhat Hanh, creatorul conceptului 
„budism angajat“, care se află acum în satul francez Plum, 
unde acţionează pentru usurarea suferințelor poporului 
său si pentru promovarea cauzei păcii. Desigur că unii ac- 
tivişti ai budismului ar dori să evite stilul clasic de luptă al 
angajamentului politic, cu psihologia lui ,,noi-si-ei“, care 
conduce atît de uşor la controverse dure şi distructive. 
Dar totodată, ei nu pot sta pe pernele lor de meditaţie, 
străduindu-se să obțină cu oricite eforturi propria salvare, 
în timp ce restul lumii suferă. 

In fine, pe măsura extinderii în Vest, budismul trebuie 
să ia în consideraţie trăsăturile distinctive ale spiritului 
occidental, în primul rînd, individualismul si simtul dez- 
voltat al eului, (care, desigur, nu trebuie confundat cu 
egoismul primitiv). Dezvoltindu-se în condiţii feudale, 
școlile budiste tradiţionale au ajuns să se fundamenteze 
pe metodele feudale, de exemplu, în Zen-ul japonez Rinzai, 
relația profesor — elev aminteşte de cea dintre stăpînul 
samurai al clanului si obedientii săi supuşi. În acest 
context, există puţin loc pentru concepte, precum inde- 
pendentă de gîndire şi acţiune ; individul era un element 
pasiv dintr-o colectivitate dirijată de sus. Occidentalii 
moderni se pot conforma unor asemenea situaţii doar 
suportînd o serie de distorsiuni psihice sau, altfel, refu- 
giindu-se într-un fel de relaţie părinte-copil, evitînd prin 
aceasta responsabilitatea adultă. Prin urmare, o adevărată 
dezvoltare pozitivă reclamă ca budismul occidental de azi 
să acorde un rol şi ego-ului matur. 


4. INTELEPCIUNEA 1: 
DOCTRINELE FUNDAMENTALE 


Învățătura şi practica budistă sînt, in mod traditional, 
divizate în trei categorii : 
1) Shila, sau cumpătarea morală ; 


2) Samadhi, „concentrarea“, care cuprinde o întreagă 
gamă de „tehnici spirituale“ ce se înscriu în cateporia ge- 
nerală a Meditatiei ; 


3) Prajna : înțelepciunea. 


Toate trei ar trebui dezvoltate mai mult sau mai puţin 
simultan, căci, dacă una avansează în detrimentul celor- 
lalte, apare dezechilibrul. De exemplu, dacă înțelepciunea 
rămîne nedezvoltată sau lipseşte, ne-ar putea fi imposibil să 
întelegem viziunile care apar în timpul meditatiei si, astfel, 
pentru a împrumuta cuvintele lui T. S. Eliot, „putem 
avea experienţa, dar îi pierdem sensul“L.Pe de altă parte, 


1 Four Quartets, TS.Eliot (secțiunea „Dry Salvages“), Londra, 1956, 
p. 39. 

fără meditaţie, orice întelegere obținută va fi pură teorie 
și, deci, nu va fi pe deplin pricepută. În fine, fără morali- 
tate, s-ar putea să nu avem puterea necesară pentru a stapini 
energiile psihospirituale, foarte puternice, care pot fi elibe- 
rate în timpul meditatiei. 

Ne vom referi mai întîi la înțelepciune, apoi la morali- 
tate si, în fine, la meditaţie. 


Într-un anume sens, înțelepciunea reprezintă atît înce- 
putul, cît și sfârșitul drumului, acolo unde ea își asumă o 
formă cu mult mai înaltă sau transcendentă. 


Înţelepciunea aflată la început o constituie înţelegerea 
învățăturilor fundamentale ale lui Buddha. Acestea nu repre- 
zintă fragmente de credinţă ce trebuie acceptate în între- 
gime. Buddha a recunoscut că adevărul nu poate fi stabilit 
o dată pentru totdeauna. Ceea ce era bun săptămîna tre- 
cută sau acum un an poate fi depăşit în noile condiţii de 
azi. „Poţi fixa norii de pe cer sau îi poţi lega cu sfoară ?“ 
întreabă maestrul Zen. 

Astfel, în spiritul liber al lucrării Kalama Sutta, invatatu- 
rile lui Buddha trebuie privite ca mijloace potrivite (upaya) 
pentru obținerea anumitor rezultate. Sîntem invitaţi să le 
încercăm, pentru a vedea dacă sînt valabile pentru noi în 
contextul vieţii noastre cotidiene. 


Duhkha 


Mai curînd decît întrebări abstracte, precum „Cine a 
creat lumea ?“ si „Ce se întîmplă după moarte ?“, ceea ce l-a 
șocat pe Buddha, angajindu-l în căutarea spirituală, a fost 

problema „duhkha“. Tradusa de obicei prin „suferință“, 
duhkha acoperă de fapt un întreg spectru de stări psiho- 
emoționale, de la senzaţia că lucrurile nu sînt tocmai în 
regulă pînă la o intensă durere fizică şi mintală. De aseme- 
nea, se poate înţelege că nu există pace și odihnă durabilă în 
viata, că sîntem mereu sub presiune şi supuși distrugerii. Nu 
trebuie să se deducă de aici, totuşi, că budistii consideră că 
toată viata este o suferință — o eroare frecventă. Sukha, 
opusul termenului duhkha — sentiment plăcut — este pe 
deplin admisă. Dar plăcerea şi cele care îi sînt subordo- 
nate ne confruntă cu puţine probleme. În schimb, duhkha 
este problematică, şi de aceea trebuie să facem ceva în 
ceea ce o privește. 

Desigur, speta umană este veşnic optimistă. Chiar si în 
condiţiile cele mai sumbre, ea poate imagina noi şanse de 
speranță ; de asemenea, poate inventa moduri ingenioase 
de înlăturare a laturii dureroase sau întunecate a vieții. În 
epoca noastră, cu distractiile ei totale, am devenit experți în 
asta. Ceea ce ar putea fi aprobat ca semn al unui spirit 
sănătos... dacă nu ar conţine un element de orbire volun- 
tară, un refuz de a vedea lucrurile aşa cum sînt în reali- 
tate — si întunecate, și luminoase. 

Cel care doreşte să aibă numai plăceri şi refuză dure- 
rea consumă o imensă cantitate de energie pentru a rezis- 
ta vieţii şi, în acelaşi timp, pierde enorm. Se află, în orice 
caz, angajat într-o luptă sortită esecului, căci, exact cînd 
evităm anumite forme de suferinţă, cădem inevitabil vic- 
timă altora. Strălucitoarea noastră cultură modernă, 
bazată pe consum, are la bază o profundă subnutritie spi- 
rituală si o boală care se manifestă prin tot felul de simp- 

tome : dereglări nervoase, solitudine, alienare, lipsa unui 
ideal... 

Deci, evitînd, fugind, ingropindu-ne capetele în nisip 
sau în casete video, nu vom ajunge nicăieri pînă la urmă. 
Dacă vrem cu adevărat să ne rezolvăm problemele — si pro- 
blemele lumii, care au aceeaşi origine — trebuie să ne des- 
chidem si să acceptăm pe deplin conştienţi realitatea 
suferinţei fizice, emoţionale, mintale și spirituale în clipa 
în care ne loveşte. 

Atunci, oricît de ciudat ar părea, obținem mari 
recompense. Căci suferinţa are latura sa pozitivă. Din ea ex- 
tragem experiențe profunde, precum cea a deplinătăţii 
umanităţii noastre, ceea ce ne pune în contact total cu alti 
oameni si cu restul Universului. De asemenea, suferința 
poate da la iveală deplina grandoare a rasei noastre, po- 
tentialul ei eroic cel mai bun. 

Marele scriitor american H. Miller a scris : 


„Doar în tristețe si suferință, omul se 
apropie de seamănul său; se pare că abia 
atunci viata lui devine frumoasă.“ 


Desi nu sînt un erou, ştiu că cei şaisprezece ani pe care 
i-am petrecut bolnav de leucemie m-au pus în legătură cu 
viata si adevăratele ei priorităţi într-un mod foarte direct. 
Boala m-a ajutat să fac fata fricii de moarte și, devenind 
profund conștient că viaţa este precară și efemeră, am 
renunţat la o serie de pasiuni prezente $i trecute, precum 
și la o serie de planuri și proiecte pentru viitor ; toate 


1 The Colossus of Maroussi, Henry Miller, Londra, 1950, p. 203 

acestea ne fac să fim atît de inflexibili si intepeniti, încît 
curentul vital nu se poate revărsa liber prin noi. O dată ce 
renunţarea a avut loc, totuşi, inima se deschide si, chiar 
dacă te afli într-o condiţie clinică nefastă, spiritual te 
înalţi. Iar alti oameni, simțind aceasta, pot fi profund im- 
presionati. 

Dacă, deci, vrem să trăim ca fiinte umane complete, tre- 
buie să fim pregătiți să-i urmăm de bunăvoie si conștienți pe 
vechii eroi in labirinturile întunecate si să înfruntăm pe 
locuitorii lor cei înfricoşători. Nu trebuie să ne temem 
decît de propria teamă. Pentru a ne apăra, avem nevoie 
doar de curaj si de o îndrumare inteleapta. 


H 66 


iluzie si „non-eu 


Iluzia este una dintre cauzele esenţiale ale suferințelor : 
incapacitatea noastră de a vedea lucrurile aşa cum sînt cu 
adevărat, ci într-o manieră distorsionată, datorată unei 
orbiri subtil-constiente. De fapt, lumea este o unitate 
dinamică : un organism unic ce se schimbă în permanență. 
Totuşi, mintea noastră o „despică“ în fragmente si bucăţi 
separate, statice, pe care încearcă apoi să le manevreze 
fizic şi mintal. 

Una dintre creaţiile cele mai dragi ale minţii este 
ideea de persoană — și, cea mai apropiată, ideea unei per- 
soane foarte speciale pe care fiecare dintre noi o numește 
„eu“ : un ego, sau un sine permanent, separat. Într-o sin- 
gură clipă, deci, universul acesta organic este separat în 
două : Există un „eu“ si există tot restul. Aceasta înseamnă 
conflict — si durere, căci „eu“ nu poate controla imensita- 
tea nepătrunsă alături de care este aşezat. Va încerca, 

desigur, asa cum un purice s-ar inversuna împotriva unui 
elefant, dar este o întreprindere inutilă. 

Un loc central în învăţătura lui Buddha îl ocupă doc- 
trina lui „anatman“ — non-sinele. Aceasta nu neagă rolul 


A, 


unui „eu“ în viata de zi cu zi. Avem, de fapt, nevoie de un 
ego solid, stabil, pentru a funcţiona în societate. Totuși, 
„eu“ nu este real în ultimă instanță. Este un „nume“ ; un 
artefact care nu are niciodată de-a face cu realitatea. Din 
cauza acestei disjunctii se nasc tot soiul de probleme. 

O dată ce creierul a construit noţiunea de „eu“, ea 
devine punctul central de referință. Ne ataşăm ei si ne 
identificăm cu ea pe deplin. Încercăm să promovăm ceea 
ce pare a constitui interesele ei, să o apărăm împotriva 
unor amenințări şi pericole, reale sau imaginare. Si la fie- 
care pas avem grijă de afirmarea egoului : este o confir- 
mare că există si sîntem pretuiti. Nodul gordian al 
preocupărilor, care se naște din aceasta, ne absoarbe exclusiv, 
pînă la limita obsesiei de a fi. Există în noi ceva mai mare 
și mai profund, deşi noi nu îl putem vedea, cînd sîntem 
prinși în virtejul ego-ului : un fel total diferit de a fi. 


Cînd am sosit în India, în 1971, musonul înainta rapid, 
aşa încît am urcat pînă la staţiunea Mussoorie, de pe dea- 
lul himalayan, pentru a scăpa de umiditatea excesivă de la 
cîmpie. Din fericire, am găsit masă si locuinţă in camera 
din spate a unui restaurant mic condus de refugiaţi tibetani. 
În fiecare zi, din văile şi trecătorile ascunse se înălțau nori 
grei care întunecau înălțimile subalpine dimprejur. Si, de 
asemenea, ploua fără încetare. De fapt, era atita umezeală, 


A 


încît în fiecare dimineață, cînd mă trezeam, cureaua de piele 

avea mucegai pe margini. Cu toate acestea, desi practic nu 
vedeam nimic, ieseam mereu să mă plimb prin localitate. 

Atunci s-a petrecut o schimbare miraculoasă. Într-o 
seară, după ceai, m-am aventurat în vîrful unei stînci si am 
descoperit că musonul încetase brusc. Pentru prima dată, 
se vedea clar în toate direcţiile. Și am contemplat un 
minunat apus. Bolta cerului arăta de parcă ar fi fost stro- 
pită cu conţinutul unui uriaș creuzet plin cu aur topit. Am 
văzut, de asemenea, la o distanţă de sute de mile parcă, 
peste dealurile verzi, înghesuite, cum la marginea orizon- 
tului, muntii inzdpeziti captau lumina soarelui ce apunea, 
reflectînd-o cu o strălucire dublă. 

Cînd esti absorbit de identificarea cu ego-ul este ca si 
cum ai rătăci în norul musonului. Eliberindu-ne de ego, 
fie şi pentru o secundă, devenim conştienţi de o imensi- 
tate si frumuseţe neimaginate care se află tot timpul 
acolo, dar pe care preocuparea de sine ne împiedică să le 
vedem. 


Skandha 


Dacă ideea de „eu“ este o ficţiune, ne putem pe drept 
cuvînt întreba în primul rînd cum apare ea. Răspunsul 
budismului clasic ar suna cam asa: Dacă, de exemplu, 
luăm un automobil, sîntem foarte siguri cu privire la ceea ce 
avem... pînă cînd începem să-l desfacem piesă cu piesă. 
Dar o dată ce am îndepărtat caroseria, am desfăcut moto- 
rul, am scos cutia de viteze si transmisia, am dat la o parte 
roţile si aşa mai departe — ce mai rămîne ? Nu mai avem 
o mașină, ci doar un set de piese. 

Același lucru se întîmplă si cu o persoană. Si ea poate 
fi desfăcută în componentele de bază, divizate în mod tra- 
ditional în cinci categorii: asa numitele „grupe“ (skan- 
dha). Există : 


1. categoria celor fizice, care cuprinde corpul si cele cinci 
simțuri ; 


2. cea a sentimentului; 


a percepţiei ; 


= 


a formatiunilor mintale (impulsuri şi emoţii) ; 


d 


conștiința, sau mintea. 


Cînd aceste grupe de componente se unesc într-o 
ordine funcţională, există condiţiile pentru apariţia iluziei 
unui sine și a unei persoane. Dar cînd ele se despart si își 
urmează drumurile separate — așa cum se întîmplă la 
moartea fizică, de exemplu — atunci sinele sau persoana 
nu poate fi găsit(ă). 

Ceea ce a rămas nu este totuşi nimicul, anihilarea. Buddha 
a definit această părere ca fiind eronată. Nici nu este vorba 
de un fel de ceva etern — altă idee greşită. Există o „cale de 
mijloc“ evazivă care transcende atît negativismul, cit si 
eternalismul — si toate dualităţile, inclusiv viata şi moar- 
tea. Acolo trebuie să căutăm adevărul. 


Dharma 


În Abhidharma, sistematizările filozofice ale primelor 
şcoli budiste, căutarea elementelor ultime ale procesului 

mundan este dusă pind la nivelul cel mai mic. Aceste ele- 
mente ultime sînt numite „dharma“ — în sistemul Sarvas- 
tivadin ele sînt în total şaptezeci şi cinci si sînt considerate 
aparente insubstantiale ; sau, în cuvintele lui T. Stcherbatsky, 
,scinteieri momentane în lumea fenomenală, provenite 
din izvoare necunoscute.“ Într-o stare de perpetuă agi- 
tatie — aproximativ asemănătoare minusculelor boabe de 
fasole mexicane — pînă cînd, în cele din urmă, se linistesc în 
Nirvana. Ele sînt mai degrabă forţe decît substanţe. 

Adevărata realitate, deci, este reprezentată de dansul aces- 
tor dharma, misterioase şi evanescente, care se adună în 
grupuri şi curg în ceea ce par a fi curenţi (santana). Min- 
tea, care se înşală, discerne aici, totuși, „lucruri“ si „perso- 
nalitati“, la fel cum un om care privește cerul poate zări 
forme ale unor fete sau hărţi, sau copaci, acolo unde nu 
sînt, de fapt, decît configurații ale norilor ; sau cum un om 
însetat, aflat în deșert, poate vedea un lac cu apă răco- 
roasă care este, de fapt, doar un miraj. 

Învățătura cu privire la dharma — ca, de altfel, toate 
învățăturile lui Buddha — nu trebuie acceptată pe încre- 
dere. Practicantul devotat trebuie să fie în stare să isi cal- 
meze, să își purifice şi să își liniştească într-atit mintea, 
încît să poată chiar vedea aceste ,scinteieri“ infinitezi- 
male, cuprinse în număr mare într-o fracțiune de secundă. 
Astfel, el va pătrunde o dată pentru totdeauna în jocul 
obscur al universului existenței aparente si nu va mai fi 
niciodată amăgit de el. Desigur, este inutil să mai pre- 
cizăm Că doar un meditator foarte înzestrat şi care a exer- 

Sat multi ani, în condiţii ideale, va putea atinge acest nivel 
de maestru. 


Producerea dependentă 


Doctrina producerii dependente (Pratitya Samutpada) 
oferă o explicaţie populară a felului în care acţionează le- 
gea cauzalitatii în ciclurile vieții şi morţii. Am văzut deja 
că Buddha a respins noţiunea unui Dumnezeu Creator sau 
a unui Agent Primordial. Toate fenomenele din Univers se 
produc în virtutea unor legi interne. Cu alte cuvinte, fiecare 
fenomen este cauza altuia care, la rîndul său, va fi cauza 
altuia... şi aşa mai departe, ad infinitum... 

În cuprinsul vietii oricărei fiinţe omeneşti, pot fi dis- 
tinse douăsprezece legături active separate (,,nidana“) : 1) 
ignoranta, acea orbire voluntară care duce la 2) actul voli- 
tiv. La rîndul lui, acesta conduce la 3) constiinta conditio- 
nată care are nevoie de 4) un vehicul sau corp (nume şi 
formă) pentru a o purta prin lume. Acel corp va avea 5) 
uși Si ferestre, organele de simt (așa-numitele șase baze — 
adică cele cinci simţuri si mintea) asupra cărora vor actio- 
na stimulii ce vor crea 6) senzații care, la rîndul lor, vor 
genera 7) sentimente ce conduc la 8) dorință. Dorinţa este 
un fel de otravă care ne face să ne agăţăm orbește de tot 
ceea ce considerăm dezirabil (și să respingem, desigur, ceea 
ce ni se pare respingător). Deci, este creat 9) atasamentul, 
iar acesta declanșează 10) devenirea, din care rezultă 11) 
nasterea care, aşa după cum Buddha a explicat neobosit, 

produce in mod inexorabil 12) bărrinerea, moartea si, de 
asemenea, toate cele zece mii de dureri şi tristeti pe care 
le mosteneste oricare muritor. 

Pare dificil, dar si in Vest avem idei asemănătoare. Zicala 
„din una, dai în alta“ este de fapt un rezumat al producerii 


dependente ! 


Dar să luăm alt exemplu. Un tînăr vede o mașină 
strălucitoare, sport, care îi inspiră sentimente puter- 
nice — își imaginează înălțarea pe care ar trăi-o, 
conducînd-o pe şosea cu o sută de mile pe oră, cu capota 
coborită, vîntul fluturindu-i prin păr si avînd alături o fată 
frumoasă. Astfel se naşte dorința : să aibă maşina. Asa că 
împrumută bani pentru a o cumpăra. O dată ce o are, 
viaţa i se schimbă. Trebuie să muncească din greu pentru 
a avea grijă si a întreţine maşina — si să îşi plătească 
datoria. Este o luptă, dar este atît de ataşat de mașină, 
încît nu poate suporta ideea de a o pierde. Lucrurile se 
complică, asa încît își ia mai mult de lucru. Treptat, stresul si 
munca peste măsură fi subrezesc sănătatea. Se 
imbolnaveste de rinichi. Citiva ani mai tîrziu moare, ceea 
ce, la timpul potrivit, va conduce la o nouă naștere. Expli- 
catia budistă va spune că totul s-a petrecut astfel pentru că 
el s-a înșelat : a crezut că adevărata desdvirsire constă în 
obținerea mașinii aceleia sport, cînd, de fapt, aceasta l-a 
condus la o serie de greutăţi crescinde. Renașterea care 
rezultă din moartea lui nu va face decît să repete un 


proces similar... pînă cînd lecţia este învățată şi apare o 

hotarire fermă de a scăpa din ciclurile nesfirsite ale 


vechilor erori. 


Karma 


Ce forță leagă fiecare verigă din lanţul Producerii De- 
pendente, mentinind Roata Vieţii în mișcare ? Răspunsul 
este karma. Cuvîntul — a cărui formă corectă este, în 
sanscrită, karman — a pătruns de acum în conştiinţa occi- 
dentală, desi într-un mod oarecum distorsionat, cel putin 
din punct de vedere budist. El este adesea numită „Legea 
Cauzei si a Efectului“ ; se referă, deci, la urmările actiuni- 
lor trupului, cuvîntului si minţii. lar consecinţele sînt 
foarte importante în budism. 

Orice acţiune voită, Chiar şi în mod foarte subtil, de 
persoana care o îndeplinește, va produce un mugur si, în 
cele din urmă, un fruct de o calitate morală similară, căci în 
sfera umană, karma acţionează etic. Deci, un act imoral va 
provoca un ecou de acelaşi fel în această viata sau în una 
viitoare ; același lucru este valabil şi pentru acţiunile bune 
sau neutre din punct de vedere moral care sînt realizate 
voit si liber. Biblia spune ceva asemănător : că vom culege 
ceea ce semănăm. Dacă vrem să înaintăm din punct de vedere 
spiritual — sau cel putin să trăim o înrăutățire minima — 
se cuvine, prin urmare, să fim atenţi la modul în care vor- 
bim şi ne comportăm, căci nu putem scăpa de urmări în 
nici un fel. După cum se spune în Dhammapada : 


„Dacă un om vorbeşte sau acţionează cu 
mintea necurată, durerea îl urmează, tot astfel 

precum îl urmează roata pe boul care trage 
«1 


la jug. 
Această doctrină nu trebuie însă folosită ca pretext 
pentru judecăti răutăcioase. De exemplu, dacă cineva se 
îmbolnăvește, o persoană „critică“ ar putea declara : „A, păi 
ăsta e rezultatul karmei trecute. Nu culege decît ceea ce a 
semănat.“ Aceasta înseamnă să ignoram faptul că în joc intra 
si forte non-karmice. Indiferent de felul cum ne comportăm, 
corpurile noastre organice sînt supuse dezvoltării şi decăderii. 
Diverși factori circumstantiali au, de asemenea, un cuvînt 
de spus în modul în care se întîmplă lucrurile. În orice 
caz, cine este acela care întreprinde o acţiune ? Dacă ego- 
ul este în ultimă instanță o iluzie, nu există nici un agent, 
doar faptul. În ce rezidă deci responsabilitatea morală ? 
Mai mult, în zilele noastre, oamenii de știință descoperă 
că legile — iar în termeni budiști, karma este o lege — 
funcţionează doar pînă la un anumit punct. După aceea se 
poate întîmpla orice, literalmente orice. Prin urmare, inde- 
terminarea Si incertitudinea se află în creaţiile fundamentale 
ale Universului. Poate că la asta făcea aluzie însuși Buddha 
atunci cînd îl certa pe discipolul său credincios Ananda, 
pentru că acesta afirmase că a înțeles pe deplin Karma. 


Renașterea și moartea 


După cum probabil este deja foarte clar, budismul nu 
e adeptul viziunilor nihiliste ale morţii. Nu există un abis 


1 Dhammapada, capitolul 1, versetul 1. 

al nimicului pur care se cască si în care dispărem în cele 
din urmă. Există doar Samsara, procesul mundan ciclic, si 
evadarea din el. 

Se crede adesea că budistii sînt adeptii ideii de 
reîncarnare, ceea ce nu este strict adevărat. Reîncarnarea 
presupune că un fel de suflet sau de esenţă eternă, ceva cu 
trăsături personale neschimbate, se transferă dintr-un trup 
într-altul în cursul timpului. Așa cum am văzut însă, Buddha a 
negat existenţa unui suflet care s-ar putea reîncarna. Ceea 
ce a admis el a fost oarecum diferit, care s-ar putea numi 
renaştere. Aceasta susține existența unei legături cauzale 
între o viaţă si cea care îi urmează ; totuşi, nimic nu se trans- 
mite mai departe ; viaţa următoare este una complet nouă. 
Dar forma pe care o ia este condiționată de cea ante- 
rioară. Este mai curînd asemenea unei bile ce se rosto- 
goleşte pe suprafaţa verde a unei mese de biliard. Loveste 
altă bilă, iar aceea porneşte cu o viteză şi într-o direcţie care 
datorează ceva primei bile (si, de asemenea, altor factori acci- 
dentali), dar nu preia nimic material sau esenţial din cea 
dintîi. Altă analogie o oferă transmiterea flăcării de la o 
lumînare la alta. 

Strict vorbind, noi murim si renastem în fiecare 
secundă. Acest lucru poate părea la prima vedere o exage- 
rare, dar, dacă ar fi să privim două fotografii ale aceleiași 
persoane, făcute la douăzeci-treizeci de ani distanţă, am 
vedea aceeași persoană, acelaşi chip si trup, şi aceeaşi pri- 
vire în ochi ? Sau ar fi toate acestea — si, de asemenea, 
lucruri nevăzute precum atitudinile, credințele şi stările 

emoţionale si mintale — foarte diferite ? Răspunsul este 
de la sine înțeles. 

Moartea fizică însă este, indiscutabil, una mult mai evi- 
dentă si mai stînjenitoare decît ,,mortile“ mai mici care ni 
se întîmplă în fiecare clipă. În budismul tibetan, descoperim 
o analiză amănunțită a stărilor care apar în „bardo“, sau sta- 
rea intermediară dintre o viaţă si alta. Bardo constituie o 
fantasmagorie înfricoșătoare, în care tot soiul de spectre, 
zeități, demoni si alte apariţii se arată conștiinței rătăcite si 
lipsite de trup! care trece pe acolo. Apar, de asemenea, 
„Străluciri minunate“, dintre care cea dintii este adevărata 
Dharmakaya în care se află eliberarea ; dar conștiința care 
traversează bardo va fi de obicei prea confuză pentru a ob- 
serva ce reprezintă acestea, fiind astfel purtată înainte spre 
renaștere, care va avea loc in maximum patruzeci $i nouă de 
zile. Dacă urmează să fie o renaştere omenească, viitorii 
părinţi vor fi văzuţi făcînd dragoste, dorinţa se va ivi, iar 
conștiința va încerca să se interpună, dar se va vedea impie- 
dicată. Iritarea pe care o simte atunci va pecetlui zămislirea. 

Se spune că şansele unei renașteri omeneşti, singura 
prin care se poate scăpa de Samsara, sînt foarte reduse. 
Dacă o ţestoasă oarbă, care înoată într-un ocean imens, ar 
ieşi la suprafaţă o dată la o sută de ani, ce probabilitate ar 
exista ca ea să îşi pună capul într-un jug de aur care ar 
pluti la suprafaţa apei ? Deci, dacă ni s-a dăruit o „prețioasă 


1 N-ar trebui să vorbim de fapt de o singură conștiință care traversează 
bardo. Este mai degrabă asemenea unor momente de întrepătrundere 
cauzală a unor fluxuri ale conștiinței. L-am putea deci numi un „conti- 
nuum al conştiinţei“. 


INTELEPCIUNEA 1: DOCTRINELE FUNDAMENTALE 83 


renaștere umană“, ar trebui să avem grijă să o folosim 
cum se cuvine în vederea obţinerii eliberării, căci altfel 
putem fi „expediaţi“ către alte „destinatii“ înfricoşătoare — 
zonele infernale, zona spiritelor flămînde si aşa mai 
departe — si ne-am putea mişca acolo eoni întregi înainte 
de a dobindi o altă șansă. 


Schimbare și efemer 


Buddha a insistat asupra naturii dinamice a existenţei. 
Aceasta se potriveşte cu ideile unora dintre primii filozofi 
greci, precum Heraclit, care susţinea că „Totul curge“ si că 
„Nu putem intra de două ori în apa aceluiași rîu.“ 

Acum, toate acestea sună ca niște locuri comune. Si 
totuşi, în minţile şi emoţiile noastre există ceva care se 
opune ideii de schimbare. Încercăm tot timpul să rupem 
dansul dinamic al lumii, care este unitar, în „lucruri“ 
separate pe care apoi să le condensăm în gheaţa gindului. 
Dar dansul lumii refuză cu încăpăţinare să rămînă frag- 
mentat si îngheţat. El continuă să se învîrtă modificîndu-se 
de la o clipă la alta si rizind de toate tentativele noastre jal- 
nice de a-l organiza şi controla. 

Pentru a trăi cum se cuvine, în armonie cu universul 
dinamic, este esenţial să acceptăm realitatea schimbării si 
efemerului. Cel înțelept călătorește, prin urmare, cu usu- 
rinta si cu minimum de dezordine, păstrînd proverbialul 
„Spirit deschis“ în toate situaţiile, căci el stie că realitatea 
zilei de miine nu va fi aceeași cu cea a zilei de azi. El va fi 
învățat, de asemenea, arta divină a renunţării — care 
înseamnă să nu fii ataşat de persoane, posesiuni și situaţii, 

ci, mai curînd, atunci cînd vine vremea despărțirii, să-i 
permiti să aibă loc cu blindete. 

În opera clasică Walden, scriitorul american din secolul 
al nouăsprezecelea, H. D. Thoreau, descrie, amuzant, dar 
obiectiv, pe mulţi dintre tovarășii săi din Noua Anglie, 
„aproape striviti si sufocati“ de povara proprietăţii lor, 
constind „dintr-un hambar de şaptezeci si cinci de 
picioare pe patruzeci, din grajdurile lui Augias, 
necurăţate niciodată, şi o sută de acri de teren, pămînt 
arat, cosit, pășune si pădure.“ ` 

Apoi, cit de multe chinuri in plus ne provoacă atasamen- 
tul nostru fata de relaţii, prieteni si cei dragi. 

Privind înapoi, îmi dau seama că această realitate a 
schimbării/efemerului m-a şocat puternic cu multi ani în 
urmă, înainte să fi studiat sau practicat budismul. Stăteam 
într-o după-amiază la fereastra apartamentului de la eta- 
jul întîi, pe care îl ocupam cînd eram student, si priveam 
jos, în stradă, la oamenii care treceau încoace si încolo. 
Deodată, a apărut o femeie care impingea in susul dealu- 
lui un cărucior. Nu era nimic socant in aspectul ei. Părea 
putin iritată, ca orice tînără mamă, oarecum neglijenta 
fată de înfățișarea sa, dînd probabil o fugă să cumpere cite 
ceva de prin magazine între două treburi ale casei. Uşor 
uimit, am început să recunosc ceva familiar în ea. Era o 
persoană cu care avusesem o scurtă relaţie cu cîţiva ani 
înainte. Atunci, totul fusese complet altfel. Ea avea 
optsprezece ani, tocmai plecase de acasă pentru a-şi 
începe primul an de facultate şi nu era foarte frumoasă, 


1 Walden de H.D.Thoreau, retipărită în Thoreau: Walden and Other 
Writings, editată de J.W.Krutch, New York, 1962, p. 108. 

dar radia acea dragoste de viaţă pe care o poate simţi O 
fată de virsta ei atunci cînd existenţa pare un darnic corn 
al abundenței. Mi-am amintit chiar si cînd o întîlnisem pen- 
tru prima oară. Chipul, și mai ales zîmbetul său, mi se 
întipărise în memorie, ca într-o fotografie color... deci, 
frumusețea nu era ceva care să dureze, era un eveni- 
ment — şi încă unul extrem de scurt. Femeia de pe stradă 
nu era fata pe care o iubisem. Era altcineva, cineva 
complet diferit. 


Dorinţa 


Dacă țelul fundamental al practicii curentului esenţial 
budist este să demaste iluzia eului, una dintre direcţiile 
principale ale atacului este îndreptată împotriva dorintei. 
Dorinţa are o faimă foarte proastă în scrierile budiste. Este 
o otravă, O boală, o nebunie ; nu se poate trăi într-un trup su- 
pus dorinţei, căci el este ca o casă în flăcări. 

Acum, dorința există si se dezvoltă pentru că este 
satisfăcută. Pe de altă parte, cînd nu e satisfăcută, prin apli- 
carea restricţiilor etice si a constiintei, ca se stabilizează si 
începe să scadă, desi nu este un proces usor sau comod, 
căci vechile impulsuri reclamă mult timp satisfacerea lor. 

Acest tip de practici, desigur, se împotriveste direct 
principalelor curente ale societăţii moderne de consum, 
unde dorinţa este încurajată cu putere şi este ridicată la noi 
niveluri si valori prin eficientele servicii de marketing si 
publicitate. Dar el se impotriveste şi dorințelor mai mode- 
rate— dorinta unei familii etc. — aprobate în societăţi 
mai simple si mai traditionaliste, inclusiv în cea în care s-a 

născut Buddha... Nu putem fi niciodată linistiti cît timp 
dorinţa nu ne dă pace. 

Contrară dorinţei este aversiunea, un refuz a ceea ce 
ne displace, care se opune ,,inclestarii“ de lucrurile ce ne 
plac. Si aversiunea trebuie evitată. 

Dorinţa, aversiunea şi ceea ce le însoțește, iluzia, 
constituie principalele erori sau slăbiciuni ale caracterului 
care ne conduc prin ciclurile dureroase ale Samsarei. Ele sînt 
reprezentate simbolic chiar lîngă butucul Rotii Vieţii de un 
cocos, un șarpe și un porc, care se alungă unul pe altul si își 
mușcă unul altuia cozile, într-un lanţ circular neîntrerupt. 


Calitățile superioare și virtuțile 


Luînd medicamentul prescris de înțeleptul doctor Bud- 
dha — adică, printr-o practică regulată şi, de obicei, de o 
durată destul de lungă — multe dintre complicatele pro- 
bleme care apar în viata se vor rezolva singure, foarte 
natural. Timpul şi energia sînt în egală măsură eliberate 
pentru a inocula calităţi morale precum : răbdarea, bunăta- 
tea, hotărîrea, bucuria intelegdtoare faţă de succesele 
altora, compasiunea pentru suferințele lor și așa mai departe. 
Există, de asemenea, mai mult loc pentru studiu si meditaţie. 

Pe măsură ce practica devine mai profundă, vor apărea 
calități tot mai specializate, inclusiv forma superioară de 
înțelepciune amintită mai înainte. Aceasta oferă practican- 
tului posibilitatea de a vedea lucrurile aşa cum sînt în rea- 
litate, dar fără lentilele deformate ale imaginaţiei bazate pe 
dorință, ale proiectelor si asa mai departe. 

Detasarea de lume si sine crește pe măsură ce proce- 
sul avansează spre apogeu. Zgomotul impulsurilor inte- 

rioare — roade ale vechilor rădăcini karmice — se estom- 
pează pînă cînd, în cele din urmă, practicantul este în stare 
de o asemenea acceptare a tuturor vicisitudinilor vieţii, 
încît nici chiar moartea nu îl mai sperie. 

Există o cunoscută poveste care spune că, odată, o 
armată rebelă a pătruns într-un oraş din Coreea si toţi 
călugării templului budist Zen din zonă au fugit, cu 
excepţia starețului. Generalul rebel a intrat în templu și s-a 
miniat, pentru că stareţul nu i s-a prosternat imediat. 

— Nu ştii, a strigat el, că ai în faţă un om care ar 
putea să te străpungă fără să clipească ? 

— Iar tu, a replicat stareţul, ai în fata un om care ar 
putea fi străpuns fără să clipească. 

Generalul a fost surprins. După o clipă, s-a înclinat 
respectuos şi s-a retras. 

Sau, cum a scris marele poet irlandez modern, W. B. 
Yeats, în propriul său epitaf : 


„Aruncă privirile reci 
Asupra vieţii si morţii 
Călăreţule, treci...“ 


Nirvana 


Sfârșitul drumului este asemuit în cele dintii scrieri stin- 
gerii unei lumindri, atunci cînd aceasta nu mai are 
combustibilul care să o menţină aprinsă. Aceasta este 


1 Adaptat din The Tiger’s Cave, Trevor Legget, Londra, 1977, p. 160. 
2 Din „Under Ben Bulben“, în The Collected Poems of W.B.Yeats, Londra, 
1961, p. 401.. 

Nirvana. Identificarea cu un sine a încetat; într-adevăr, 
toate impulsurile de a exista ca persoană — sau de a exista în 
vreun fel — au încetat. Dorinţa şi aversiunea au fost 
liniștite. Iluzia a fost înlocuită de clarviziune. La nivel mi- 
nim, agitația dharmelor a fost cu totul calmată. Existenţa 
ciclică, naşterea şi moartea sînt depășite. 

Trebuie să fim atenţi, pentru a nu considera acestea 
toate ca fiind pur şi simplu „nimicul“ — sau un „ceva“ 
supratranscendent. Este ceva aflat mai presus de naştere 
şi moarte, existenţă si nonexistenţă — şi cu mult mai pre- 
sus de puterea minţii de a cunoaşte si a cuvintelor de a 
exprima. Sîntem totuși asiguraţi că ea reprezintă cea mai 
mare binecuvintare. Viaţa trupească poate continua si, de 
asemenea, mai este loc si pentru învățătură — precum în 
cazul lui Buddha — dar, în cele din urmă, are ioc o ,,tre- 
cere“ mai departe, la fel de inefabilă, o dată cu moartea 
fizică. Aceasta este Parinirvana. Despre trecerea lui 
Buddha însuşi sau Parinirvana stă scris : 


„Precum o flacără stinsă de vînt 

Se duce la loc de odihnă si nu poate fi definită, 
Astfel înțeleptul, eliberat de individualitate 

Se duce la loc de odihnă și nu poate fi definit. 
Dincolo de toate imaginile 


Dincolo de puterea cuvintelor.“! 


1 Majjhima Nikaya, 245-246. 


ÎNŢELEPCIUNEA 2: 
DEZVO LTĂRILE MAHAYANA 


Pentru că Buddha a spus că toate lucrurile sînt supuse 
schimbării, era în deplin acord cu principiile fundamen- 
tale ca generaţiile ulterioare de budiști să modifice, refor- 
muleze si dezvolte învăţăturile lui. În acest capitol, vom 
urmări principalele evoluţii care şi-au făcut apariția după 
crearea Mahayanei. Vreau să examinez în mod special re- 
formulările doctrinei anatman, pe care multi o consideră 
ca reprezentînd teoria-cheie care distinge budismul de alte 
sisteme religioase indiene. 

Avem azi, desigur, tendinţa de a separa budismul de 
alte tradiţii indiene, ca si cum ar fi avut o viată autonomă, 
doar a lui. De fapt, el a fost în foarte mare măsură o parte 
integrantă a „laboratorului filozofic care era India din tim- 
pul lui Buddha“ (T. Stcherbatsky) — si asa a continuat să fie 
pentru încă un mileniu după aceea. Gindirea si practica 
budiste au influențat și, la rîndul lor, au fost influențate 
de cele apartinind altor scoli indiene ne-budiste. 

Iniţial, doctrina anatman a fost mai mult o reacţie 
împotriva noţiunii de atman, care este un element central 
al principalului curent religios brahmanic. Brahmanii și ris- 
hi-i cred în existenţa unei Realităţi sau Sine Ultim(e), pe 
care ei o (îl) numesc Brahman si care poate fi descoperit 
nu în vreo sferă cerească, ci în inima omului, în care caz este 
numit atman sau sinele. De fapt, nu există nici o diferență 
între Brahman si atman ; Sinele si sinele sînt totuna. 

Marii rishi si yoghini ai Upanishadelor au accentuat 
natura incognoscibilă a lui Brahman/atman. Tot ce puteau 
face era să îl descrie în termeni negativ : Neti, neti („Nici asta, 
nici asta“). Desigur, problema este că mintea nu poate lăsa 
lucrurile astfel. Ea va conspira mereu pentru a le atrage în 
plasa gîndului si pentru a le descrie prin mijlocirea cuvin- 
telor, chiar atunci cînd este avertizată să nu o facă. Aşa că 
treptat, ideea de atman a început să degenereze. Imagini, idei 
şi vorbe se proiectau pe ecranul gol al acelui mister — pînă 
cînd a încetat să mai fie un mister. 

Prin urmare, misiunea lui Buddha era în principal una 
reformatoare. El voia să purifice atman de toate acele 
proiecţii şi să-i redea incognoscibilitatea. Deci, atunci 
cînd predica despre anatman, el nu afirma că nu există 
atman, Sine (si, de aici, Sine, Realitate Ultima), asa cum 
au crezut într-adevăr multi budisti. EZ susținea mai 
degrabă că orice lucru pe care îl gîndesti sau spui despre 
atman nu este atman. Atman se află mai presus de toate 
cuvintele si ideile. Nu il poti cuprinde cu ajutorul intelec- 
tului. Dar, eventual, te poţi purifica şi deschide, ca el să se 
reverse asupra ta. Atunci, tu poti fi el. 

Deci, chiar şi în măsura in care este si ea verbal- 
conceptuală, formula lui Buddha cu privire la doctrina lui 
atman nu poate fi perfectă si definitivă. Nu este, aşadar, 
de mirare că, nu mult după moartea lui, în perioada înflori- 
rii în India a celor optsprezece scoli pre-Mahayana, au 
început să se strecoare uşoare distorsiuni ale învățăturii. 
Aceasta începuse, probabil, să piardă din vitalitate. O dată 
cu apariţia Mahayanei, au fost făcute noi încercări de a re- 
vitaliza si reface puritatea originală a doctrinei. În timpul 
acestui proces, aşa cum vom vedea, toată povestea cunoaște 
o schimbare de o sută optzeci de grade, de la formulări 
negative pind la unele pozitive. 

Într-adevăr, putem urmări schimbări chiar în descrie- 
rea lui Buddha. De exemplu, în Marea sutta a distrugerii 
poftei', Buddha îl mustră plin de asprime pe Sati, fiul pes- 
carului, pentru ideea după care conştiinţa (viññana) si 
nimic altceva rămîne în viata si dintr-o viata în alta, 
această conştiinţă fiind „cea care vorbeşte si simte, cea 
care suferă roadele cele bune sau rele ale karmei“. 
Adevărul, susține Buddha, este că conștiința apare doar în 
dependenţă de „bazele conştiinţei“ (ayatana) ; conștiința 
vizuală, de exemplu, apare doar împreună cu simţul văzu- 
lui si cu obiectele vizibile. În Brahmajala Sutta’, pe de altă 
parte, Buddha vorbeşte de ,,vififianam anidassanam anan- 
tam sabbato pabham“ (conştiinţa care este fără caractere, 
fără sfîrşit si etern-strălucitoare). Deci, în primul caz, el 
pare să nege că Realitatea Ultima este constiinta pură, în 


1 Majjhima Nikaya, 36. 
2 Majjhima Nikaya, 49; şi, într-o forma ușor diferită, în Digha Nikaya, 11. 

vreme ce în al doilea, pare să admită tocmai acest lucru. 
De asemenea, în Udana, el afirmă existenta unui „Nenăscut, 
Nedevenit, Nefăcut si Neconditionat“. 

Ar fi greşit să privim aceste lucruri ca pe niște simple 
inconsecvente. Buddha fiind un profesor pragmatic, 
învăţăturile sale nu erau menite să constituie afirmaţii de- 
finitive ale adevărului, ci, mai curînd, erau structurate pentru 
a se potrivi nevoilor de moment si indivizilor cărora li se 
adresa. Probabil că Sati era prea ataşat ideii conştiinţei ca 
Realitate, iar Buddha voia doar să-i redeschidă spiritul. 


Shunyata 


O dată cu apariţia Mahayanei, găsim Doctrina Anatman 
reformulată în conceptul de Shunyata (Golul. Desigur 
că acest Gol nu reprezintă nimicul pur ; nu este nici ceva 
transcendent. Este mai degrabă un „medicament“ pentru 
vindecarea puternicelor obiceiuri înșelătoare ale minții 
noastre, în special a tendintei acesteia de a considera 
persoanele si lucrurile ca existînd separat, auto-create şi 
auto-intretinute. 

Shunyata indică, prin urmare, nu prezenta a ceva, ci, 
mai curînd, o desavirsita absenţă, sau vid, în mod special o 
lipsă a existenţei intrinsece, sau a unei „naturi proprii“ 
(svabhava). Acest lucru este valabil atît pentru dharme, 
acele esente ultime ale devenirii lumii, cit si pentru oameni şi 
obiecte. În Abhidharma, există o tendinţă generală de a 


1 De fapt, noţiunea de Shunyata a apărut printre şcolile Hinayana, dar a 
fost pe deplin dezvoltată, devenind o piatră de hotar a Mahayanei. 

considera că dharmele sînt oarecum reale, desi nu pînă la 
a poseda atman. Totuşi, în Mahayana, dharmele sînt 
considerate indubitabil goale, la fel ca toate celelalte. 
Chiar si Golul este, în ultimă instanţă, gol ! 


Bodhisattva și compasiunea 


Se spune că înțelegerea Shunyatei, la fel ca si risipirea ilu- 
zici, dă naştere unei profunde compasiuni (karuna) pentru 
suferinţa celorlalte fiinţe sensibile. Compasiune înseamnă 
„a suferi împreună cu“, a împărtăși si a simţi durerile 
altora ca pe cele proprii. Este evident că aici a avut loc o 
sfărîmare a granițelor psihice care despart „eul“ de alţii. În 
doctrina Mahayana se crede că prin compasiune sîntem 
conduși către o hotdrire profundă de a împlini scopurile 
vieţii spirituale, pentru a-i ajuta pe alţii să se elibereze — 
mai cu seamă, să se elibereze de durere. Aceasta are denu- 
mirea tehnică de bodhicitta (spiritul iluminării), iar 
prezenţa lui înalţă o persoană la statutul de bodhisattva 
(persoană iluminată). 

Trebuie să fii destul de avansat pe acestă cale pentru a 
deveni un bodhisattva. Trebuie să fi înţeles pe deplin 
învăţăturile lui Buddha cu privire la karma, renaştere, 
producere dependentă si asa mai departe; trebuie să fi 
pătruns Golul si să fi simţit emoţiile compasiunii pro- 
funde. Se spune, în unele texte, că anumiţi bodhisattva 
avansați au atins de fapt Iluminarea — cu alte cuvinte, ei 
sînt buddha, pur și simplu. Totusi, în altele se sugerează 
că ei îşi „amiînă“ propria Iluminare. Cu toate acestea, cel 


94 ELEMENTE DE BUDISM 


mai adesea, termenul este folosit evident pentru a desem- 
na pe cineva care este pe-cale-de-a-deveni-buddha, avind 
mai curind motive altruiste decit egoiste. 

O frumoasă imagine a ceea ce înseamnă în mod prac- 
tic să încerci să trăieşti viaţa unui bodhisattva este oferită 
de învățătorul indian Shantideva în poemul său clasic Bo- 
dhisattvacharyavatara („Ghid pentru felul de viata a unui 
boddhisattva“)!. Este nevoie de un foarte mare grad de 
idealism şi de seriozitate, așa cum există foarte rar — dacă 
există — în lumea contemporană nouă. 

În primul rînd, Shantideva este şocat de grozăvia im- 
plicatiilor vietii în Samsara. În orice clipă poti fi purtat în 
camera de tortură sau lovit de boală. Trupul este „ca un 
obiect împrumutat doar pentru o clipă“ si cînd „înfricosătorii 
mesageri ai morţii“ te cheamă, ceea ce se poate întîmpla 
oricînd, nu iti ajută la nimic bogăţiile, faima sau cei dragi. 
Părăsești viata complet gol si singur. 

„Cine îmi poate oferi o protecţie reală împotriva tutu- 
ror acestora ?“ strigă el cu adevărat îngrozit. 

Există o protecţie adevărată... si o cale de salvare — 
calea lui bodhisattva în care subzistă un „ocean de vir- 
tuti“. Shantideva se decide să o urmeze si să fie doctor, 
remediu si îngrijitor „al tuturor fiinţelor bolnave din lume 
pînă cînd toţi vor fi vindecati.“ Astfel este trezită la viata 
bodhicitta şi se renunţă la orientarea egoistă, intelegind 
că, departe de a aduce fericirea şi satisfacția căutate, 


1 Ceea ce urmează se bazează pe traducerea în limba engleză a operei 
lui Shantideva Bodhisattvacharyavatara, retipărită, Biblioteca Operelor şi 
Arhivelor Tibetane, Dharamsala, 1987. 


ÎNŢELEPCIUNEA 2: DEZVOLTARILE MAHAYANA 95 


aceasta perpetuează doar suferința. Căindu-se din toată i- 
nima pentru păcatele dinainte, el se hotărăşte să lege ele- 
fantul nebun al minţii. Căci „nimic în afara minţii nu-i de 
temut“ ; ea este originea tuturor acţiunilor care produc o 
suferință infernală. Își va examina deci mintea înainte de a 
face sau spune ceva, iar dacă va găsi că motivaţia este jos- 
nică, va „rămîne nemișcat“. 

De asemenea, va fi tot timpul deschis si, uneori, „va fi ele- 
vul oricui“ — un sfat excelent! Si, conştient că un 
moment de furie poate anihila binele făcut prin faptele 
bune „de-a lungul a o mie de eoni“, va exersa răbdarea. 
Dacă cineva îl va lovi, va considera aceasta doar ca pe un 
rod al karmei trecute si nu va purta ranchiună. Va fi intr- 
adevăr „fericit să aibă un dușman“, căci acesta îi oferă pri- 
lejul de a-şi exersa răbdarea si, astfel, îl ajută în pregătirea 
sa. De asemenea, își va reţine pasiunile sexuale. 

Bodhisattva va folosi în mod conștient entuziasmul pen- 
tru a contracara orice tendință către lene, care i-ar putea 
împiedica practica. Apoi, ,,observind egalitatea sinelui cu 
ceilalţi“, va renunţa la orice „autopreţuire“ si va exersa 
„secretul sfint: schimbarea sinelui cu ceilalţi“. Îi va 
concepe pe aceștia ca fiind „eu“, propriu-i sine, trupurile 
lor — trupul său, si va lua asupra-i suferința lor — desi, 
desigur, datorită stăpînirii înțelepciunii („cei care vor să 
calmeze durerea trebuie să dea naștere înțelepciunii“, ne 
spune, dedicînd un întreg capitol acestui subiect) el ştie 
că, în ultimă instanţă, nu există nici un „eu“ si, deci, nici 
un posesor al suferinței. Cultivindu-si generozitatea, el va 
renunţa la orice, chiar si la trupul său. Si toate acestea vor 
fi realizate nu dintr-un simţ meschin al datoriei, ci cu o bucu- 


96 ELEMENTE DE BUDISM 


rie sinceră. Nu poate face niciodată destul pentru ceilalți. 
Va pătrunde chiar în cele mai adînci infernuri pentru a le 
ușura suferințele. 

În final, în maniera unui adevărat bodhisattva, Shanti- 
deva dedică tot meritul (karma cea bună), care îi poate reveni 
lui, eliberării tuturor ființelor de peste tot şi speră că acestea 
vor „dobîndi un ocean de fericire şi mulțumire“. Căci 
compasiunea adevăratului bodhisattva nu este niciodată 
limitată la cîțiva beneficiari aleşi. Ea se revarsă în mod 
egal asupra întregii lumi, la fel precum căldura soarelui. 
Aceleași calităţi de bunăvoință, prietenie si dorința de a 
nu vătăma sînt dăruite tuturor, fără discriminare, „ca si 
cum ei i-ar fi mamă, tată, fiu sau fiică“. 


Drumul desăvirsirii lui 


Bodhisattva 


Bodhisattva cultivă anumite virtuţi pînă la desdvirsire. 
Există şase sau, uneori, zece astfel de „paramita“ : 


1) dana (dărnicia) ; 

2) shila (moralitatea) ; 

3) Kshanti (răbdarea) ; 

4) virya (strădania) ; 

5) dhyana (meditaţia) ; 

6) prajiia (înţelepciunea) ; 

7) upaya (abilitatea practică) ; 
8) pranidhana (hotărîrea) ; 

9) bala (forta) ; 
10) jfiafia (cunoașterea). 

Dezvoltarea acestor virtuti corespunde drumului in 


zece etape al lui Bodhisattva. In Dashabhumika Sutra, aces- 
tea sînt descrise după cum urmează : 


1) Pramudita (cel mulţumit) ; 
2) Vimala (puritatea) ; 

3) Prabhakari (splendoarea) ; 

4) Arcishmati (strălucirea) ; 

5) Sudurjaya (dificil de cucerit) ; 
6) Abhimukhti (prezenţa) ; 


7) Duramgama (depărtarea — de la acest stadiu nu mai e 
posibilă „alunecarea înapoi“) ; 


8) Acala (cel neclintit) ; 

9) Sadhumati (spiritul bun) ; 

10) Dharmamegha (norul dharmei), însăși apoteoza drumu- 
lui, acolo unde bodhisattva vrea să protejeze si să ilumi- 


neze toate celelalte ființe, să fie omniscient, „stăpîn al 
celor zece puteri“ și aşa mai departe. 


Absolutul și relativul 


Profesorii Mahayana nu neagă existența unei lumi 
convenţionale, doar că aceasta nu este ceea ce considerăm 
noi de obicei a fi; adică, reală, permanentă, autointreti- 
nută, conținînd entități separate si asa mai departe. 

Această lume are si ea adevărul său, dar el este unul rela- 
tiv, compromis prin însăși natura lui, imperfect. Există 
totuși si un alt model de referință, necompromis. El 
reflectă cu acuratețe realitatea. Adevărul absolut obtinut 
aici se numeste paramartha satya, iar adevărul lumesc, sau 
relativ, se numeşte samvriti satya. Le-am putea numi 
adevăr profund și adevăr superficial. Ele corespund celor 
două perspective : cea transcendentă (lokottara) si cea lu- 
mească sau relativă (laukika). 


Prajnaparamita 


Prima învăţătură Mahayana importantă a fost Prajna- 
paramita sau „Desăvîrşirea înţelepciunii“ (aşa numita 
„intelepciune care a trecut dincolo“). Găsim aici un 
număr de texte dificile, de lungimi diferite. Unul foarte 
scurt, de exemplu, susţine că întreaga învățătură poate fi 
rezumată în litera A (Ah în sanscrită). Altuia îi sînt nece- 
sare o sută de mii de versuri pentru a o prezenta. Sutra ini- 
mii si Sutra diamantului sînt cele mai cunoscute texte 
concise. 

Toate operele sînt declamate din punctul de vedere 
transcendent (sau lokottara). Adică, dintr-o poziţie abso- 
lută, aflată mai presus de orice gînd discriminatoriu sau 
construcţie verbală. Privind din acest sublim loc privile- 
giat, care nu este de fapt diferit de Iluminare, nu există 
nici un Buddha, nici o Iluminare, nu există pîngărire, 
purificare, producere (de dharme) si nici extinctie; nu 
există karma și nici consecinţe ale acesteia. Nu există fiinţe 
care să fie salvate, prin urmare nici bodhisattva care să le 


ÎNŢELEPCIUNEA 2: DEZVOLTARILE MAHAYANA 99 


salveze. Forma se întrepătrunde cu golul, Samsara cu Nir- 
vana. 

Cum sînt posibile astfel de lucruri ? Desigur, Buddha 
nu putea gîndi „Eu sînt Buddha“, de exemplu, căci aceasta 
ar fi însemnat că avea în minte ideea unei persoane care 
poseda calitatea de buddha. Fiind Buddha, el este totuna cu 
calitatea de buddha, nu există dualitate ; deci, pentru Bud- 
dha nu există nici un buddha. Tot astfel, „Iluminarea“ este 
o idee care le apare doar celor care nu sînt iluminati. Ei se 
află, într-adevăr, la o mare distanță de aceasta. Cei care sînt cu 
adevărat pe aproape sînt „aceia care nu se gîndesc dacă 
sînt departe de Iluminare sau lîngă ea.“ Si, din nou, „Nirvana“ 
și „Samsara“ nu sînt decît concepte în minţile celor care 
operează discriminatoriu. Pentru ceilalți (buddha şi bo- 
dhisattva) „Samsara si Nirvana devin exact acelaşi lu- 
cru“... 

Deci, toti termenii, inclusiv cei cu prestigiu spiritual, pre- 
cum „buddha“, „Iluminare“, „bodhisattva“, „karma“ si 
„dharma“ sînt doar constructii conventionale. Buddha si 
bodhisattva le folosesc doar ca pe mijloace capabile să 
ajute fiinţele suferinde — desi, desigur, în ultimă instanță, 
nu există nici fiinte, nici suferinţă. Astfel, buddha si 
bodhisattva îi privesc pe cei pe care îi ajută ca fiind nu 
mai reali decît o armată de fantome invocată de un magi- 
cian abil. 

Atunci, care este infatisarea pe care o are Prajñaparamita ? 
Textele spun că ea poate fi comparată cu vacuitatea si puri- 
tatea spaţiului. Buddha si bodhisattva care „se mișcă în el“ 
nu se opresc nicăieri si în nimic, nici condiţionat, nici 


necondiționat. Ei nu caută sprijin psihic, totuşi poziţia lor 

este la fel de solidă ca a diamantului ; ea nu se va sfarima, 
precum Samsara $i toate creaţiile ei. Căci, se accentuează 
mereu, Samsara „nu are suflet“ : 


„Ca pe stele, ca pe o părere sau o lampă 
Ca pe un spectacol fals, stropii de rouă sau un balon, 
Un vis, un fulger sau un nor 


Trebuie să privim ceea ce-i conditionat.“ 


Prajñaparamita triumfă în propria-i perspectivă trans- 
cendentă pe care o insufleteste poetic, în vreme ce 
conspiră pentru a ne lipsi de toate propozitiile afirmative 
şi de toate constructiile mintale/verbale, conducîndu-ne 
înspre acel minunat Dincolo. 


Madhyamaka 


Tradiţia spune că învățăturile amorfe din Prajñaparami- 
ta au fost sistematizate de un înțelept pe nume Nagarjuna 
(din secolul al doilea), maestru fondator al Școlii „Căii de 
Mijloc“ (Madhyamaka). Foarte vestit, el este uneori 
caracterizat ca un al doilea Buddha. 


Nagarjuna provenea din rîndurile brahmanilor din 
sudul Indiei. Iniţial, el stăpînea magia, pe care o folosea 
cu succes pentru a deveni invizibil, astfel încît putea 


1 The Short Prajnaparamita Teds, traducere în lb. engl. E.Conze, Londra, 
1973, p. 138. 

seduce cu ușurință femeile din palatul local. Totuşi, cînd 
trei dintre prietenii lui apropiati au fost prinși şi executati, 
pericolele dorinței i-au fost puternic revelate, iar el a înce- 
put imediat să practice budismul Hinayana. Mai tîrziu, a 
promovat la Mahayana. O sursă susţine că a fost instruit 
de naga, o specie de cobra divină care trăia pe fundul 
mării. În sens figurat, aceasta poate însemna că el a fost 
autorul unei importante învățături noi ; sau cuvîntul „naga“ 
poate să fi fost, pur și simplu, numele unui trib din sudul 
Indiei. Ulterior, el a compus texte, între care de mentio- 
nat este Mulamadhyamaka-karika (Versurile Căii de Mij- 
loc) ; există, de asemenea, sugestii conform cărora el ar fi 
autorul unor texte Prajfiaparamita. El a apărat cu abilitate 
Mahayana, într-o dezbatere deschisă cu adepţii altor şcoli 
budiste şi Hindu, precum Samkhya, Vaishesika si Nyaya. 
Extrem de prețuit, el şi-a petrecut ultimii ani într-o 
mănăstire construită pentru el de către un rege generos, 
apoi şi-a pus capăt zilelor. Principalul său discipol a fost 
un alt brahman din sudul Indiei, Aryadeva. 


Nagarjuna nu a adus în budismul Mahayana o poziţie 
filozofică nouă, creatoare, ci o metodă critică ce, aplicată co- 
rect, va distruge toate părerile și opiniile, demonstrîndu-le 
absurditatea si redind mintea stării ei native de Prajfiapara- 
mita, liberă de orice formaţii conceptuale dualiste. După 
cum el însuși o spune, în încheierea lucrării Mulamadhya- 
maka-karika : „Mă plec cu reverență în fata lui Buddha 


care, din compasiune, m-a învăţat adevărata doctrină, 

pentru a renunta la toate părerile.“ Aceasta este deci filo- 
zofie care nu ajunge la nici o concluzie. De fapt, ea pune 
capăt speculațiilor si tuturor reflectiilor — sau, cu alte 
cuvinte, ea măsoară limitele ultime a ceea ce poate fi gîndit 
și spus, păstrîndu-se un sens. În această privință, ea se 
aseamănă cu filozofia ştiinţifică modernă a lui Ludwig 


Wittgenstein. 


Metoda lui Nagarjuna este numită „dialectică“ în sen- 
sul că ea exploatează natura ironică, dualistă a limbii, 
pentru a combate toate propoziţiile. În acest scop, el 
foloseşte diverse metode, printre care faimoasa tetralemă 
prin care o propoziţie poate fi redusă la patru forme 
logice : 1) A; 2) non-A; 3) şi A şi non-A; 4) nici A, nici 
non-A. Pentru a lua un exemplu concret: 1) Totul este 
real ; 2) Totul este ireal ; 3) Totul este atît real, cit si ireal ; si 


4) Totul nu este nici real, nici ireal. 


De asemenea, Nagarjuna face o paralelă între Shunyata 
(Golul) şi Pratitya Samutpada (Producerea dependentă). 
Conform părerii lui, importanta celei din urmă constă în 
aceea că indică dependenţa sau relativitatea tuturor lucru- 
rilor din universul conventional. Ele sînt asemenea părți- 
lor unei catedrale, toate contribuind la păstrarea si 
susținerea reciprocă, astfel că, dacă una singură este 
înlăturată, întreaga structură se va prabusi. A vedea astfel 
dependenţa si relativitatea înseamnă a vedea Shunyata si 
a fi eliberat. Această eliberare depinde, deci, de o schim- 


bare de percepţie şi cunoaștere, de nimic altceva. Lumea 

nu se schimbă, căci nu există distincţie între Samsara si 


Nirvana — „limita Samsarei este limita Nirvanei“. 


Influenţa lui Nagarjuna si a şcolii lui a fost enormă. 
Madhyamaka ortodoxă a devenit filozofia dominantă în 
Tibet şi a rămas astfel pînă la anexarea comunistă din 
1959. Ea s-a transmis, de asemenea, cu succes atît Chinei, 
cit si Japoniei, şi este în prezent studiată cu entuziasm in 
Vest. 


Yogacara 


Deşi Nagarjuna voia să demonstreze inutilitatea tutu- 
ror punctelor de vedere atît pozitive, cit si negative, natura 
transanta a metodei lui, pe care un scriitor a numit-o „un 
fel de sadism filozofic“, are o tendinţă nihilistă. Pentru a 
contracara aceeastă dispoziție negativistă, a apărut mai 
tîrziu o subşcoală, Svantantrika lui Bhavaviveka si a colegi- 
lor săi, care a adoptat o linie pozitivă.. Tot pozitivă a fost 
și direcţia maeștrilor şcolilor Yogacara și Vijnafiavada 
care afirmau primatul conștiinței. Obiectele lumii exte- 
rioare nu sînt nicidecum „reale“ sau exterioare, susțineau 
ei, ci constituie metamorfoze ale conștiinței sau minţii. În 
sprijinul tezei lor, ei arătau că în spirit pot apărea lucruri, 
atunci cînd nu există nici un obiect „exterior“ prezent — 


1 Linia negativistă dură a fost între timp perpetuată de subscoala lui 
Buddha palita şi a colegilor lui. 

de exemplu, într-un vis sau prin practica vizualizării ima- 
ginative. 


În alte şcoli aceasta este cunoscută ca doctrina Citta-ma- 
tra sau „Numai Spiritul“. În Occident, este numită idea- 
lism (noțiunea după care doar mintea si evenimentele 
mintale există) şi se opune materialismului, concepţia că 
există doar materia. Cel mai distins susținător al idealis- 
mului vestic este episcopul Berkeley (1685-1753), care 
afirma că a exista înseamnă a fi perceput si că percepțiile 
sînt doar idei ale minţii. Prin urmare, s-ar putea pune între- 
barea : dacă un copac, de exemplu, există doar cînd este 
perceput, ce se întîmplă cu el atunci cînd nu este nimeni 
în preajmă care să îl perceapă ? Dispare el, plin de bună- 
cuviință ? Nu, va replica venerabilul episcop, el continuă 
să existe chiar şi atunci, pentru că toate lucrurile sînt 


cuprinse în mintea lui Dumnezeu... 


După hagiografia budistă, maestrul care a dat naştere 
şcolii a fost o figură obscură numită Maitreyanatha. Succe- 
sorii săi cei mai cunoscuţi au fost doi fraţi, Vasubandhu și 
Asanpa (ambii din secolul al patrulea d.Hr.), născuţi în Gan- 
dhara. Asanga a studiat mai întîi cu maeștri ai şcolii pre- 
Mahayana Mahishasaka, dar, după ce a petrecut 
doisprezece ani in meditaţie solitară, simtind că nu obținuse 
nimic, el şi-a pierdut toate speranţele. Atunci a întîlnit un 
cîine rfios care i-a inspirat o milă profundă. Acesta a fost 
norocul său, deoarece cîinele era viitorul Buddha Mai- 


treya, deghizat. Maitreya l-a iniţiat rapid pe bunul Asanga 

in Mahayana şi i-a dictat multe texte, inclusiv Yogacara- 


bhumi (Cele zece trepte ale drumului yoghinului). 


Între timp, Vasubandhu se alăturase Școlii Sautrantika, 
desi petrecuse patru ani în Kasmir, studiind sistemul 
Abhidharma, al grupului de cărturari Sarvastivadin-Vai- 
bhashika. El a fost initial dispretuitor fata de nou-descoperita 
intelepciune a fratelui său, un sistem, spunea el, „atît de 
greu si împovărător, încît putea fi purtat doar de un eie- 
fant.“ Avea să regrete aceste cuvinte sarcastice. Auzind 
mai tîrziu niște texte citite, a fost atît de brusc iluminat, 
încît a vrut să își taie limba. A citit pînă la capăt o sutra 
uriașă în doar cincisprezece zile şi nopţi, stînd într-o baie 
de ulei de susan pentru a se menţine treaz. După aceea a 
devenit el însuşi un mare autor si comentator de texte 
Mahayana, un polemist experimentat, fondatorul unor 
mănăstiri pentru bărbaţi şi femei, al unor săli de oaspeţi 
(dharamsala) si spitale, precum si profesor al fiului 


împăratului Govindagupta. 


În conformitate cu Yogacara, mintea este supusă unui 
număr de trei niveluri de modificări posibile. Mai întîi, citta, 
care include cele şase feluri de conștiință senzorială ; apoi 
mana, conștiința eului. Acestea se dezvoltă din alaya- 
vijiana, asa numitul nivel al „conştiinţei de înmagazi- 
nare“, un fel de subconștient, în care experienţele 
trecutului sînt păstrate ca „semințe“ (bija) ale unor expe- 


riente viitoare. Acesta produce un fel de flux temporar al 

conștiinței, ale cărui valuri încetează cînd toate semin- 


tele sînt folosite. 


Yogacara nu a fost doar o şcoală filozofică specula- 
tivă. După cum sugerează si numele său, ea se baza pe 
practica yoga. Astfel, se spunea că Vasubandhu „încerca 
să explice ceea ce este mai presus de puterea cuvintelor de 
a exprima, lucruri de care lua cunoştinţă pe calea miste- 
rioasă a meditatiei profunde.“ Aspectul filozofic constituie 
deci doar upaya, mijloace capabile a-l îndruma pe adept spre 
O perspectivă interioară mai profundă care poate fi obținută 
doar prin practică efectivă. Aceasta este aşa numita „revo- 
lutie la bază“ (ashraya-paravrtti). Cînd o persoană înțelege, 
în sfîrșit, că obiectele exterioare sînt doar proiecţii ale pro- 
priei conștiințe, ea isi dă seama că nu există nici un obiect 
care să fie perceput şi nici o persoană care să îl perceapă. 
Aceasta duce la calea Perspectivei Interioare, care permite 
accesul către o stare ultimă unde, toate semințele din 
alaya-vijfiana fiind irosite, survine calmul total, într-o 
samadhi profundă a conștiinței pure. Aceasta este complet 
golită de conţinut, dincolo de dualismul subiect-obiect si, 
ca atare, este identică cu Dharmakaya. În cuvintele maestrului 
Vasubandhu : 


„Cînd conştiinţa nu percepe nici un 
obiect-al-constiintei ea este situată în «numai 
conștiință», căci neexistind un obiect de 
perceput, nu există o percepţie a sa. 

Fa este fara citta, fara perceptie, si este 
cunoaştere supralumească, este o revoluţie 
la bază, sfîrsitul celor două feluri de sensibi- 
litate la durere. 

Este uluitorul,  beneficul, terenul 
neschimbător, nesupus durerii, fericirea si 
trupul-eliberării, numit trupul-dharma al 
Înţeleptului.“! 


Tathagatagarbha 


Ideea pozitivă că misterul esenţial al omului si al Uni- 
versului asunde un „ceva“ mai degrabă decît un „nimic“ 
poate fi, de asemenea, regăsită în doctrina Tathagatagar- 
bha, expusă în texte ca Trezirea credinţei în Mahayana, al lui 
Ashvaghosa, Shurangama Sutra şi Tathagatagarbha Sutra., 
Aceasta sugerează că fiecare persoană este un receptacol, 
sau o matrice, conținînd potentialitatea sau embrionul 
calităţii de buddha. Este nevoie doar de o practică adec- 
vată pentru a da la iveală această Realitate eternă, 
îndepărtînd impuritatile care o acoperă. 

Desigur că aceasta înseamnă să considerăm budismul 
periculos de aproape de o doctrină despre atman, fapt 
care nu a fost pierdut din vedere de unii apologeti care au 
afirmat că doctrina fusese folosită doar ca 0 upaya, ca mij- 


loc capabil să-i atragă de partea budismului pe hindusii 


1 Sevene Works of Vasubandhu, traducere în lb. engl. Stephen 
Anacker, Varanasi, 1984, p. 189. 

ignoranti, atasati fără speranţă ideii de atman. Desigur că, 


mai tîrziu, ei vor afla de greşeala căilor lor... 


Sofistică, oare ? 


Hua-Yen 


Multimea textelor sacre create de budism poate să ui- 
mească peste măsură o minte obişnuită. Este deci de 
înţeles faptul că în China medievală au existat încercări de a 
organiza şi clasifica textele, indicindu-se pe care dintre ele 
Buddha le adresase celor cu mai mare putere de înțele- 
gere si pe care celorlalți. Si, în consecință, au apărut 
diverse şcoli. În fiecare caz, era considerat proeminent un 
anume text, privit ca o veritabilă Summa a învăţăturii lui 
Buddha. 

Scoala T'ien-tai (în japoneză Tendai), sau Scoala Lotusu- 
lui Alb, a fost construită tocmai în jurul unui astfel de 
proiect, adepţii săi venerînd Saddharmapundarika. O alta a 
fost Școala Hua-yen, sau Școala Podoabei de Flori, ai cărei 
adepţi preferau Avatamsaka Sutra, O vastă compilaţie de 
texte dintre care unele proveneau, fără nici o îndoială, din 
India și fuseseră adunate la un loc în Asia centrală, probabil 


în secolul al treilea sau al patrulea. 


În ultima carte a lucrării Avatamsaka, Gandavyuha, ni 
se povesteşte cum un pelerin credincios numit Sudhana 


este trimis în căutarea Iluminării de către Mafijushri, cum 

el traversează cele zece etape ale Drumului lui Bodhisattva 
Si intră în cele din urmă în turnul lui Buddha cel Cosmic, 
Vairocana, sub îndrumarea lui Maitreya. Aici, el este 
răsplătit cu imaginea uimitoare a Universului, în viziunea 
Hua-yen: un univers văzut parcă prin ochii unui 
buddha iluminat, stînd într-un „samadhi al imaginilor 


oceanice“. 


„El văzu turnul nesfârşit de mare si de 
larg, lat de sute de mii de leghe, la fel de 
nemăsurat precum cerul, la fel de vast 
precum tot spaţiul, împodobit cu ne- 
numărate frumuseti : baldachine fără număr, 
stindarde, flamuri, bijuterii, ghirlande de 
perle si giuvaeruri. De asemenea, în inte- 
riorul turnului văzu sute de mii de alte 
turnuri la fel împodobite. Văzu acele turnuri, 
la fel de nesfirsit de mari precum spaţiul, 
decorate la fel in toate direcţiile, si totuşi, 
aceste turnuri nu se amestecau unul cu altul, 
fiind fiecare dintre ele distinct, reflectîndu-se 
în fiecare obiect al celorlalte.“ 


Deci, totul în Univers, pînă la cel mai mărunt ele- 
ment, le cuprinde pe toate celelalte, fără excepţie — cer- 
cetati un fir de praf si veţi afla înăuntru un întreg univers ! 
— gi totuşi, paradoxal, el nu renunţă nicidecum la propria 


individualitate. Astfel, fiecare element este „cauza“ între- 


1 The Flower Adornment Sutra, vol. 3, traducere în lb. engl. Thoman 
Cleary, Boston, 1987, p. 365-366. 

gului Univers, si, dacă se modifică chiar si în cea mai 
măruntă particularitate, întregul Univers se transformă si 
el. Si totuşi, într-un alt sens, care nu fl exclude pe cel 
dintii, acel element este dependent de totalitate. 

Aceasta este deci o măreaţă viziune panoramică a 
întrepătrunderii si interdependentei universale, fiind în 
consecință populară printre cei cu o structură mintală 
„verde“ sau holistică. De asemenea, ea se opune fatis 
viziunii tradiţionale a lumii ca ciclu neîntrerupt de dureri, căci 
ea afirmă cu tărie existenţa lumii si a tuturor componente- 
lor ei. Chiar si mult pedepsita ființă umană, creatoare si 
sclavă a egoismului, loc de manifestare a pasiunilor, poate 
ridica din nou capul. După potrivita descriere a unui scriitor : 
„În Universul Hua-yen totul contează !“ 


Zen 


Asemenea filozofii rarefiate, precum cele pe care 
le-am discutat pe scurt, se opun, desigur, radical nobilei 
tăceri pe care se spune că o păstra Buddha ori de cite ori 
era asaltat cu întrebări de natură metafizică sau specula- 
tivă. Oricit de folositoare ar fi, ele se limitează la 
cunoașterea raţională ; si, de fapt, este foarte ușor să fii 
extrem de bun cunoscător al budismului (sau al oricărui 
alt lucru) într-o manieră cărturărească si să fii complet in- 
capabil să faci saltul necesar pînă la punerea în practică a 
învățăturilor — să le faci să trăiască în viata zilnică. A sti 

totul despre budism si a fi un exemplu viu al acestuia sint 
două lucruri diferite. 

Şcoala Zen a apărut în China în secolul al şaselea, 
tocmai pentru a răspunde acestei probleme. În mănăstiri 
şi temple, existau călugăriţe si călugări budiști care acu- 
mulaseră o mare cantitate de cunoaştere teoretică. De 
asemenea, se confruntaseră cu morala budistă și cu codul 
de disciplină monastică. Erau însă „înţepeniţi“ si nu puteau 
face saltul necesar. Prin urmare, cei dintîi maeștri Zen au 
furnizat metode noi și eficiente — multe dintre ele „icono- 
Claste“, după standardele budismului conventional — pen- 
tru a-i „împinge“ pe acei practicanți dincolo de gînd si 
disciplină, cu o octavă mai sus, acolo de unde puteau per- 
cepe direct, pentru ei înşişi, marile mistere ale lucruri- 
lor. 

În general, scoala Zen priveşte într-un mod pozitiv 
marele mister din miezul lucrurilor. „Ce este aceasta ?“ e 
una dintre întrebările clasice pe care practicantii sînt sfatuiti 
să le adreseze cu energie constantă. Si totuşi, cei dintii 
maeștri nu vor concepe nici un răspuns care să aducă 
oricît de putin a gîndire rațională. Ei cereau o soluţie care 
să fie existential autentică, o soluţie venită direct din suflet, 
din centrul uman care ascunde marele mister al omului și 
al Universului. 

Deci, toată învăţătura budistă este, în măsura în care 
tratează despre marele mister, un fel de divagatie în jurul 
acestuia. Sint formulate diverse modalităţi de abordare 
doctrinară, care să se potrivească circumstanțelor unice 

ale unui anume timp şi situaţii. Totuși, pînă la urmă, trebuie 
să renuntém la toate gîndurile si vorbele, să renunţăm la 
totul, de fapt, pentru a permite marelui mister să trăiască 
prin noi. 


6. MORALITATEA 


In cultura Occidentului contemporan, morala nu mai 
este, hotărît lucru, la modă. Pur si simplu, nu este ,,sic“ 
sau „sexy“ să respecţi regulile si să fii bun. Aceasta se 
întîmplă, în general, pentru că tradiţiile noastre religioase 
s-au atrofiat, iar bazele lor etice au degenerat în coduri 
rigide, care se opun schimbării, dezvoltării si autoex- 
primării sănătoase. Pe de altă parte, tradiţiile religioase 
vii, puternice de la început, generează morale dinamice şi 
relevante, iar în trecut, ele au constituit punctul de ple- 
care al marilor progrese culturale. 


Noi, fiinţele umane, sîntem făpturi morale prin exce- 
lentă. Doar în condiţii sociale degradate, care împiedică 
dezvoltarea propice, devenim imorali. Noi vrem să fim 
morali. Şi, într-adevăr, avem nevoie să fim, pentru că 
morala este forma care modelează expresia energiilor 
noastre vitale, dindu-le posibilitatea să isi manifeste cel 
mai înalt potential : cel mai înalt în sensul de cel mai fru- 
mos, mai nobil, mai creator şi mai armonios. 


Deci, ca prim pas pe drumul budist, ne ordonăm viaţa. 
Făcînd chiar si numai acest lucru, ne vom simţi mai buni, 

mai putin nelinistiti în legătură cu noi înşine si mai putin 
„Certati“ cu lumea. Devenim mai pasnici, mai încrezători 
iar, în schimb, aceasta duce la realizarea unor lucruri 
bune în ce ne priveste pe noi si pe cei din jurul nostru. Un 
proces cu sens dublu. 

Ideal ar fi ca etica să izvorască natural din suflet, dar, 
în prima fază, în stadiul începătorului, cei mai mulţi din- 
tre noi au nevoie de un cod care să îi ghideze, deși, întot- 
deauna este mai important să ţii la spirit decît la litera 
acestuia. Codul fundamental pe care îl oferă budismul este 
Pancha Sila sau Cele cinci precepte. Călugării si călugărițele 
respectă multe alte reguli : Vynaya Pitaka din Canonul pali, 
încă respectat astăzi de adepţii Theravadei, înşiră vreo 
două sute douăzeci şi șapte de reguli pentru călugări. Pen- 
tru laici, totuşi, cel puţin iniţial, sînt considerate sufi- 
ciente doar cinci. 


I. Crima 


În primul rind, este principiul abtinerii de la uciderea 
oricărei ființe vii. Acesta include desigur si interdicţia 
aproape universală a omoririi unei alte făpturi omeneşti ; 
dar el se extinde, de asemenea, cuprinzind si toate celelalte 
feluri de fiinţe — animale, păsări, pești si insecte — căci si 
ele sînt făpturi spirituale ca si noi, posedind potenţialul dez- 
voltării spirituale, care include desigur posibilitatea de a 
obţine si ele, cîndva, o renaştere umană. 

De asemenea, animalele pot reprezenta „oameni de- 
generati“, căci, în conformitate cu legea karma, este po- 
sibil ca fiinţele umane care s-au comportat rău să se 

renasca in aceasta stare, ca locuitori ai altor regnuri infe- 
rioare. 

Pentru a fi credinciosi acestui principiu si a nu 
consimti post-factum la crimă, multi budisti au devenit 
vegetarieni, cu toate ca acest lucru nu este obligatoriu. De 
exemplu, cei dintii călugări budiști, fiind cersetori, 
acceptau carnea care li se punea in castroanele de pomeni. 
Li se cerea să o refuze doar dacă ştiau că sacrificiul avusese 
loc special pentru ei. Totuși, unele şcoli Mahayana insistau 
mult asupra vegetarianismului. În Lankavatara Sutra, de 
pildă, Buddha îl informează pe Mahamati : 


„În concepția acestui sutra (consumul de 
carne) este necondiţionat interzis tuturor, O 
dată pentru totdeauna, în orice formă, mod 
sau loc...“ 


În mod normal, tantristii au o atitudine diferită. Car- 
nea este considerată în anumite ritualuri ca un veritabil 
simbol sacru. 

În general, chestiunea consumului de carne rămîne o 
problemă controversată în cercurile budiste. Acum cîțiva 
ani, am asistat la o întîlnire cu dalai lama, unde acesta a 
fost întrebat cum de putea să mănînce carne. (De fapt, cei 
mai mulți tibetani o fac, pentru a putea supraviețui în 
condiţiile vitrege de trai existente pe Acoperișul Lumii.) 
Fl a răspuns că, fără îndoială, vegetarianismul e cel mai 
bun mod de alimentaţie. Totuși, deşi a încercat, vreme de 
doi ani, să devină vegetarian, a trebuit să renunţe din cauza 


1 The Lankavatara Sutra, traducere în lb. engl. D.T.Suzuki, Londra, 
1932, p.219. 

unor probleme de sănătate. La sugestia medicilor săi, a 
început din nou să mănînce carne. 


w 


ll. Hotia si „tovarășii 


sai 


Al doilea principiu este să te abtii de a lua ceea ce nu 
iti este oferit. Adică, de la furt şi toate variantele sale, inclusiv 
de la a „procura“ produse din magazine, de la a împrumuta 
cărţi, „uitînd“ să le înapoiezi, şi de la tot felul de practici 
„abile“, dintre care multe au devenit acceptabile social în 
societatea noastră acaparatoare. În general, este imoral să 
obţii ceva pentru sine în feluri care produc suferinţă 
altora, chiar atunci cînd nici o lege nu este încălcată din 
punct de vedere tehnic. 


III. Sexul 


Al treilea principiu este abtinerea de la activităţi 
sexuale iresponsabile ; adică, de la activităţi care vatămă 
în orice fel pe altcineva. 

Fiind cea mai puternică pasiune către care sîntem încli- 
nati, sexul este adesea puternic „încărcat“ din punct de vedere 
karmic. Poate fi din cauza a tot felul de lucruri, nu cel mai 
putin important fiind acela că o nouă viaţă ar putea 
apărea în lume. El trebuie deci cumva reglementat, dar, în 
acelaşi timp, nu poate fi reprimat fără riscuri. Așa cum 
scria călugărul — poet Zen din secolul al treisprezecelea, 
numit Yoshida-Kenko : 


„Pasiunea dragostei este adînc înrădăci- 
nată, adevăratu-i izvor este un mare mister. 

Există dorinţe legate de fiecare dintre 
simțuri ; toate, cu excepţia acestuia, pot fi 
stăpînite. Nimeni nu este scutit: tînăr si 
bătrîn, înțelept si ignorant sînt deopotrivă 
sclavii săi. Este o îngrozitoare nebunie, una 
de temut — si totuși, una pe care nu am 
reprosa-o niciodată altcuiva.“ 


Orice activitate sexuală este, desigur, interzisă 
călugăriţelor si călugărilor budisti, dar se înțelege că laicii 
vor avea o viaţă sexuală — desi normal, nu este obligatoriu ! 
Celibatul este o stare pe deplin sănătoasă dacă, din nou, 
nu implică o reprimare, adică o negare sau o contracarare 
a libidoului prin care acesta este alungat în subconștient. - 

În problema sexului, totuși, trebuie spus că, în gene- 
ral, budismul nu este prea îngăduitor. În spectrul religii- 
lor, el se află în zona ascetică, monastică, ce neagă trupul, 
opus de fapt iudaismului si islamului care caută să integreze 
sexualitatea în viata lumească si spirituală. Sutrele budiste 
si alte opere vorbesc foarte dispretuitor despre acest ins- 
tinct atît de natural, în principal pentru că era văzut ca 
mijlocul fundamental prin care oamenii au devenit subju- 
gati de viata domestică ce oferă puţine posibilităţi pentru 
practica spirituală. De exemplu, cînd călugărul Sudinna 
s-a culcat cu fosta lui soţie, la cererea părinţilor lui, care 
doreau nepoti, Buddha l-a mustrat serios : 


„Om rău îndrumat, a spus el, era mai 
bine pentru tine ca mădularul tău să intre în 


1 Idle Jottings, Zen Reflections from the Tsure-zure Gusa de Yoshida 
Kenko, editată Irwin Switzer III, Totnes, 1988, p. 36. 

gura unei vipere sau cobre hidoase si veni- 
noase decît într-o femeie.“! 


lar Shantideva (secolul al optulea d.Hr.), autorul 
Ghidului pentru Modul de viată al unui bodhisattva, a trebuit 
să recurgă la o puternică terapie prin tehnici de aversiune 
pentru a se elibera de eros : 


„Dacă sînt ataşat de ceea ce e necurat, 

Atunci de ce mă împerechez cu părţile inferioare ale 
trupurilor altora 

Care sînt doar custi de oase legate la un loc de mușchi, 

Acoperite cu noroiul cărnii ? 


Eu însumi am multe părti necurate, 

Pe care trebuie să le suport; 

Asa că de ce, dintr-o obsesie pentru necurăţenie, 
Doresc alte traiste de mizerie ?“* 


Date fiind aceste puncte de vedere, si considerind fap- 
tul că sexul preconizat de Buddha si adepţii lui era în pri- 
mul rînd cel de natură conjugală, avînd ca motivaţie 
esenţială procreatia, se naște întrebarea : cum ar fi tratat 
aceşti înţelepţi permisiva sexualitate modernă în afara 
căsătoriei, fără legătură cu procreatia si preocupată mai 
ales de plăcerea senzuală și satisfacția emoţională ? 


1 The Life of the Buddha, Ven. Nyanamoli, Kandy, 1978, p. 158. 
2 A Guide to the Bodhisattva’s Way of Life, Shatideva, traducere în Ib. 
engl. S.Batchelor, Dharamsala, 1979, p. 106. 

În general, deci, mesajul budist pare a fi : dacă esti serios 
preocupat de trăirea vieţii spirituale, cel mai bine este să 
fi depăşit pasiunile sexuale. Din nou, excepţia o 
reprezintă Tantra care, în mod caracteristic, se plasează la 
polul opus si caută să integreze sexualitatea — utilizînd 
într-adevăr energia sexuală ca pe un mijloc de dobindire a 
Iluminării. Unii budiști occidentali moderni, precum Alan 
Watts, au încercat, de asemenea, o integrare similară, $i este 
de înţeles, pentru că, asa cum a arătat psihologul C. G. 
Jung, spiritualitatea si sexualitatea au fost prea mult timp 
în dispută şi este necesară o reconciliere, nu doar în bu- 
dism, ci în general. Dat fiind că budismul nu este o religie 
dogmatică, ci una dinamică, ce se adaptează pentru a face 
fata condiţiilor în schimbare, se prea poate ca acest tip de 
reconciliere să fie ceea ce se va încerca Si se va realiza nu 
peste mult timp si, probabil, în Vest. 


IV. Vorbirea 


Penultimul principiu este de a te retine de la folosirea 
vătămătoare a facultăţii vorbirii. Aceasta include minciuna, 
calomnia, birfa răutăcioasă sau indiferentă, denaturarea, 
santajul si asa mai departe. Evident, acestea pot produce 
durere altora si pot da nastere disonantei — chiar Marelui 
Necaz. Mai există un motiv, iar acesta este în legătură cu im- 
portanta adevărului si cu semnificaţia lui în viata spirituală. 

Am cunoscut odată un mincinos înrăit si extrem de inven- 
tiv. Era, într-adevăr, unul dintre oamenii aceia care își fac 
un principiu din a minţi si nu se abat de la el decît atunci 
cînd un motiv realmente ispititor îi determină să spună 

adevărul. De asemenea, era si extrem de ambitios si, pen- 
tru a avansa, isi crease un curriculum vitae uimitor. Era 
doctor in una, maestru in alta — si putea, pe deasupra, să 
isi încînte ascultătorii cu minunate poveşti din locurile 
exotice pe care le vizitase, cu relaţiile lui cu oameni celebri, 
cu experiențe miraculoase... toate (sau majoritatea — nu 
puteai şti niciodată !) false. 

Eram într-o zi cu el, cînd i se lua un interviu de către 
un reporter de la radio care l-a întrebat : „Cîţi ani aveţi ?“ 


Prietenul meu a ridicat capul, privind spre tavan, şi a 


răspuns nesigur : „Douăzeci şi opt sau treizeci şi patru.“ 


Si am putut observa că el chiar nu știa citi ani are. 
Mintise atît de mult cu privire la vârsta sa, încît pierduse 
cu adevărat noțiunea vîrstei pe care o avea. Imaginaţia si 


realitatea se întunecaseră reciproc. 


Dacă sîntem cu adevărat preocupaţi de a ne trăi viata 
spirituală (sau măcar o viaţă lumească normală) trebuie 
să ne agăţăm cu putere de adevăr, de ceea ce este real ; alt- 
fel, ne putem pierde prea ușor sprijinul si putem cădea cu 
ușurință pradă numeroaselor capcane cu care este presărat 
drumul. Mai mult decît orice altceva, trebuie să fim lucizi cu 
privire la motivaţia noastră — si să avem un fel de „vorbire 
corectă“ interioară. 


Din nefericire, în cultura noastră, adevărul este înconti- 
nuu corupt. Avem politicieni care mint si înalţi oficiali 
recunosc că „au făcut economie de adevăr“. Avem feno- 


mene precum „relatarea creatoare“ si, în relaţiile publice, 

am înălțat manipularea faptelor si a cifrelor în minţile 
oamenilor la nivelul unei arte înalte şi bine recompensată. 


V. Băutura și drogurile 


Ultimul principiu îl constituie abstinenta de la ingera- 
rea substanțelor care ametesc conștiința. Acestea includ 
băuturile alcoolice si întreaga gamă a narcoticelor. Ele ne 
conduc doar la activităţi nechibzuite — multe delicte, inclu- 
siv crime violente sînt comise sub influenţa lor — dar ele 
stînjenesc si conștiința şi, aşa cum vom vedea în capitolul 
următor despre meditaţie, dezvoltarea conştiinţei sau a 
Clarviziunii este esenţială. 

Adesea, băutura şi drogurile constituie căi de scăpare 
de greutăţile vieţii, inclusiv de problemele noastre perso- 
nale. Într-adevăr, dificultăţile nu pot fi rezolvate eficient 
atîta timp cât o persoană este stăpînită de ele. Există deci 
multe motive întemeiate pentru a nu consuma băutură sau 
droguri — ori, cel puţin, de a nu depăşi limita de unde 
încep să vatăme conştiinţa. 

Desigur, codurile monastice exclud cu desavirsire dro- 
gurile şi băutura în cazul călugărilor si cdlugaritelor, dar, 
cu toate acestea, din nou, Tantra are propria sa atitudine 
antinomică în privința acestor lucruri, iar în cercurile 
laice din Occidentul de astăzi, de asemenea, lucrurile diferă 
de modelele stabilite în Orient. În ţările noastre friguroase, 
nordice, berea a reprezentat în mod tradiţional o băutură 
de bază, licorile spirtoase, un paliativ, iar vinul, un sacra- 

ment. Prin urmare, multi budisti din Occident (inclusiv sub- 
semnatul) nu se opun unei cantități moderate de băutură în 
societate — „moderaţia“ fiind termenul valabil aici, în 
timp ce alții preferă să se abțină total. 

De asemenea, trebuie spus cîte ceva despre droguri. 
După anul '60, multi adevăraţi căutători spirituali au 
încercat conștient droguri excitante, precum LSD, mari- 
juana, peiota şi mescalina ; ei pretind că au avut expe- 
riente profunde sub influenţa acestora. S-a pus întrebarea 
dacă astfel de experienţe sînt cu adevărat spirituale ; şi, în 
orice caz, ele nu dau naștere unor schimbări de durată — 
pe care doar practica susținută le poate oferi. Pot fi iden- 
tificate, de asemenea, numeroase pericole legate de 
anumite droguri, iar faptul că sînt ilegale le înconjoară de 
o atmosferă paranoică — totuşi, din cauza cercetărilor 
reduse si realizate fără interes, nu există nici o dovadă 
concludentă în privinţa relevantei sau irelevantei spirituale a 


drogurilor. 


Viaţa cumpătată 


În plus fata de preceptele morale subliniate, găsim în 
„Nobila cale a celor opt“ (o schemă timpurie a drumului 
spre Iluminare), menţiunea privitoare la viata cumpătată. 
Aceasta înseamnă cistigarea mijloacelor de trai în feluri 
care să nu vatăme, deposedeze sau exploateze pe alţi oa- 


meni, animalele sau mediul. Obsesia modernă fata de 

creşterea economică a produs o cultură în care orice lucru 
este posibil, dacă este rentabil. 


Putem vedea că în toate cele cinci precepte este 
cuprins implicit străvechiul principiu indian ahimsa : a nu 
vătăma — pe alţii sau pe sine. Putem extinde aceasta si 
la nivelul mediului, al lumii ca întreg si chiar la spaţiul 
extern. De fapt, nimic nu se sustrage sferei responsabi- 
lităţii noastre morale. De exemplu, în conformitate cu 
școala filozofică budistă Hua-yen, care s-a dezvoltat în 
China medievală, fiecare acţiune a noastră afectează intre- 
gul Univers. 

Gravele probleme ecologice cu care ne confruntăm 
astăzi pe planeta Pămînt îşi au originea în faptul că 
ignorăm acest lucru. Şi totuşi, în mod uimitor, chiar dacă 
începem să înțelegem ce facem si ce suferinţe ne vor 
aduce acţiunile noastre, nouă si urmaşilor nostri, ni se 
pare foarte greu să ne schimbăm felul de a fi. Oricine este 
conştient că ar fi bine dacă ar exista mai puţine mașini, dar 
nimeni nu vrea să renunţe la a lui ! 

Desigur, orice acţiune vătămătoare se va întoarce asu- 
pra fiinţei care o comite, în conformitate cu legea karma ; si 
invers, acțiunile sănătoase din punct de vedere moral nu tre- 
buie privite ca nişte legi sumbre si rigide. Buddha nu a vrut să 
ne transmită sentimentul de vinovăţie sau să ne transforme 
în fundamentalisti rigizi care se agaţă de litera legii, dar nu 
îi respectă spiritul. Cererile pedante de respectare strictă 
a unui principiu pot da naştere multor disonante si sufe- 
rinte, în timp ce un pic de flexibilitate binevoitoare poate 

aduce mai multă armonie si mai puţine complicaţii. 
Vedem si azi în ziare, ca si odinioară, fanatici religioasi, 
pregătiţi să comită fapte abominabile, precum crima, 
pentru a susţine vreun principiu mărunt. 

Prin urmare, preceptele urmează a fi folosite flexibil, 
ca niște idealuri sau linii directoare. Dacă nu reuşim să ne 
ridicăm pînă la înălțimea unuia dintre ele, nu trebuie să 
ne torturăm singuri cu viziunea unor pedepse infernale. 
Mai degrabă ar trebui să învăţăm din propriile eşecuri si 
să ne hotărîm să fim mai buni pe viitor. Perfectiunea mo- 
rală este deci ceva către care aspirăm noi, fiinţele 
umane, atît de supuse greşelii; nu este ceva pe care să 
sperăm să-l realizăm total si deodată. 

Moralitatea nu trebuie nici să fie folosită ca un „băț“ 
cu care să-i pedepsim pe alţii. Dacă posedăm un cit de mic 
grad de autocunoastere, stim cite ceva despre propriile 
noastre eşecuri, asa că nu vom fi prea grăbiţi să emitem 
judecăți. Impulsul de a judeca de fiecare dată pe alţii pro- 
vine, de obicei, din proiectarea laturii noastre întunecate. 
Aceasta ne face să vedem defectele celorlalţi oameni 
foarte clar, căci ele sînt tocmai acelea pe care nu 
putem suporta să le observăm la noi! În consecință, 
o persoană înțeleaptă, moderată, are grijă de propriile lip- 
suri, încercînd să le îndrepte, si nu se preocupă excesiv de 
cele ale altora. 

În fine, mai trebuie avut în vedere și că adevăratul 
scop al practicii spirituale nu este acela de a servi egocen- 
trismului. Tocmai dimpotrivă : el constă în eliberarea de 


MORALITATEA 125 


nesfirsita preocupare amăgitoare a ego-ului pentru pro- 
priul interes. Acum, cea mai mare parte a imoralitatil se află 
în slujba ego-ului si acţionează direct în defavoarea altora si 
a Universului, un prim pas spre eliberarea de acel întreg lant 
de constringeri. 


7. MEDITATIA 


Ce este meditatia ? 


Să ne amintim succintul dicton al doctorului John- 
son : 

„Fiţi siguri de asta, domnule, cînd un om ştie că va fi 
spinzurat, aceasta îl ajută să se concentreze minunat.“ 

Adevărul este că ne trăim vieţile ca pe un vis în stare 
de veghe. Sîntem foarte putin conştienţi de ceea ce se 
întîmplă cu adevărat în afară şi, încă şi mai puţin, înăun- 
trul nostru. Fiecare impuls întîmplător, fiecare întilnire 
sau eveniment aleatoriu, fiecare emotie, stare de spirit sau 
imbold rătăcitor — si aşa mai departe — dau, pur și 
simplu, naştere unei reacţii mai mult sau mai putin 
automate. Este nevoie de un soc puternic, precum 
confruntarea deschisă cu moartea, pentru a ne trezi. 
Atunci, pentru o clipă, vălul acesta al semisomnolentei, 
subiectivitatii, iluziei si fanteziei ne cade de pe ochi şi 
vedem lumea asa cum este cu adevărat. 

Meditatia se ocupă cu dezvoltarea permanentă a aces- 
tui tip de conştiinţă acută. Si urmărește acest lucru fără 

ca, din dorință, să devină dependentă de obiectele obser- 
vaţiei sau să le respingă, din cauza aversiunii. Ceea ce 
înseamnă să devii spectatorul calm, cel care ştie, să devii de 
fapt buddha. Desigur, este ceea ce voia să spună înțeleptul 
contemporan Jiddu Krishnamurti cînd vorbea despre 
„conștiința fără alegere“. Budismul are în mod traditio- 
nal, un alt cuvînt pentru aceasta : „Smrti“ (în pali, Sati) : 


Preocuparea. 


Preocuparea 


Forma fundamentală a meditaţiei, pe care textele de 
început o descriu ca fiind predicată de Buddha, nu este 
cea în poziţia sezind, asa cum ar fi de aşteptat, dacă ne 
luăm după practica formală modernă, ci una executată de 
călugăr în timp ce „se deplasează“, indreptindu-se spre 
treburile sale obişnuite. Ea constă în exerciţii specifice de 
Preocupare, descrise de Buddha în Satipatthana Sutta : 


„Călugări, există doar acest unic mod de 
purificare a fiinţelor, de depăşire a tristetilor 
și supărărilor, de doborire a suferințelor si 
durerilor, de împlinire a Nirvanei : cele patru 
exerciţii ale Preocupării. Care sînt acestea ? 

Un călugăr călătoreşte contemplind 
trupul în trup, cu atenţie, profund şi 
conştient de el, preocupat de el, astfel încît 
să controleze lăcomia şi deprimarea din 

lume ; călătoreşte contemplind sentimentele 
în sentimente, spiritul în spirit, obiectele 
mintale în obiecte mintale, cu atenţie, 
puternic conştient de ele, preocupat de ele, 
astfel încît să controleze lăcomia si depri- 
marea din lume.“ 


Desi în acest text se accentuează că Preocuparea tre- 
buie stabilită „doar în limitele precise necesare cunoaste- 
rii, doar pentru amintire“ şi „independent de lume si fără 
să cuprindă nimic din ea“, aplicarea ei trebuie să fie larga si 
profundă, urmînd liniile prescrise. De exemplu, contemplindu-si 
trupul, practicantul trebuie să nu fie conştient nici măcar 
de poziţia lui prezentă sau de vreo acţiune pe care o înde- 
plineşte ; el trebuie, de asemenea, ca, în anumite momente 
potrivite, să reflecteze asupra naturii corpului, asupra 
faptului că acesta este asemenea unei traiste de piele ce 
conţine diverse impurități, organe, oase etc. Un accent special 
se pune asupra aspectelor sumbre ale trupului fizic şi, dacă 
trece pe lîngă un cimitir, practicantul este sfătuit să se 
gîndească că propriu-i trup are aceeași natură cu a celor 
care zac acum acolo „umflate, decolorate, descompu- 
nîndu-se“. Astfel, este subminat ataşamentul fata de 
corp. 

Rezultatele ce pot fi obtinute din acest exercitiu sint 
foarte însemnate : „fie o cunoaştere profundă, acum si 
aici, fie în caz că mai rămîne vreun reziduu, starea de 


1 „Satipatthana Sutta“, în volumul întîi din Majjhima Nikaya, traducere 
în Ib. engl. I.B.Horner, retipărită Leicester 1988, pp. 5-6. 

ne-reîntoarcere“ cu alte cuvinte, starea unei fiinţe ce se 
ridică într-o lume superioară si ajunge în Nirvana, fără a 
mai renaște în această lume. 


Shamatha și Vipashyana 


Cei care au sistematizat și au compilat mai tîrziu manua- 
lele de meditaţie budistă au subîmpărțit practica medi- 
tatiei în două secvențe: Shamatha (Suferinta calmă) si 
Vipashyana (Perspectiva sau Viziunea înaltă). În limba 
pali, ele sînt cunoscute sub numele Samatha si Vipassana. 


Shamatha se ocupă cu dezvoltarea puterii de concen- 
trare — cu alte cuvinte, a capacităţii de a menţine atenţia 
orientată fără efort, într-o singură direcţie, asupra unui 
anume obiect ; si, de asemenea, cu linistirea si calmarea 
spiritului, astfel încît să nu mai fie distras de excitatii 
înșelătoare. 

Obţinerea acestor calităţi de calm şi concentrare sînt 
premise esenţiale pentru practica Vipashyana, care repre- 
zintă analiza creatoare a tuturor fenomenelor din dome- 
niul conștiinței (şi acestea sînt enumerate destul de 
amănunţit în texte), în scopul înțelegerii profunde a 
adevăratei lor naturi. 


Meditatia de bază: cum se 
practică 


Cei mai multi practicanți stau pe podea, pe o pernă 
mică si umflată. Iau poziţia clasică a lotusului (sau a semilo- 

tusului). Daca acest lucru nu este posibil, un simplu scaun 
cu spătar drept va fi suficient. Important este să tineti spa- 
tele drept (desi nu intepenit sau rigid), iar capul bine 
echilibrat, cu gâtul întins. Miinile trebuie lăsate libere în 
poală, una într-alta, sau tinind-o strîns pe cealaltă. Ochii 
sînt apoi închişi pe jumătate, iar săgeata gindului este 
îndreptată spre interior. 

Acum, renuntind la toate preocupările active (planuri, 
rezolvarea unor probleme, proiecte, speranțe si asa mai 
departe), ne instalăm pe deplin în acum şi aici. Relaxati-va 
rapid, în stare conştientă. Aceasta nu trebuie creată. Ea 
este baza fiinţei noastre ; nu avem decît să-i permitem să 
se înstăpînească peste noi. Nu trebuie să existe nici O 
strădanie sau încordare orientată spre vreun scop, ci tre- 
buie solicitată doar atita energie cît să evităm să cădem 
într-o stare de somnolenţă sau de reverie. 

Apoi indreptati-va atenţia spre un anumit obiect. De obi- 
cei, se recomandă fluxul si refluxul respirației. Urmăriţi 
cum ea intră în si cum iese prin nări Sau ridicarea şi 
coborirea diafragmei. Sau vă puteţi concentra asupra 
,cimpului de foc“ al zonei tanden, sau zona aflată la vreo 
cinci centimetri sub ombilic — cum vă este mai comod. 

Desigur că la început — si chiar pentru o lungă 
perioadă după aceea, de fapt — este foarte dificil să vă 
mentineti cunoştinţa trează. Indelung obişnuită cu propriile 
obiceiuri capricioase, mintea va avea tendinţa de a rătăci și 
va fi atrasă şi interesată de orice gînd care se întimplă să 
apară în domeniul său — strecurîndu-se apoi în nesfirsite 
labirinturi de reflecții. Dar acum puteţi începe să rupeti 
cercul vicios. Veti fi treptat martor al unor momente cînd 

mintea este extraordinar de calmă si limpede, cînd sufle- 
tul este liniştit — dar numai temporar... vechiul tumult va 
reveni inevitabil. Totusi, nu trebuie să vă descurajati sau să 
vă consideraţi un meditator slab. Meditatia reprezintă un 
domeniu în care judecata sau competiţia sînt cu desăvârşire 
excluse. Reveniti doar la practica fundamentală, de urmărire 
a respirației, şi perseverati cu răbdare. De asemenea, nu vă 
lăsaţi atraşi de acele momente minunate de calm si limpezime 
Si nu va străduiţi să le recreati. Revenirea lor va fi inhibată 
de atașamentul sau încordarea voastră. Nu trebuie decît 
să continuaţi, făcînd tot ce este posibil. De fapt, se spune, 
în mod tradiţional, că există cinci piedici care zădărnicesc 
progresul meditatiei. Ele sînt dorința senzuală, reaua-vointa 
(aversiunea), lenea, agitatia, supărarea si îndoiala. 

Shamatha poate elibera puteri paranormale, cunos- 
cute ca siddha. În general, acestea sînt : capacitatea de a 
vindeca, de a citi gîndurile sau caracterele oamenilor, de a 
prezice viitorul, de a ridica, în funcţie de dorință, tempera- 
tura corpului, de a păşi pe apă, de a multiplica la nesfârşit 
trupul si asa mai departe. S-a subliniat mereu, totuşi, că 
acestea reprezintă produse secundare ale practicii spiri- 
tuale si nu obiective ale acesteia ; iar dacă apar, trebuie să 
evitati cu grijă să fiti sedusi de ele. Asemenea puteri pot 
duce prea lesne la ingimfare si la complexul puterii. 

De asemenea, este posibilă intrarea în dhyana sau în 
samapatti, asa numitele stări de transă si absorbti informe. 
Acestea sînt opt stări psihice tot mai rarefiate, în care per- 
ceptiile senzoriale si gîndurile sînt progresiv eliminate, iar 
conştiinţa devine tot mai subtilă pînă cînd nu rămîne 
decît cel mai mic reziduu. La apogeul sistemului, practican- 
tul poate, într-adevăr, pătrunde într-o a noua absorbție Niro- 

dha-samapatti (încetarea totală a gindului si conștiinței) 
care constituie experienta unei fericiri similare Nirvanei, 
putînd dura pînă la şapte zile. 

Unii practicanți îndeplinesc cu asiduitate Shamatha, 
în scopul de a intra in dhyana sau samapatti, iar manua- 
lele recomandă folosirea anumitor obiecte ale concentrării 
(kasina), precum discurile colorate. Dar, deşi toate aces- 
tea pot fi interesante, ele pot constitui o altă capcană. 
Sedus de extazul trăit în acele stări subtile, practicantul 
poate fi cu uşurinţă lipsit de motivaţie pentru a înainta 
spre adevăratul scop al proiectului spiritual, Iluminarea 
însăși care nu poate fi atinsă decît prin Vipashyana. 

În Vipashyana, sau Meditatia interioară, calmul si 
concentrarea create în Shamatha sînt folosite pentru o cerce- 
tare de adincime a esenței reale a lucrurilor. 

Observatia şi analiza intensă a fenomenelor intilnite 
vor revela, după cum este scris în textele clasice, că toate 
sînt supuse fată de duhkha, anitya si anatman ; sînt în 
mod inerent dureroase sau nesatisfăcătoare, trecătoare si 
lipsite de atman, sau sine, sau, mai simplu: „tot ce se 
naşte moare şi nu este sine“. Aceasta nu este doar o teo- 
rie, ci şi o profundă înțelegere existenţială care este puri- 
ficatoare si eliberatoare totodată. Si, în plus, se spune că 
ea permite accesul la Neconditionat : la Nirvana. 

Deoarece celor mai multi dintre noi nu le place să se 
confrunte cu ei înșiși cinstit, atunci cînd începem să ne deschi- 
dem mintea prin meditaţie, o mare cantitate de lucruri 
uitate sau reprimate — ceea ce Jung ar numi aspecte ale 
laturii noastre întunecate, sau obscure — se vor ivi adesea în 
conștiință, deranjindu-ne uneori. Dacă se întîmplă asa ceva, 
trebuie să reflectati din nou asupra acestui material, nefiind 

atrasi de el, pe de o parte, dar nici incercind sa fl supri- 
mati sau să-l înlăturați cu violenţă, pe de altă parte. Căci, 
iată, aveţi şansa de a încerca o extrem de eficientă terapie 
psihică. Dacă îi permiteti cu ospitalitate să se instaleze si 
să rămînă în conştiinţă, oricît de întunecat si de penibil ar 
fi, el va dispărea în timp, foarte natural. Veţi afla atunci 
adevărul care spune că marile voastre sperietori — cele 
mai adinci spaime, sentimente de vinovăţie si dureri, cele 
mai supărătoare probleme, nu sînt mai reale decît roua 
dimineţii. Constiinta le va evapora precum soarele. 


Meditatia asupra bunăvoinţei 
iubitoare 


Deşi în comparaţie cu tehnicile dezvoltate ulterior, 
cele folosite în budismul fundamental sînt relativ simple si pa- 
sive, există şi unele forme foarte active. De exemplu, este 
posibilă folosirea ca obiecte de concentrare în practica 
Shamatha asa-numitelor Brahma Vihara sau „Adăpostu- 
rile cereşti“. Viharele includ bunăvoința iubitoare (maitri), 
compasiunea (karuna), bucuria altruistă (mudita) şi stăpînirea 
de sine (upeksha). Practicanţii occidentali moderni cultivă in 
special revărsarea lui maitri asupra persoanelor cu pro- 
bleme — si, în cercuri tot mai mari, asupra întregii lumi 
chinuite de duhkha. 

lată un citat tipic din sutre : 


„O, călugări, priviţi la călugărul cu mintea 
plină de bunăvoința iubitoare ce pătrunde 
mai întîi un domeniu, apoi un al doilea, apoi 
un al treilea, al patrulea, la fel în sus, în jos 

si jur-imprejur ; si peste tot, identificindu-se 
cu toate, el pătrunde întreaga lume cu spiritul 
său plin de bunăvoință iubitoare, cu mintea 
larg deschisă, dezvoltată, nelimitată, liberă 
de ură sau răutate.“! 


Am participat si eu la o ședință de meditaţie, la care 
călugărul ce o conducea ne-a sugerat să ne orientăm spre 
noi înşine bunăvoința iubitoare. Ne-a explicat mai tîrziu 
că a făcut asta deoarece multor occidentali nu le place 
propria persoană — şi dacă nu ne place de noi înşine, cum 
ne-ar putea plăcea alţii, ca să nu mai vorbim de a-i iubi ? 


Deși această practică implică în mod clar un element 
de concentrare, ea are ca scop generarea anumitor gînduri 
şi sentimente, astfel că poate depăși putin ceea ce puristii 
privesc ca fiind meditaţia. Cu alte cuvinte, acest procedeu are 
formă, pe cîtă vreme despre adevărata meditaţie s-ar 
putea spune că nu are nici o formă sau aproape nici una. 
Și totuşi, în şcolile timpurii ale budismului — și, în cele 
ulterioare — textele despre meditaţie enumeră lungi liste 
de obiecte asupra cărora mintea calmă si concentrată este 
încurajată să reflecteze profund. 


Meditatia budismului 
Mahayana 


Desigur că budismul Mahayana are obiective destul de 
diferite de cele ale şcolilor timpurii. Adeptii Mahayanei 


1 Buddhist Dictionary, Ven. Nyanatiloka, ediţie revizuită și adăugită, 
Kandy, 1972, p. 44. 

aspiră la un contact la fel de profund cu adevărul Shunyatei, 
al Golului, facind mai curind din acesta principalul obiect 
al meditatiei decît din căutarea încetării (nirodha) prin 
obtinerea unei cunoasteri existentiale de profunzime a 
adevărului duhkha — anitya — anatman. De asemenea, ei 
încearcă să dea naștere unor calităţi de bodhisattva, astfel 
încît să poată acţiona efectiv în Samsara, pentru a ușura 
suferinţa fiinţelor sensibile. Și cu toate acestea, metodele 
de meditaţie ale celor mai multe școli Mahayana se bazează 
în principal pe Preocupare şi Shamatha-Vipashyana. 

De exemplu, primii maeştri ai şcolii Yogacara folo- 
seau metoda clasică a exerciţiului de Preocupare al lui 
Buddha — din nou, fără a-l limita la meditaţia pe 
pernă — cu toate că au operat adaptări subtile care să se 
potrivească scopurilor şi concepțiilor lor. În conformitate 
cu marele Vasubandhu, în vreme ce primii budiști sînt 
preocupaţi doar de propriile trupuri etc., bodhisattva se 
preocupă atît de corpurile lor, cit si de ale altora etc; si 
astfel, ei exersează nu doar pentru a cultiva detașarea, „nici 
pentru lipsa atașării, nici pentru prezenţa sa, ci pentru o Nir- 
vana care nu are nici un sălaș.“l Vasubandhu considera că 
meditaţia trebuie precedată de exerciţii preliminare de natură 
intelectuală, destinate să ofere practicantului o perspec- 
tiv asupra naturii de „construit“ mintal al lumii fenome- 
nale. De asemenea, factorii-frînă trebuie înlăturați prin 
folosirea anumitor antidoturi, iar calităţile pozitive trebuie 
cultivate. 


1 Madhyantavibhagabhasya, Vasubandhu, capitolul 4, traducere în Ib. 
engl. de Stefan Anacker în Mahayan Buddhist Meditation, ediţia M.Kyota, 
Honolulu, 1978, pp. 106-107, p. 91. 

Maeștrii fondatori ai şcolii T'ien-tai, apărută în China 
și ai cărei adepţi consideră Lotus Sutra ca Summa 
învățăturilor lui Buddha, aveau, de asemenea, propriile 
viziuni distincte asupra Shamathei si Vipashyanei. Chih-i 
(secolul al şaselea) susținea că practica Shamatha (în chineză 
,chih“) poate oferi imagini din interiorul Shunyatei, dar de o 
natură imperfecta, izolată si pasivă. Aceasta putea fi corec- 
tată prin practica Vipashyana (în chineză „Kuan“) care, 
printre altele, ar oferi o mai bună perspectivă a adevăratei 
firi a lucrurilor si ar genera compasiunea practică a unui 
bodhisattva. Împreună, chih şi kuan ar putea da naştere 
înţelepciunii pline de compasiune, în care toate fenome- 
nele sînt înțelese ca nefiind nici reale, nici ireale. 


Scoala T’ien-t’ai era renumită pentru practicile ei me- 
ditative, clasificate în conformitate cu o schemă graduală, 
bruscă şi perfectă. Erau totodată descrise patru feluri de a 
atinge samadhi sau concentrarea unifocală. Acestea erau : 
meditaţia timp de nouăzeci de zile asupra unui obiect adec- 
vat (de exemplu, Buddha), înconjurarea unei statui a lui 
Buddha-cuprins-de-compasiune, Amitabha, timp de 
nouăzeci de zile şi/sau invocarea Numelui său Sfînt; 
nouăzeci de zile de exerciţii de şedere şi de plimbare, care 
urmăreau să îndepărteze toate impuritatile şi concentrarea 
asupra Golului si a altor caracteristici ale realităţii Ultime. 


Meditatia Tarimului Pur 


La prima vedere, scoala religioasă a Tărîmului Pur ar 
putea părea că are putin de a face cu meditaţia. Adeptii 
săi sustin că în epoca întunecată în care trăim putem spera 
să obținem putin prin propria noastră strădanie. Tot ce 

putem face este să ne supunem milei lui Buddha ceresc, 
Amitabha. Acolo unde „puterea sinelui“ nostru (in japo- 
neză jiriki) este neputincioasă, „cealaltă putere“ a lui (in 
japoneză tariki) ne poate salva, asigurindu-ne renasterea în 
Tărîmul Pur Sukhavati. 

O mare parte a învățăturii Tărîmului Pur, transmisă în 
Occident, este de sorginte japoneză, fiind reprezentată de 
şcolile Jodo şi Jodo-shin, ce pun accentul în primul rînd 
pe Nembutsu : repetarea numelui lui Amitabha (în japoneză 
Amida). Se presupune că o asemenea practică linişteşte 
gîndurile si stabileşte calmul mintal, preocuparea si 
concentrarea. 

Mai înainte, în China, acolo unde budismul Tarimului 
Pur şi-a intrat pe deplin în drepturi, unii dintre primii 
maeștri foloseau metode mult mai complicate de medi- 
tatie, precum vizualizarea lui Amitabha si a Tărîmului său 
Pur, si chiar tipuri de meditaţie neformală, considerate a 
genera stări meditative la fel de profunde ca acelea din 
practicile altor școli, ca de exemplu şcoala Zen. 


Meditatia Zen 


Scoala Zen, cunoscută în China sub numele Ch'an, 
poate fi considerată o şcoală a meditatiei. Dispretuind pe 
față învățătura scripturilor (deşi bine înrădăcinată, de 
fapt, în filozofia Yogacara sau Prafiaparamita) si alte 
practici (precum îndeplinirea ritualurilor, recitarea scriptu- 
rilor si asa mai departe), ea accentuează pătrunderea 
directă de către individ a propriei naturi. Cei dintii 

maeștri Zen nu recomandă în mod special meditaţia în 
poziţia sezind ; pătrunderea directă poate fi realizată si 
susținută în viata de fiecare zi. Totuși, chinezii si japonezii 
de mai tirziu accentuează importanța meditatiei sezind 
(zazen) şi a realizării cit mai multor meditații — atît ziua, 
Cît și noaptea. Aceasta este, după maestrul japonez 
Dogen, „poarta din faţă a Buddha-dharmei“ și „nu doar 
practica unui buddha sau doi; toţi buddha si strămoşii 
urmează acest drum“. Hakuin, alt maestru japonez, 
susține că toate celelalte practici revin la meditaţia sezind 
si că „prin meritele unei singure sederi, practicantul 
distruge nenumăratele păcate acumulate.“! 
Legenda spune că Zen s-a născut în India, dar el a deve- 
nit ceea ce este în China dinastiei T'ang. Dintre asa numi- 
tele „Cinci Case“ ce au înflorit atunci, doar două au 
supraviețuit pînă în prezent, dar acestea au fost transmise 
cu succes în Occident, prin Japonia. Ele sînt Lin-chi (în 
japoneză, Rinzai) şi Ts'ao-tung (în japoneză, Soto). 
Meditatia Soto Zen (Shikan-taza) este de obicei practi- 
cată în fata unui perete gol. Metoda internă — pedantii o 
vor numi desigur „non-metodă“ — este în mod esenţial 
informă. Dogen, cel ce a transmis învățăturile şcolii din China 
în Japonia, declară că zazen nu învaţă practicarea 
concentrării. Ea nu este o introspectie. Nu este meditaţia 


asupra răului sau binelui. Nu este nici un fel de strădanie 


1 The Song of Meditation, Hakuin Zenji, traducere în lb. engl. de Tre- 
vor Leggett in A first Zen Reader, Rutland şi Tokyo, 1960, p. 67. 

conștientă. Nu trebuie să ai speranțe. Nici măcar să devii 
buddha nu trebuie să doreşti. 


„Meditaţi ferm și ginditi-va, negîndindu-vă. 
Cum să vă ginditi negîndindu-vă ? Negindi- 
rea, aceasta este arta zazen.“! 


Aici practica si realizarea nu sînt separate. Chiar si 
numai a şedea înseamnă a fi buddha. „Exersarea minţii 
începătorului este ea însăşi întreaga realizare.“ Dogen, 
care văzuse nu mai putin de două mii de călugări exersind 
astfel, zi si noapte, în marile săli de meditaţie ale dinastiei 
chineze Song, continuă : 


„Recomand, prin urmare, discipolilor 
(...) să îndeplinească zazen și să persevereze 
pe această cale, bazindu-se pe învăţăturile 
strămoşilor buddha, sub îndrumarea unui 
profesor, fără să facă distincţie între 
începători si avansați, si fără să fie preocu- 
pati de obişnuit sau de sacru.“ 


Pe de altă parte, meditaţia în tradiţia Rinzai este oare- 
cum mai militantă. Practicantii stau aşezaţi în șiruri 
drepte, fata în fata. Încep probabil cu o urmărire a respi- 
ratiei de tip Shamatha sau cu un exerciţiu de numărat, 
pentru a instala calmul si concentrarea. Apoi se dedică in 
mod tradiţional, cu un efort concentrat, practicii koan. 


1 Rules for Zazen (Zazen-gi), traducere în lb. engl. D.Welch şi K.Ta- 
nahshi, în Moon in a Dewdrop: Writings of Zen Master Dogen editată de 
K. Tana hashi, UK edition Shaftesbury, 1988, p. 30. 

2 Ibid, p. 152. 

Ghicitorile koan (în chineză kuang-an) sînt, in gene- 
ral, bazate pe relatări ale unor situaţii din viata reală, cu 
care primii maestrii şi-au iluminat discipolii. Acestea au fost 
adunate în mari antologii, precum Hrisovul stincii albastre 
sau Poarta fără poartă, pe măsură ce, în timpul dinastiei 
chineze Song, Zen a început să piardă din vitalitatea si 
forţa iniţiale. Aceste ghicitori formalizate, avînd acum 
ceva din semnificaţia precedentului în jurisprudenta, sînt 
și astăzi oferite practicantilor de Zen Rinzai. În cursul unor 
întilniri regulate (sanzen), gîndindu-ne îndelung si pro- 
fund la ele, discipolul va încerca să dea un „răspuns“ pro- 
fesorului, numit de obicei în Japonia „roshi“, sau 
„maestru venerabil“. Apoi, roshi va verifica autenticitatea 
soluţiei. Orice răspuns, care aduce cît de puţin a concep- 
tualizare sau născocire, va fi respins fără milă. Dacă, în 
schimb, discipolul prezintă o soluţie acceptabilă, lui sau ei i 
se recunoaște o veritabilă „înaintare“, sau satori. Dar acesta 
este numai începutul. Pentru aprofundarea întelegerii 
este necesar mai mult efort. Cu alte cuvinte, o dată ce a 
fost creat un grad de calm, claritate si concentrare, exer- 
citiul koan constituie un procedeu de confruntare perpe- 
tuă a discipolului cu problema ultimă a naturii proprii. 


O relatare clasică a practicii intensive koan este oferită 
de Hakuin, cel care a revitalizat Zenul Rinzai japonez. La 
douăzeci si patru de ani, în timp ce stătea la templul 
Figan, el s-a confruntat zi şi noapte cu ghicitoarea-koan 
„Mu“ („Nu“), uitînd să manince sau să se odihnească. 


„Deodată am simţit o mare îndoială. Era 
ca şi cum as fi fost înghețat în mijlocul unui 
strat de gheață ce se întindea pe zeci de mii 
de mile... Eram inconştient de orice alt scop 

sau intenţie si doar Mu rămăsese... Această 
stare a durat câteva zile.. Atunci, s-a întîmplat 
să aud sunetul clopotului din templu si deodată 
am fost pe deplin transformat... Toate 
îndoielile mele de dinainte dispăruseră, ca si 
cum gheaţa se topise. Am strigat cît am 
putut: «Minunat, minunat. Nu există nici un 
ciclu al nașterii și morţii prin care trebuie să 
trecem. Nu există nici o Iluminare ce trebuie 
căutată...» Mindria mea se înălța precum un 
munte maiestuos. Mi-am spus cu îngîmfare : 
„În ultimele două-trei sute de ani, nimeni nu 
ar fi putut realiza o «înaintare» atît de minu- 
nată ca aceasta.“ 


Din nefericire, maestrul sdu a respins toate acestea ca 
fiind derivate din studiu, nu din intuitie. 

„Tu, biet demon de vizuină !“ l-a batjocorit el, desigur, 
spre amărăciunea lui Hakuin. 

Hakuin s-a dăruit cu aceeaşi asiduitate altei koan, 
doar pentru a ajunge la acelasi rezultat umilitor. Apoi, 
într-o zi, el şi-a luat vasul de pomeni si a mers într-un oraș 
din apropiere, unde a fost bătut de un nebun. Ciudat lucru, 
acest eveniment a produs iluminarea : el a pătruns intele- 
sul saradelor koan care îl uimiseră pînă atunci. Dar, din 
nou, maestrul nici nu a aprobat, nici nu a negat cele spuse 
de el, desi a încetat să îl numească „demon de vizuină“. 
Atunci, Hakuin s-a întors pentru a-l ajuta pe bătrînul 
Nyoka, profesorul său, care era bolnav. Au urmat si alte 


1 Zen Master Hakuin: Selected Writings, traducere în lb. engl. P.B. Yam- 
polsky, New York, 1971, pp.118 si urm. 

„înaintări“, dar abia la treizeci si doi de ani, la templul 
ruinat Shoin din Hara, şi-a desavirsit cunoașterea. A dat 
atunci un strigăt si a izbucnit în lacrimi, ajungînd la 
concluzia că „la urma urmei, nu este deloc un lucru 
simplu să studiezi Zen cu un profesor.“ 


interogarea intensivă: un 
exerciţiu practic 


Mintea este mai întîi calmată si limpezită. Oricât de bine- 
venit este acest lucru, el nu este, asa cum ar trebui să fie 
deja clar, scopul meditatiei. Trebuie să avansăm mai pro- 
fund, pînă la esenţa făpturii şi să punem întrebarea ultimă : 
„Ce este aceasta ?“ 

Minuiti întrebarea ca pe palosul unui samurai. Tăiaţi 
adînc, căutînd nucleul: „Ce e aceasta ?“ iar si iar, „Ce e 
aceasta ?“, „Ce e aceasta ?“ 

Nu aveţi nici un pic de milă, continuaţi să priviţi adînc 
în misterul celei mai profunde întunecimi. Nu căutaţi un 
răspuns conceptual si nu speculati; nu deviati si nu 
aminati cercetarea ; priviţi şi întrebaţi acum, chiar în clipa 
aceasta : „Ce e aceasta ?“ „Ce e aceasta ?“ 


Meditatia tantrica 


Tantra budistă urmăreşte producerea lluminării 
foarte rapid, prin mijloace yoghine specifice. Totuşi, după 
propriile învățături, ea nu este potrivită pentru oricine. 
Obtin calitatea de a o putea practica doar anumiţi candi- 
dati, care au exersat îndelung si cu succes, dobindind o 

perspectivă profundă a Shunayatei (Golului) si care, de 
asemenea, au obținut o mare parte a calităţilor unui 
bodhisattva. Atunci, aceștia pot stabili legătura cu un 
guru care îi va iniţia în mandala (împrejurimea sacră a 
templului zeităţii alese de ei — yidam). Ritul de iniţiere 
(abhisheka) pe care îl execută guru îi permite discipolului 
să îndeplinească o serie de ritualuri şi practici specializate 
(sadhana), dintre care multe implică lucrul cu aspecte 
obscure ale psihicului. Aici există anumite pericole. Astfel 
că, atît pentru a-i proteja pe cei nepreveniti, ca să nu se 
„ardă“, cât şi pentru a evita coruperea învățăturilor, Tantra 
este înconjurată de un văl de mister, de jurăminte si 
alte precautii. 

Tantra budistă cunoaşte un întins panteon de yidam 
(zeități). Unele sînt binevoitoare, ca Avalokiteshvara, 
bodhisattva al Compasiunii, în forma feminină tibetană 
Tara si Mañjushri, bodhisattva al Intelepciunii, mînuitor al 
palosului diamantat care îndepărtează toate deziluziile. 
Altele, precum Yamantaka, Mahakala si Chakrasamvara, 
sînt neînduplecate. Toate s-au dezvoltat probabil din 
străvechi zeități indiene non-budiste. De exemplu, Chakra- 
samvara reprezintă o transformare budistă a lui Shiva, 


zeitatea hindu ascetic-erotică a morţii şi regenerării. 


În măsura în care Tantra implică meditaţia, aceasta 
presupune o solidă bază a Preocupării şi Shamatha- Vipas- 


hyanei (cunoscute în tibetană ca Shine-Lhatong). Date fiind 

toate acestea, propriile practici distincte implica vizuali- 
zarea creatoare, îndeplinită pînă la nivelul unei perfectiuni 
de expert. De exemplu, discipolul va învăţa să creeze forma 
zeitătii alese din bija sau sămînța mantra care întruchipează 
esenţa divinității respective, bija fiind, la rîndu-i, creată din 
Golul propriei minţi. Imaginea zeului trebuie să fie realizată 
foarte amănunţit si colorată după modelele arhetipale. 
Practicantul de yoga tantra urmărește să obţină, în 
cele din urmă, calităţile de iluminare ale yidamului său — 
care sînt, de fapt, propriile-i calităţi înnăscute de ilumi- 
nare. Dacă în cazul zeităților benigne acest lucru este de 
înţeles, probabil că el e, de departe, mult mai greu de conce- 
put în privința celor minioase, descrise în iconografia tra- 
diţională ca fiinte extrem de fioroase, cu ochii injectati si 
colti de foc, etalind lanţuri de cranii, purtind în mînă 
cupe-craniu si pumnale si fiind înconjurate de jerbe de 
foc. Unele se împerechează pline de pasiune cu sotiile lor 
shakti — simbol atît al uniunii dintre înțelepciune și 
indeminare, cît si al extazului Iluminării produs de unire. 
Căci, conform budismului, asemenea energii pasionale si întu- 
necate, cînd sînt purificate, posedă si calităţi înălţătoare. 
La apogeul Tantrei budiste tibetane se află Tantra 
Yoga Supremă (Anuttara Yoga Tantra) care are două 
etape. Scopul celei dintii, Treapta Generării, este de a 
exersa transformarea stării celor morţi, a celei interme- 
diare şi a nașterii. Aceasta îl pregăteşte pe yoghinul Tan- 
tra pentru Treapta Desdavirsirii, unde va lucra cu trupul 
subtil, ce constă dintr-un număr de centri (ceakra) și 
canale (nadi) prin care circulă o energie eterică (lung). 
În fiinţele nerefăcute, din cauză că aceste canale sînt 
incilcite, circulaţia energiei eterice este compromisă. În 

schimb, yoghinul va orienta in mod constient energia 
direct prin punctele ceakra către „stropul“ infinitezimal 
(bindu) aflat în inima ceakrei. Gindirea va purifica si va 
separa corpul subtil de cel carnal. Gindirea discursivă este 
instantaneu eliminată si survine starea iluminării primordiale. 

Evident, astfel de practici sînt foarte diferite de cele 
informe pe care le descoperim, de exemplu, în Zen. Există, 
totuși, si în tradiţia tibetană practici informe, în special Maha- 
mudra (Marele Sigiliu) si Dzogchen (Suprema Perfectiune), 
deşi acestea sînt înscrise în sisteme graduale care cuprind 
şi exerciţii formale. 

După cum spune „Cîntecul lui Lodrö Thaye“, un text 
al şcolii de budism tibetan Karma Kagyu : 


„Deoarece în vederea Mahamudrei 

Analiza nu folosește, 

Înlătură cunoașterea zămislită de minte, 
Deoarece nu-i nici un chip de a opri un gînd 
În meditaţia Mahamudrei, 

Părăsește meditaţia intenţionată.“| 


Nu se poate obține prin urmare nimic prin Mahamu- 
dra; practicantul devine instantaneu una cu tărimul lumi- 
nos al firii (Dharmata non-dualistă). Dzogchen, care se 
poate să fi suferit influente ale Zenului chinez timpuriu, 
este asemănător. Desi în mod traditional este o doctrină a 
școlilor de budism tibetan Nyingma, el este predat într-un 
mod transsectar de către profesorul Namkai Norbu, maestru 


1 The Rain of Wisdom, traducere în lb. engl. de Nalanda Translation 
Committee, Boulder, 1980, p. 90. 

din Tibetul Oriental, care trăieşte acum în Italia. După re- 
latarea profesorului Norbu, Dzogchen este o „învățătură 
care are în vedere natura originară intrinsecă a fiecărei per- 


soane.“| 


El numeşte această stare „Prezentă“, iar practi- 
cantul serios se străduieşte s-o descopere în propria minte. 
Astfel, abandonind traiul „distras“, el va rămîne în Prezentă, 


în mijlocul zbuciumului vieţii cotidiene. 


Dezvoltări viitoare 


În prezent, cei mai multi meditatori budisti occidentali 
exersează în conformitate cu tradiţiile devenite clasice ale 
şcolilor orientale specifice de care se simt atraşi. Au 
existat totuşi experimente încununate de succes, ce au 
combinat metodele meditatiei tradiţionale si tehnicile 
psihoterapeutice ale Occidentului modern. Cele din urmă 
sînt extrem de utile în cazul blocajelor sau al problemelor 
care împiedică desdvirsirea nivelului ego-ului — adică, 
nivelului individualităţii mature si autonome — iar 
primele ajută foarte bine în cazul fazelor supraegotice : 
fazele conştiinţei aflate mai presus de treapta eului. 

Un început promițător a fost făcut mai cu seamă în 
Statele Unite, în ce priveşte studierea serioasă, academică 
a diferitelor metode tradiționale — „disciplinele conştiinţei“, 
cum sînt ele cunoscute în jargonul domeniului — precum 
şi a lumii psihospirituale a conştiinţei în care acestea operează. 


1 The Crystal and the Way of Light: The Teachings of Namkhai Norbu, 
editata de John Shane, Londra, 1986, p. 12. 

In fine, se speră că, pe măsură ce meditatorii devin tot 
mai eficienţi, va urma o fază de experimente si inovaţii, poate 
combinind tehnici de meditaţie ale diferitelor şcoli și tradiţii. 
Desigur că, mai mult decît orice altceva, acest fapt ar constitui 
O garantie a vitalităţii continue a meditatiei budiste. 


8. PRINCIPALELE SCOLI 
ȘI TRADIȚII 


Budismul Theravada 


Tragindu-si rădăcinile din prolifica scoala Sthavirava- 
da, apărută în India după moartea lui Buddha, adepţii The- 
ravadei (sau „Drumul celor Batrini“) susţin că tradiţia lor este 
adevărata depozitară a învățăturilor şi practicilor profe- 
sate de către Sakyamuni însuşi. Prin urmare, ea constituie 
în viziunea lor un pol nemișcat al ortodoxiei si tradiţiei, în 
mijlocul amestecului de două mii cinci sute de ani de 
schimbări si evoluție. Totuși, alţii vor contrazice această 
opinie, argumentind că Theravada este ea însăşi o dezvol- 
tare ulterioară si că, în consecinţă, nu poate reclama nici 
un fel de prioritate specială. 

Oricare ar fi adevărul problemei, Theravada supra- 
vieţuieşte azi ca o tradiţie vie în Sri Lanka, Birmania si 
Thailanda, de unde s-a transmis în Vest. Canonul pali 
constituie încă o parte semnificativă a bazei scripturale și, 

de asemenea, limba pali, mai mult decît sanscrita, este 
folosită pentru imnuri si alte scopuri liturgice. Există o activă 
tradiție a eruditiei si a meditatiei în pali. În Est, în vreme ce 
călugării-cărturari tind să se apropie de templele si 
mănăstirile unde există posibilități să-şi ducă activitatea, 
meditatorii devotați caută mai curînd locuri retrase. 
Aceşti „călugări de pădure“ pot locui în mănăstirile 
mărginașe ori singuri, în peșteri sau colibe, precum cea 
dintîi Sangha (comunitate). Unii rătăcesc din loc in loc, 
primind ca mîncare sau adăpost tot ceea ce li se oferă... sau 
nu. Aceasta este considerată o formă de penitență (dhutanga) 
extrem de utilă pentru înlăturarea impurităților. 

Ca semn al renunţării lor la valorile lumești, călugării 
şi călugărițele isi rad tot părul de pe fata şi cap si poartă 
tradiționalul vesmint ocru sau portocaliu. Avînd în vedere 
că s-au dedicat unei vieţi de sărăcie şi cersit, ei au puţine 
lucruri, dar esenţial este vasul în care mirenii pot pune 
mincarea. De asemenea, ei fac jurămînt de castitate, iar cei 
mai scrupulosi dintre ei nu poartă cu sine şi nu se ating de 
bani. Toţi se străduiesc din greu, pentru a nu lenevi sau a 
irosi energia, dintr-o prea mare îngăduință fata de sine, 
dormind, de exemplu, sau dedîndu-se pălăvrăgelii gra- 
tuite. Fiind tot timpul constrinsi de numeroase precepte 
şi reguli, ei trebuie să fie in mod constant atenţi la ceea ce 
fac și să poată accepta un mare număr de îngrădiri. Si ie- 
rarhia este importantă. Cînd se adresează superiorilor — 
adică celor primiţi în ordin înaintea lor — călugării 
trebuie să se încline şi să le arate respectul cuvenit. 

La mănăstirea britanică Theravada pe care o vizitez, 
călugării se trezesc foarte devreme — la 'patru dimi- 

neata — si se îndreaptă spre camera-altar, unde cîntă un 
timp, înaintea unei mari imagini aurite a lui Buddha, apoi 
se aşază într-o meditaţie tăcută. În conformitate cu regu- 
lile, li se permite să manince doar din zori si pînă la amiază. 
lau deci un mic dejun, constînd din terci de orez si ceai. 
Apoi sînt împlinite treburile domestice, iar cîţiva călugări 
pleacă prin împrejurimi după pomană (în pali, pindapad), 
luindu-si vasele de cersit. Cum mincarea dăruită de mire- 
ni este preparată în bucătăria mănăstirii de către fraţi 
mireni (anagarika) şi alti laici, acest obicei oriental ar 
putea fi considerat inutil. Totuşi, el este păstrat din res- 
pect pentru tradiţie si, de asemenea, pentru ca cei din 
comunitate să poată păstra legătura cu localnicii. Masa 
principală a zilei are loc înainte de ora douăsprezece, iar 
apoi urmează o perioadă de odihnă înainte de începerea 
muncilor de după-amiază. Tirziu, spre seară, se bea un 
ceai, plus anumite „leacuri“ permise precum brinza sau 
ciocolata neagră. Apoi, la şapte si jumătate, înapoi în 
camera-altar, pentru alte imnuri şi meditatii tăcute. Pe la 
ora nouă, călugării sînt liberi să se culce, dar trebuie să fie 
gata de sculare din nou cînd clopotul va bate ora patru. 

Această austeră rutină cotidiană continuă an de an, 
punctată doar de perioade de retragere, cînd comunitatea 
se adună pentru o practică mai intensivă. Unii călugări 
sau călugărițe se retrag solitari sau pornesc în dhutanga (,,peni- 
tentă“) menţionată anterior, cînd rătăcesc din loc în loc, 
către Vest, de obicei, întovărăşiţi de un frate laic sau de 
un mirean. De asemenea, pot face vizite la școli sau societăți 
budiste locale, precum si în alte locuri, pentru a tine discur- 
suri (in pali, desana) şi/sau a conduce meditaţia. 

În această comunitate, oricine dorește să îmbrace rasa 
monahală trebuie mai întîi să slujească o perioadă „de 
probă“, de cel putin un an, ca „anagarika“. El (sau ea) isi 
rade fata si capul, îmbracă o robă albă si trăieşte călăuzindu-se 
după opt precepte — adică Cele Cinci (vezi capitolul 
șase) plus altele trei : să nu manince la timpul nepotrivit, 
să se abțină de la dans, cîntat, vizionarea spectacolelor, de 
la purtatul de podoabe, de la folosirea parfumurilor sau 
cosmeticelor ; şi să nu doarmă pe un pat înalt sau luxos. 
În plus, el sau ea va fi încurajat(ă) să adopte vreo şaptezeci si 
cinci de reguli de etichetă. 

O dată ce şi-a încheiat perioada de anagarika, bărbatul 
poate cere să i se înmîneze preceptele monastice — în 
număr de două sute douăzeci si şapte, desi doar vreo 
douăzeci au o semnificaţie practică astăzi — în cadrul 
unei ceremonii ținute înaintea retragerii anuale a ploilor 
(Vassa), într-un spaţiu consacrat (sima). Va putea apoi să 
poarte vesmintul ocru (sau portocaliu). În schimb, o femeie 
nu poate deveni cu adevărat călugăriță (în pali, bhikkhu- 
ni), pentru că ordinul acestora a încetat să mai existe efec- 
tiv ; ea poate însă să adopte jurământul unei Dasa Sila Mata 
sau Soră a Celor Zece Precepte ; asta este ceea ce se înțelege 
prin termenul de „călugăriță“. Aceasta se petrece în cadrul 
unei ceremonii din sala-altar în timpul căreia ea schimbă 
roba albă cu una maro. După aceea, ea e călăuzită de cele 
opt precepte insirate mai sus, dintre care al şaptelea, refe- 
ritor la dans, cîntat si asa mai departe, este împărţit în 
două, plus un precept adiţional care îi interzice să atingă 
banii, aurul şi argintul. Ea va accepta, de asemenea, nume- 
roase reguli de pregătire. Patru dintre acestea, cunoscute în 

pali ca Păcatele Parajika, sînt considerate deosebit de 
serioase şi oricine le-ar încălca ar fi exclus din ordin, fără 
a i se mai permite să revină. Acestea privesc relaţiile 
sexuale, crima cu premeditare, furtul deliberat si pretentia 
de a poseda puteri paranormale. Toate regulile sînt repe- 
tate de către întreaga comunitate de două ori pe lună, în 
zilele Uposatha. 

O existenţă îngrădită de atîtea reguli, care restring 
dramatic libertatea personală şi auto-exprimarea, ar putea 
părea un orizont foarte sumbru. Totuşi, multi dintre cei 
care au trăit-o efectiv au povestit că, după străduințele 
inițiale, au început să se simtă, de fapt, mai liberi — elibe- 
rati în special de povara sinelui si de nesfirsitele lui 
conflicte şi solicitări. Aceasta duce uneori la izbucnirea 
unei mari bucurii şi la un sentiment de seninătate. Desigur, 
dacă viaţa i se pare nepotrivită, un călugăr sau o 
călugăriță poate pleca oricind, înapoindu-şi veșmintele 
instructorului, deşi, acest fapt fiind privit ca un pas extrem 
de serios, ei vor fi mai întîi sfatuiti şi rugaţi să mai aștepte, 
înainte de a lua o decizie finală. Faptul de a fi plecat, 
totuși, nu exclude pe nimeni de la o încercare de a fi 
admis din nou în ordin. 

Relaţia tradiţională dintre călugării Theravada și laici 
este una de simbioză utilă. Mănăstirea reprezintă centrul 
spiritual al localităţii în care se află situată. Aici trăiesc şi 
exersează călugării, iar laicii pot veni să stea retrași 
pentru o perioadă sau pentru o scurtă vizită. Zilele 
Uposatha — cele cu lună plină si pătrar — precum și 
sărbătorile, adună mari mulțimi de credincioși mireni care 
vin cu dana (daruri), inclusiv mîncare, pe care le oferă 

călugărilor si călugăriţelor. După aceea, poate avea loc o 
masă comună si, de obicei, e multă veselie. Va exista si o 
anumită latură ritualică : intonarea unor imnuri din Scrie- 
rile pali este des întîlnită ; de asemenea, exprimarea unei 
binecuvîntări, un discurs al abatelui, eventual o perioadă 
de reflecţie tăcută si recitarea celor Cinci Precepte. Cele 
Trei Adăposturi pot fi, de asemenea, invocate atunci cînd, 
conduși de călugări, laicii vor intona formula pali : 


„Buddham saranam gacchami ; 
Dhammam saranam gaccham ; 


Sangham saranam gacchami ;“ 


repetată de încă două ori, mai întîi cu prefixul „dvu- 
tiampi“, iar apoi cu „tatiampi“. Acest mod de a te adăposti 
constituie un rit important, care afirmă sau reafirmă cre- 
dinta cuiva în Buddha, Dharma si Sangha. Este, deci, un 
fel de confirmare budistă. De asemenea, el este deschis 
diferitelor niveluri de interpretare : de exemplu, la un nivel 
îti poţi afirma credinţa în existenţa istorică a lui Buddha 
Sakyamuni, la un altul îti poti exprima credința si încrede- 
rea în propria natură de buddha : buddha cel dinăuntru. 

De asemenea, la mănăstire sînt îndeplinite diverse 
ceremonii pentru a sărbători rituri ale trecerii: naşterea, 
căsătoria și moartea. 

Principalele sărbători Theravada includ celebrarea 
nașterii lui Buddha, Iluminarea, Parinirvana — numite 
Wesak în tradiţia srilankeză si Vaisakha Puja în thai — în 
seara cu lună plină din mai si Kathina in octombrie sau 
noiembrie, care marchează sfîrşitul celor trei luni de 

retragere a ploilor, cînd călugării se închid în mănăstire 
pentru practica intensivă. În timpul Kathinei, laicii aduc 
daruri speciale pentru Sangha, mai ales material pentru 
veşminte călugărești. 

Există o şcoală de gîndire care susţine că practica ade- 
vărată este posibilă doar pentru cei acceptaţi în Sangha. 
Totuși, în ultimii ani, au existat în Vest încercări încunu- 
nate de succes de a pune bazele unei practici laice inten- 
sive, utilizindu-se o anumită tehnică de meditaţie. Deosebit 
de influente au fost sistemele „notării“ şi „ştergerii“ pro- 
movate de Mahasi Sayadaw si U Ba Khin, care au fost ex- 
tinse cu succes în Occident de către Joseph Goldstein, 
Sharon Salzburg, S. N. Goenka și alţii. 


Budismul tibetan 


Budismul tantric din Tibet nu ar putea adopta o poziţie 
care să contrasteze mai puternic cu Theravada. Cînd unii 
călători, familiarizați doar cu Scoala sudică, l-au întîlnit 
pentru prima dată, au crezut că, dacă era cu adevărat 
budism, atunci nu putea reprezenta decît o decădere a 
standardelor stabilite de Buddha. 


A păşi într-un templu tibetan înseamnă a te confrunta 
cu culori primare, crude — roşu, albastru, verde, 
muștar — cu aromele amestecate ale tămiiei puternice si 
ale lămpilor cu ulei ; cu zeități blînde si minioase, desenate 
pe pergamente ce atîrnă de pereţi sau pictate chiar pe 
aceştia ; cu un bogat amestec de figurine aurite si obiecte 
votive. Dacă sînt prezenți lama, se poate auzi zumzăitul 

monoton, gutural al imnurilor lor amplificat periodic de 
zgomotul cacofonic al talgerelor si de bocetul trompete- 
lor din os sau al altor instrumente. Sint aici sugestii ma- 
gice şi misterioase, care seamănă cu ceva înăbuşit si pe 
jumătate uitat în profunzimile făpturii noastre. Nu e deci de 
mirare că budismul tibetan este cea mai populară formă a 
budismului prezentă în Occidentul de astăzi, cu exceptia 
cultului Nichiren care se dezvoltă cu repeziciune. 

Izolarea lor pe Acoperişul Lumii le-a dat tibetanilor 
posibilitatea de a păstra Mahayana si budismul tantric al In- 
diei mai mult de o mie de ani si de a crea o cultură spirituală 
bogată.: Din nefericire, în 1960, comuniştii chinezi au 
simţit nevoia să-i „elibereze“ pe aceşti oameni de sclavia 
imperialismului occidental. În ciuda faptului că acolo 
practic nu exista nici un occidental — şi, în mod cert, nici 
urmă de imperialist — chinezii au mers înainte... şi au de- 
venit ei înşişi imperialisti, răsturnînd guvernul a ceea ce 
fusese pînă atunci o naţiune efectiv autonomă ; Și colo- 
nizind-o, jefuindu-i bogăţiile naturale si: minerale, i-au 
transformat, de fapt, pe tibetani în niște străini în propria 
lor țară. Aceştia s-au împotrivit „eliberării“ si cînd, în 
sfîrşit — si într-o manieră sîngeroasă — chinezii au 
desăvirșit anexarea, în 1959, zeci de mii de tibetani au fu- 
git în exil în India. Distrugerea budismului din Tibet a 
fost încheiată în timpul Revoluţiei Culturale (1966-1976). 

Si totuşi, aceste evenimente violente si distrugătoare 
au avut si un rezultat pozitiv: ele au făcut, pentru prima 
oară, accesibile occidentalilor bogăţiile spirituale ale 
budismului tibetan. După 1959, lama — inclusiv Sfintia sa 

dalai lama — au început să viziteze Vestul şi au fost 
create centre de budism tibetan; cel dintii fiind Samyé 
Ling, fondat în zonele depresionare ale Scotiei, în 1967, 
de către doi lama Karma Kagyu: Akong Rinpoche și 
Trungpa Rinpoche. Au urmat altele, şi putem afirma azi 
că patru școli importante sînt bine stabilite în Occident : 


Scoala Nyingma 


Nyingmapa’ sau adepţii tradiţiei, datînd încă de la pri- 
ma răspîndire a budismului în Tibet, tind să fie chiar mai 
anarhici decît Sarmapa („Cei noi“), mai putin înclinați spre 
monasticism si, in mod sigur, mai înclinați spre magie. Ei îl 
venerează în mod special pe maestrul tantra Padmasam- 
bhava (guru Rinpoche), sosit iniţial din Oddiyana, în ceea 
ce este azi Valea Swat, din Pakistan. După ce a învins 
forțele oculte inamice, el a transmis cu succes budismul in 
Tibet în secolul al șaptelea. Se pare că acest mare siddha 
nu şi-a făcut cunoscută întreaga doctrină în acele timpuri, ci a 
ascuns cu abilitate o parte a ei — asa numitele terme sau 
„tezaure“ — atît în locuri identificabile geografic, cit si 
„în spirit“, astfel încît ele să poată fi descoperite mai 
tîrziu, cînd oamenii vor fi mai bine pregătiţi să înţeleagă 
adînca înţelepciune conținută în ele. Clasificarea generală pe 
care scoala Nyingma o impune propriei învățături tinde să fie 


1 Sufixul -pa desemnează o persoană. Astfel, un Nyingmapa este o per- 
soană care aparţine școlii Nyingma. Forma occidentală a pluralului, folo- 
sită astăzi în mod popular, se referă la un număr de oameni sau, în acest 
caz, la adepţii școlii. 

ușor diferită de cea a altor tradiţii si optează pentru un 
sistem cu şase trepte tantra în locui unuia cu patru. Ulti- 
mul macstru al şcolii, Sfintia sa Dudjom Rinpoche, un 
lama căsătorit, a murit în Franta în 1987. 


Scoala Sakya 


A fost o vreme, în timpul secoleior al doisprezecelea 
și al treisprezecelea, cînd înalți lama ai scolii Sakya, care 
își trage numele de la marile „cartiere generale“ mona- 
stice din sudul Tibetului, erau regii vasali ai Tibetului 
aflat sub stăpînire mongolă. Înainte ca soarta să-i ducă 
spre declin, această scoala s-a tucurat de o mare influență 
spirituală. Ciclul meditaticnal si doctrinar esenţial îl 
constituie Cărarea şi rodul ei, o operă de sistematizare atît 
a învăiăturilor Sutra (deci, pre-tantrice), cit şi a celor tan- 
trice, atribuită maestrului indian din secolul al nouălea, 
Virupa, şi bazată pe Hevaira Tantra. Aceasta este © pre- 
zentare ezoterică si exoterică în acelaşi timp. După cum 
sustine Ngakpa Jampa Thaye (David Stott) : 


„Punctul de vedere filozofic care structu- 
rează Cărarea și rodul ei este noţiunea insepa- 
rabilităţii Samsarei dc Nirvana... Se spune: 
«Părăsind Samsara, vei ajunge la Nirvana.» 
Spiritul însuși, uniunea Luminii si a Golului, 
este rădăcina Samsarei și a Nirvanei. Cînd 
este umbrit, el ia forma Samsarei, cînd e eli- 
berat de ceaţă este Nirvana. Cheia calităţii 

de buddha, sursă ultimă a bucuriei tuturor 
ființelor, se află în înţelegerea acestui fapt.“ 


Urmind cărarea, se pare că se poate atinge stadiul Ilu- 
minării într-o singură viaţă. Scoala Samsara are acum 
două subsecte : Ngor si Tshar. Seful său suprem este Sfintia 
sa Sakya Trizin, născut în 1945 în Tibet, dar stabilit în nordul 
Indiei. 


Scoala Kagyu 


Misticismul practic, mai degrabă decît eruditia 
căriurăiească, este ceea ce caracterizează scoala kagyu — 
„Kagyu“ insemnind literal „porunca transmisă“. 


Hagiografia ne povesteşte că unul dintre maeștrii ei 
fondatori indieni, Naropa (1016-1100), şi-a dedicat o 
mare parte a primei părți a vieţii eruditiei, ajungînd în 
cele din urmă în înalte funcţii la marca universitate mona- 
stică din Nalanda. Viziunea unei femei bătrîne i-a revelat 
atunci turistul adevăr că toate cunoştinţele pe care le 
dobindise erau doar material intelectual arid, nu 
cunoaștere supra-rationala a inimii. Efectul a fost trauma- 
tic; aceasta l-a împins pe Naropa la un pas de sinucidere. 
El a fost totuşi salvat, intilnindu-si propriul guru, Tilopa 
(983-1069), care primise el însuşi învăţătura de la unul 
dintre cei dintîi buddha, Vajradhara. De-a lungul unei pe- 
rioade de doisprezece ani, Tilopa l-a supus pe Naropa unui 
sever curs de pregătire tantrică. 


1 Introduction to The History of the Sakya Tradition, de Chogay Trichen 
Bristol, 1983, p. X. 

După suprimarea celei dintii răspîndiri a budismului 
în Tibet de către crudul rege Langdarma, o generaţie de 
tibetani a strîns aur, plecînd în India, pentru a obține 
învățături si texte. Aceştia erau lotsawa („traducători“). 
Unul dintre ei, Marpa (născut în 1012) a călătorit de trei 
ori si a studiat cu Naropa, precum si cu alti mari maeștri. 
Printre învățăturile primite, se aflau si asa numitele „Cele 
Șase Yoga ale lui Naropa si Mahamudra“. Cele Șase Yoga 
includ si Tumo, care are ca efect secundar generarea unei 
asemenea cantităţi de căldură fizică, încit nişte prosoape 
ude așezate pe trupul yoghinului, la 0°C, se vor usca 
rapid. Mahamudra, „Marele Sigiliu“, este, pe de altă 
parte, o practică foarte puternică, oferind un acces direct 
la tărîmul luminos al firii — sau Dharmata. 

Revenind în Tibet, Marpa s-a dedicat unei vieţi 
obișnuite de fermier si de om de familie. Cel mai cunoscut 
discipol si moştenitor al tradiţiei kogyu a fost Milarepa 
(1052-1135), care a trebuit să fie şi el supus unui foarte 
sever curs de pregătire, din cauză că se complăcuse fără 
rost în magia neagră. Nedevenind niciodată călugăr si 
evitind instituţiile, Milarepa a ajuns să reprezinte îndrăgi- 
tul prototip al yoghinului independent care își urmează 
propria cărare spirituală firească în locuri singuratice. 
Datorită austeritatii lui, el a dobindit multe puteri minu- 
nate si, într-o anumită ocazie, a reușit să înfrîngă un preot 
al religiei BOn într-o luptă magică pentru posesia muntelui 
Kailas, marele munte sacru din vestul Tibetului. A fost, de 
asemenea, poet. 

Cel mai influent discipol al lui Milarepa a fost „Doctorul 
din Takpo“, Gampopa (1079-1153), autorul textului clasic 
Giuvaerul eliberării. Discipolii lui au dat naştere la trei 

subscoli kagyu : Drug, Drigung si Karma. Ultimul şef al 
Karmei Kagyupas, Gyalwa Karmapa al saisprezecelea, a 
murit in Chicago în 1981, nu înainte însă de a vedea 
scoala transmisă cu succes în Vest. Meritul pentru aceasta 
aparține în mare măsură operei lui Chögyam Trungpa 
Rinpoche (născut în 1939) care, după ce a fugit din Tibet 
și a primit o educaţie occidentală la Oxford, a contribuit 
la edificarea unui centru kagyu în Scoţia, înainte de a se 
muta în S.U.A, unde a pus bazele întinsei organizații 
Vajradhatu — cu cartierul general în Boulder, Colorado. 
Înzestrat cu un talent unic de profesor Dharma, la care se 
adaugă nu puţine slăbiciuni omeneşti, controversele — si 
Chiar notorietatea — l-au urmărit pe Trungpa o mare 
parte a scurtei sale cariere de profesor. 


Școala Gelug 


După cum sugerează numele — gelug înseamnă „vir- 
tuos“ — aceasta a apărut ca o mișcare reformatoare, iniţiată de 
Tsongkhapa (1357-1419) ; cunoscut, de asemenea, ca Jé 
Rinpoche), un călugăr credincios din nord-vestul Tibetu- 
lui. Dorind să vadă budismul tibetan revenind la puritatea 
originară a surselor lui indiene, Tsongkhapa a atacat ceea 
ce considera a fi puncte de vedere eretice, mai cu seamă 
pe acelea ale şcolii Jonang, despre ai cărei adepţi se cre- 
dea că își însușiseră o formă a doctrinei sufletului (atman). 
De asemenea, el a accentuat importanța unei baze a eticii 
Și, pentru călugări, a virtuților monastice (celibat strict, 
abstinenta de la băutură etc.) si a încurajat studiul, astfel 
ca practicantii să poată dobindi o înțelegere intelectuală 

limpede a naturii şi scopului Drumului budist. El simtea 
în mod special nevoia puternică de a obține o susținere din 
partea doctrinei Sutra, înaintea oricărei încercări de a trece 
în lumea năvalnică a Tantrei. 

În lucrarea Lam Rim Chenmo („Marea descriere a dru- 
mului treptat [către eliberare]“), Tsongkhapa schiteaza 
practici preliminare importante pentru nivelul de 
pregătire Sutra. Acestea includ dezvoltarea credinței în 
guru, sau profesor, şi motivarea corectă ; meditatii asupra 
efemerităţii şi a valorii naşterii umane, asupra Karmei şi a 
suferinței ființelor în cadrul celor şase destinaţii ale exis- 
tentei; şi practici vizind obţinerea de merite si eliminarea 
„Karmei negre“. Practicantul este sfătuit să cerceteze şi să 
testeze învăţăturile la fiecare pas, prin intermediul ratiu- 
nii, dacă acestea sînt cu adevărat valoroase. În același timp, 
în opera Ngag Rim Chenmo (Marea descriere a drumului 
Mantra), Tsongkhapa se ocupă de Tantra care, ca în toate 
şcolile tibetane, constituia apogeul practicii spirituale. 

Adepții școlii gelug, care doresc să urmeze calea studiu- 
lui filozofic pînă la cele mai înalte niveluri, trec printr-un 
program special de studii superioare. Călugărului care înde- 
plineste acest program şi isi trece examenele monastice i 
se va acorda titlul de geshe. Un singur occidental a primit 
pînă astăzi gradul de geshe, dar multi altii au fost acceptaţi în 
calitate de călugări si călugăriţe şi s-au pregătit in centre 
monastice gelug atît in Est, cit și în Vest. Vechiul sistem de 
polemici este încă practicat atît în limba tibetană, cât si în 
engleză ; de asemenea, meditaţia reflexivă asupra etapelor 
drumului treptat, precum si tehnicile de vizualizare ale siste- 
mului tantric. Multe dintre aceste centre gelug sînt conduse 

de călugări — lama tibetani — si, desi scopul este de a 
păstra puritatea tradiţiei, multi lideri spirituali din zilele 
noastre încorporează elemente ale culturii occidentale, ca 
de exemplu abordări psihologice. Sînt, de asemenea, 
avute în vedere, la multe din aceste centre, nevoile mireni- 
lor care pot exersa atîta cît sînt în stare, în limita 
constringerilor vieţii zilnice. 

Principalii discipoli ai lui Tsongkhapa au fondat școala 
Gelug, care s-a bucurat de întîietate spirituală si tempo- 
rală în Tibet din secolul al şaselea pînă în 1959. Mongolii 
au fost cei care au acordat titlul de „dalai lama“ celui de- 
al treilea şef al şcolii, dalai insemnind ocean (de intelep- 
ciune), şi, de asemenea, retrospectiv, pînă la Gendun-drup, 
prezumtivul nepot și discipol al lui Tsongkhapa. Actualul 
deţinător, al paisprezecelea, este călugărul Tenzin Gyatso, 
născut în 1935, în estul Tibetului, dar trăind în prezent în 
Dharamsala, „capitala exilului“, la poalele Himalayei indiene. 
Marile calități spirituale ale celui de-al paisprezecelea dalai 
lama, blindetea si buna sa dispoziţie, precum si modul în 
care şi-a condus poporul de-a lungul uneia dintre cele mai 
dificile perioade ale istoriei sale, sustinind întotdeauna un 
răspuns non-violent la violențele chineze din Tibet, i-au 
adus Premiul Nobel pentru pace în 1989. Împreună cu al 
cincilea si al treisprezecelea, el este unul dintre cei mai 
importanţi dalai lama. 


Lama in budismul tibetan 


Este greu să se supraestimeze rolul pe care îl joacă 
lama în tradiţia tibetană. Cuvîntul desemnează un guru, sau 

profesor, care poate fi un călugăr căsătorit sau celibatar, 
desi nu toţi călugării (gelong) predică. Comentariul la 
opera lui Tsongkhapa, Temelia deplinei desăvirșiri, arată 
că „însăși rădăcina Iluminării constă în practica încrederii 
într-un învăţător spiritual.“ Și continua : 


„După ce ai înteles că învățătorul spiri- 
tual reprezintă sursa tuturor împlinirilor, 
dezvoltă prin strădania trupului, vorbei şi 
pîndului marea credinţă care recunoaște 
cunoştinţele lui și care nu observă în el nici cel 
mai mărunt defect. Aminteste-i de imensa-i 
bunătate cu recunoștință profundă si vene- 
rează-l ; oferă-i cadouri, respectă-l în trup şi 
în suflet şi străduieşte-te să pui în practică 
învăţăturile sale.“ 


Dacă majoritatea profesorilor trăiesc impecabil și prac- 
tică ceea ce predică, se dovedește, din nefericire, că unii au 
picioare de lut. Întrebat în această privinţă, Sfintia sa dalai 
lama a răspuns unui public din Londra în 1985 : 


„Se spune că este important ca discipolul, 
înainte de a lua legătura dinamică cu cineva 
ca profesor, să înţeleagă care sînt compe- 
tentele unui guru, sau lama, în conformitate 
cu ceea ce e recomandat în Vinaya (adică, în 
Disciplina), cu ceea ce este recomandat în 
Discursuri (Sutra) si cu ceea ce este reco- 
mandat in Tantra. Apoi se mai spune că o 


1 The Jewelled Staircase de Geshe Wangyal, Ithaca, N.Y., 1986, p. 62. 

persoană care doreşte să devină învăţător 
trebuie să înţeleagă în ce constau aceste 
competențe şi să muncească pentru a le 
desăvîrşi. 

Apoi, există în sistemul mantra (tantric) 
un tip de procedură pentru maestrii bine 
pregătiţi prin care aceştia se angajează în 
activităţi care nu sînt în mod normal admise. 
Aceasta se întîmplă efectiv atunci cînd ei au 
atins stabilitatea. Ce se înțelege prin stabili- 
tate ? Ea este atinsă atunci cînd maestrul are 
capacitatea de a anihila în alţii pierderea sau 
lipsa încrederii pe care o pot provoca adesea 
asemenea activităţi... Totuşi, dacă un lama 
nu are această putere si noi ne gindim: «O, 
acestea sint marile actiuni ale unui inalt 
lama», atunci ne aflăm într-o situaţie dificilă 
si trebuie să ne hotărîm cum să începem...“ 


Zen 


Originile legendare ale lui Zen merg înapoi pînă la 
Buddha. Din cauza înţelegerii limitate a majorităţii 
adepților lui, spune povestea, Sakyamuni a fost constrins 
să se folosească de cuvinte şi concepte.. Existau însă și 
învățături mai înalte : cele neverbale, implicînd transmite- 
rea directă a înțelegerii, din inima învățătorului în cea a 
discipolului, ocolind complet creierul. O astfel de 
învățătură a avut loc atunci cînd Sakyamuni a ridicat, pur 


1 „Love, Altruism, Vegetarianism, Anger and the Responsabilities of 
Teachers“ Sfintia sa dalai lama, în The Middle Way, vol. 60. nr.2, p. 68. 

si simplu, o floare, iar călugărul Kashyapa a primit mesajul 
si un schimb de zimbete de înţelegere a dezvăluit faptul că 
se petrecuse o profundă tranzacţie spirituală. 

Se spune că scoala a fost transmisă în China în secolul 
al şaselea de un călugăr indian numit Bodhidharma. El a 
fost prezentat împăratului Wu, din Liang, care l-a între- 
bat despre sensul învăţăturii lui Buddha. „Marele gol; 
nimic sfînt“ a răspuns Bodhidharma, lăsînd să se înţeleagă 
că, înzestrînd templele si realizind alte acţiuni pioase, nu 
vom ajunge la împlinire, ci doar la acumularea de karma 
bună. Împăratul l-a întrebat atunci : „Cine se află în fata 
mea ?“, la care Bodhidharma a replicat: „Nu stiu.“ 
Lăsîndu-l perplex pe împărat, Bodhidharma s-a 
îndepărtat şi a petrecut apoi multi ani, meditînd înaintea 
unui perete gol, la templul Shaolin, un loc încă celebru 
pentru legăturile lui cu artele marţiale. Mai tirziu, a înce- 
put să predice, fără tragere de inimă. 

Lasind la o parte legendele, Zen — în chineză 
Ch’an — este de fapt o dezvoltare chineză, incluzind ele- 
mente ale tradiţiilor indigene, în primul rînd din taoism. 
El și-a intrat cu adevărat în drepturi o dată cu al şaselea 
patriarh, Hui-neng (638-713) un analfabet care a fost dintr- 
odată iluminat, auzind, în timp ce vindea lemn de foc, 
recitîndu-se Sutra diamantului. S-a dus să studieze la tem- 
plul celui de-al cincilea patriarh, Hung-jen (601-674) şi a 
fost pus să muncească pe aria de treierat. Cînd Hung-jen a 
vrut să isi numească succesorul, el şi-a invitat discipolii să-şi 
probeze profunzimea înțelegerii prin poeme de supunere. 
Toţi au dat ascultare călugărului-șef Shen-hsiu (600-706) 
care a însăilat în silă un poem, în care compara mintea cu 
o oglindă strălucitoare de pe care trebuie tot timpul şters 

praful (gindului). În noaptea care a urmat, „barbarul“ de 
pe aria de treierat a oferit un al doilea poem în care el 
atrăgea atenţia că, dacă natura de buddha este mereu lim- 
pede si strălucitoare, „unde rămîne loc pentru praf?“ 
Aceasta i-a dovedit lui Hung-jen că, într-adevăr, Hui- 
neng stăpînea o mai profundă înţelegere a lui Zen decit 
Shen-hsiu, dar nu a îndrăznit să-i confere pe fata titlul, 
stiind că acest lucru i-ar fi înfuriat pe ceilalţi călugări. I-a dat 
deci roba patriarhală pe ascuns si i-a spus să plece imediat. 
După tradiţie, rivalitatea dintre Hui-neng si Shen-hsiu 
a fragmentat Ch'an în două şcoli. Cea sudică, a lui Hui- 
neng, sustinea noțiunea Iluminării dintr-o dată, pe cînd scoala 
nordică, a lui Shen-hsiu, o sprijinea pe cea treptată. Au 
apărut alte subdiviziuni si, ulterior, au fost create cele 
Cinci case si şapte şcoli — toate propovăduind, în primul 
rînd, doctrina Scolii sudice. Doar două dintre acestea 
supraviețuiesc și azi, Lin-chi şi Ts'ao-tung, care s-au transmis 
cu succes în Japonia. De asemenea, Zen s-a transmis și în 
Coreea, unde este cunoscut ca Son, şi în Vietnam, unde s-a 
combinat cu Tărîmul Pur într-o fericită sinteză locală. 


Zenul clasic chinez (Ch’an) 


Astăzi supraviețuiesc foarte puţine elemente Zen. În 
orice caz, era de aur a şcolii s-a consumat acum mai mult 
de o mie de ani, în timpul dinastiei Tang (618-907). După 
aceea, s-a formalizat si și-a pierdut mult din vitalitatea 
inițială, desi a supravieţuit — si, într-adevăr, cu mai mult 
succes decît alte scoli — dînd ocazional cite un maestru 
remarcabil, precum Hst-ytin, despre care se spunea, cînd a 
murit, în 1959, că avea o sută douăzeci de ani. 

Dar în ce a constat „recolta“ Ch'an din timpul dinas- 
tiei T’ang ? 

După secole de studiere a învățăturilor aduse din 
India, budistii chinezi s-au simţit în fine capabili de crea- 
rea propriului mod de abordare a esenței proiectului spiritual 
budist. Era evident că studiul intelectual nu putea avea ca 
rezultat decît cunoașterea raţională stearpă si nu „non-cu- 
noasterea“ directă si suprarationala a inimii. Astfel, pri- 
mii maeștri au dat o însemnătate specială înţelegerii 
directe a naturii sinelui şi au improvizat procedee inge- 
nioase în acest scop — strigăte şi palme, comportament 
straniu şi replici prompte : 


„Într-o zi pe cînd maestrul (Pai-chang) 
se plimba împreună cu Ma-tsu (învățătorul 
lui), ei au văzut un stol de rate sălbatice 
zburînd pe lîngă ei. Bătrînul a întrebat : 


— Ce sînt acelea ? 

Maestrul a răspuns: 

— Rate sălbatice. 

Ma-tsu a zis : 

— Unde s-au dus ? . 

— Au zburat, a răspuns maestrul. 


Atunci Ma-tsu a înşfăcat nasul maestru- 
lui, care a tipat de durere. Batrinul a zis : 


— Mai spui «au zburat» ? 


La vorbele acestea, maestrul a avut reve- 
laţia.“! 


1 The Sayings and Doings of Pai-chang, traducere în lb. engl. Thomas 
Cleary, Los Angeles, 1978, pp. 18-19. 

Aceasta este Iluminarea, nu intr-un moment nedefinit 
din viitor, ci aici, acum, fără nici o aminare. Căci în Ch’an, 
cea mai înaltă împlinire nu înseamnă să întîrziem pînă 
cînd sîntem complet purificati sau pînă cînd am adunat o 
mulțime de cunostinte scripturale, sau am strîns un număr 
record de ore de meditaţie. 


A te strădui să devii bun sau să cunosti, chiar şi a căuta 
Iluminarea sau să devii buddha, înseamnă să îngrămădești 
noi piedici în calea împlinirii. Este ca si cum ai alerga în 
întreaga lume, ca să cauti o perlă pe care o ai în frunte. 
Asa după cum a spus odată Huang-po unui auditoriu, citînd 
sutra: „Ceea ce se cheamă înțelepciunea perfectă 
supremă lasă să se înțeleagă că nu există cu adevărat nimic la 
care să se ajungă.“ 


Dacă este aşa, atunci cum se poate exersa ? După 
Pai-chang, în felul următor : 


„Cînd lucrurile se întîmplă, să nu 
reactionati ; nu vă lăsaţi mintea să se oprească 
asupra vreunui lucru ; păstraţi-o mereu liniștită, 
ca vidul, si complet pură (fără pată), astfel 
obtineti spontan mîntuirea.“” 


Iar Huang-po: 


„Vă sfătuiesc să raémineti constant liniștiți 
și mai presus de orice activitate. Nu vă 


1 The Zen Teaching of Huang-po, traducere în Ib. engl. J.Blofeld, retipărit, 
Londra, 1971, p.63. 

2 The Zen Teaching of Hui-hai on Instantaneous Enlightenment, tradu- 
cere în lb. engl. John Blofeld, retipărită, Leicester, 1987, p. 49. Hui-hai din 
cartea lui Blofeld este una și aceeași persoană cu Pai-chang al lui Cleary. 

amagiti cu gindirea conceptuală si nu căutaţi 
nicăieri adevărul, căci nu trebuie decît să va 
abtineti de la a permite gîndirii conceptuale 
să ia naștere,“! 


Prin urmare, domeniul budismului Zen este mintea — 
minţile noastre ; căci Mintea sau Mintea lui Buddha si 
propriile noastre minţi nu sînt esențialmente diferite. 
După cum spune Pai-chang: „Esenţa spiritului nu 
conţine nici o impuritate : este în mod fundamental per- 
fectă şi completă în ea însăşi.“ Problema este că noi o 
pîngărim cu lăcomia si dorinţa noastră pentru trecut şi 
viitor, dar, mai presus de toate, cu atasamentele noastre. 
Dacă renuntém la toate, spiritul revine la puritatea lui 
nativă, eliberat de obstacole, ca o oglindă strălucitoare 
care poate reflecta tot ce trece prin sfera sa, pentru că este 
goală. Aceasta e calitatea de buddha. Dar ea nu trebuie 
confundată cu liniștea, pur si simplu. Aceasta este altă 
capcană. Iluminarea Ch'an nu tinde nici spre activitate, 
nici spre pasivitate. Mintea nu trebuie să se adăpostească 
nicăieri şi în nimic — nici măcar în non-adăpost. Ch'an-ul 
clasic al dinastiei Tang, nu punea accentul pe meditaţia for- 
mala, sezind, ca scop în sine (tso ch’an, în japoneză, zazen). 
Mai degrabă șederea calma atît mintea, cît si trupul si crea 
astfel ,potentialitatea interioară“ pentru apariţia reve- 


latiilor directe din viata de zi cu zi. În plus, multi sînt 


1 Op. cit. p. 75. 

astăzi de părere că diferenţele dintre diversele subscoli nu 
erau deosebit de semnificative. 


Zenul japonez Soto 


T'sao-tung Ch’an a fost transmis din China în Japonia 
de Eihei Dogen (1200-1253), unde a devenit cunoscut ca 
Soto Zen. Lui i-a fost transmis de Ju-ching, starețul mun- 
telui T'ien-tung, un pedant al disciplinei monastice si al 
meditatiei concentrate într-un singur punct, efectuate sezind 
(în japoneză Shikan-taza). Ju-ching a fost acel maestru 
Ch’an cu adevărat impresionant, întîlnit de Dogen în tim- 
pul peregrinărilor lui spirituale în „Marele Sung“ (China). 

Dogen devenise călugăr la vîrsta neobişnuită de 
treisprezece ani, moartea părinţilor lui, care aparţineau 
aristocrației, impunîndu-i cu putere adevărul efemeritatii. 
Ulterior, el a fost cuprins de „o mare îndoială“ în timp ce 
studia în faimosul centru al școlii Tendai de pe muntele 
Hiei. În Mahaparinirvana Sutra se afirma că „toate ființele, de 
pretutindeni, posedă natura de buddha“ ; dar, dacă asa stau 
lucrurile, gindea Dogen, de ce să ne mai chinuim cu exer- 
citiul ? Aceasta l-a lansat în căutarea unui adevărat profesor. 

Dogen a dobindit Marea Iluminare în timpul retrage- 
rii din vara lui 1225, cînd Ju-ching a strigat : „Cînd studiezi 
cu un maestru, trebuie să laşi deoparte trupul si mintea; 
ce rost are somnul acesta profund si orb ?“ Doi ani mai 
tîrziu, s-a întors în Japonia „cu mîinile goale“ — cu alte 
cuvinte, fără să aducă scrieri sau relicve — dar fiind el 
însuși un exemplu viu al învăţăturii lui Buddha. Și-a 
petrecut restul vieţii predicind, mai întîi în Kyoto, apoi, 

ferit de ispitele si constrângerile metropolelor, într-o 
regiune îndepărtată si lipsită de confort, unde a stabilit 
templul Eihei-ji. Fiind sfătuit de Ju-ching să trăiască în 
munții abrupți si văile întunecate, evitînd oraşele si satele, si 
să nu se apropie de conducători sau de miniștri, Dogen şi-a 
îndrumat la rîndu-i adepţii să renunțe la căutarea bogăției 
şi faimei, aceste eterne piedici în calea vieţii spirituale, 
dedicîndu-se în schimb din tot sufletul practicii. A fost, de 
asemenea, şi un scriitor destul de prolific, marea sa operă 
fiind Shobogenzo („Tezaurul adevăratului ochi dharma“). 
A murit în Kyoto, unde se dusese că caute ajutorul unui 
medic pentru vindecarea unei boli. 

Ideea centrală a învăţăturii lui Dogen constă în impor- 
tanta acordată meditatiei intensive, sezind, precum si 
noțiunii că toti sîntem, nu potential, ci efectiv, buddha 
atunci cînd stăm jos. Practica si desăvîrşirea sînt totuna si 
imediate. Prin aceasta, se respinge implicit ideea că, în 
epoca noastră întunecată, împlinirea nu este posibilă. El a 
dezvoltat, de asemenea, unele concepţii originale, în spe- 
cial cea în legătură cu natura de buddha, care nu este mai 
presus de efemeritate, ci este însăşi efemeritatea. Și, în 
fine, deşi el a predicat atît pentru călugări, cît si pentru 
mireni, bărbaţi si femei, el credea ferm într-o solidă bază 
monastică si a muncit din greu pentru a o crea. 


Zenul Rinzai japonez 


Lin-chi Ch'an a fost transmis în Japonia (unde a deve- 
nit cunoscut ca Zen Rinzai) de către Myoan Eisai (1141- 
1215). Asemenea lui Dogen, care i-a urmat cînd s-a întors 
din China, Eisai a intrat în conflict cu puternica sectă Ten- 

dai care reușise să obțină interzicerea sectei Zen printr-un 
edict imperial. Dar, spre deosebire de Dogen, Eisai era 
pregătit pentru compromis, asa că în templele sale au fost 
practicate împreună ezoterismul Tendai şi meditaţia Zen. 
Desi nu se îndoia că Zen reprezenta chintesenta doctrinei 
lui Buddha, Fisai înţelegea că în Japonia nu venise încă 
vremea sa. Cu toate acestea, el a aşezat piatra de temelie 
deasupra căreia au putut construi următorii maeștri japo- 
nezi şi chinezi. 

Primii maeștrii Zen aveau tendinţa de a se îndrepta 
spre Kyoto, capitala imperială, iar cei chinezi, spre Kamakura, 
acolo unde se stabilise, în 1185, Sogunatul, sau conducerea 
militară. Acesta reprezenta adevăratul centru al puterii, 
căci acum clasa în ascensiune a samurailor eclipsase 
vechea aristocrație imperială. Zen Rinzai a fost pe pla- 
cul samurailor, iar în Kamakura a apărut un dinamic 
luptător Zen care folosea nu acele ghicitori koan, clasice si 
formalizate, ci unele improvizate pe loc, bazate pe un incident 
sau pe o situaţie cunoscută celui care se pregătea. De 
exemplu : ce ar putea face un samurai dacă în timp ce intră 
dezbrăcat în baie s-ar pomeni înconjurat de o sută de 
duşmani înarmaţi ? Ar implora milă sau ar muri luptind ? 
Cum s-ar putea descurca, pentru a cistiga fără a ceda sau a 
lupta ? 

După avintul initial al perioadei Kamakura, budismul 
japonez a intrat într-un lung declin. Bucurindu-se de 
favoarea Sogunatului, secta Zen Rinzai a supravieţuit cel 
mai mult, iar în secolele al paisprezecelea si al cincispre- 
zecelea au apărut temple bogat înzestrate, mai ales așa- 
numiții „Cinci Munti“ din Kyoto, care reprezintă 
complexe întinse, ornamentate cu cele mai reuşite opere 

de artă. Astfel de locuri au dat naştere înaltului rafina- 
ment estetic pe care îl asociem cu artele Zen. Dar pe 
ansamblu, atît atunci, cît şi după aceea, tendinţa era către 
institutionalizare, formalizare si reglementare de către 
stat. Pînă în timpurile moderne, au existat puţine inovaţii 
semnificative sau modificări, cu excepţia vieţii şi activităţii 
a doi maeștri : Bankei si Hakuin. 

Bankei Yotaku (1622-1693) a fost unul dintre acele 
spirite rare care au curajul să-şi descopere propria cărare 
spirituală, chiar dacă aceasta înseamnă să lovească în 
unele din conventiile sacre. Învățătura lui este de o strălu- 
citoare originalitate şi era desigur extrem de eficientă în 
vremea sa, căci mari mulțimi, de diferite confesiuni, veneau 
să-i asculte discursurile. Într-o epocă în care Zen devenise 
un privilegiu al elitei, cerind cunoașterea chinezei clasice, 
precum si alte talente rare, Bankei reusea să-i transmită 
esența unor oameni obișnuiți, în termeni accesibili. Poseda, 
de asemenea, talentul de a le da ascultătorilor lui încredere 
în propria potentialitate spirituală. Se adresa chiar şi femei- 
lor simple, spunindu-le că stapineau spiritul lui Buddha la 
fel ca si barbatii. 

Născut într-o familie de samurai, Bankei a fost un 
copil destul de retras ; dar apoi, a descoperit într-unul din 
clasicii confucianismului o aluzie la ceva numit „Virtutea 
strălucitoare“. Aceasta l-a fascinat pînă la obsesie și l-a 
făcut să rătăcească peste tot, în căutarea cuiva care să fi 
explice sensul acestei sintagme. Din nefericire, profesorii 
intilniti nu aveau o pregătire prea mare, astfel că a trebuit 
să caute răspunsul în el însuşi. Au urmat multi ani de 
strădanii intense, disperate chiar și, în cele din urmă, sănăta- 
tea a început să i se șubrezească. Apoi, într-o zi a scuipat un 

cheag de flegmă din git si s-a simţit, în mod ciudat, 
refăcut. În aceeaşi secundă a înțeles că „Totul se reali- 
zează pe deplin în Nenăscut şi, deoarece pînă azi nu am 
putut înțelege acest lucru, m-am ostenit fără rost.“l 

Acest Nenăscut este, desigur, același „Nenăscut, Nede- 
venit, Necreat, Necompus“ menţionat în sutre. El este, de 
asemenea, spiritul pur, strălucitor al maeștrilor Zen. Dar, 
spre deosebire de cei mai multi dintre ei, Bankei a ajuns la 
concluzia că nu este necesar să treci prin austeritati și 
asprimi prelungite pentru a-l descoperi ; totodată, el nu 
pare să se fi gîndit cu foarte multă apreciere la practica 
formală : el vorbeşte dispretuitor de „Zenul născocit“, 
care depinde de tehnici. Călugării din mănăstirile lui 
meditau — trebuie să fi făcut ceva! — dar el nu le-a 
impus obligaţii sau reguli împovărătoare. Lucrul cel mai 
important este să descoperim Nenăscutul şi el poate fi rea- 
lizat destul de ușor şi de-a dreptul chiar de către mireni. 
Apoi, secretul este să ramii cu el, în mijlocul zbuciumului 
vieţii de zi cu zi. Dacă se ivesc gîndurile, ele nu trebuie să 
fie înăbușite, nici încurajate, căci a te lăsa atras de ele 
înseamnă a schimba Spiritul Nenăscut al lui Buddha pen- 
tru acela al unui demon care se luptă, al unui spirit 
flamind sau pentru cel al unei alte victime torturate de o 
karma rea. Trebuie să rămîi detașat si să înţelegi că gîndurile 
sînt iluzii trecătoare, fără substanţă reală. Ele vor 
dispărea cu siguranță, lăsînd în urmă doar strălucitorul 
Spirit Nenăscut al lui Buddha — iar în funcţionarea 
minunată, fără eforturi, a acestuia se poate avea deplină 
încredere. 


1 Bankei Zen, de Peter Haskel, New York, 1984, p. 13. 

Hakuin Zenji (1686-1769) a fost un personaj complet 
diferit, care nu şi-a pierdut niciodată credinţa în rigorile si 
austeritatile practicii dificile si le-a încercat el însuşi pe 
deplin. Nu este de mirare că el critica abordarea laxă a lui 
Bankei, precum si a altor secte si şcoli, unde practica nu 
corespundea standardelor lui exigente. Adepții chietismului, 
ai Sincretismului si ai Tărîmului Pur se alegeau cu critici 
serioase din partea lui. Pentru el, căutarea Iluminării consti- 
tuia o luptă eroică, pe viata si pe moarte, pentru care tre- 
buie sacrificat orice. Există totuși si o latură estetică, mai 
putin aspră, în firea sa, si aceasta se manifestă prin artele 
Zen ale caligrafiei, picturii si poeziei. Era, de asemenea, 
preocupat de răspîndirea budismului printre oamenii 
obișnuiți şi în acest context era pregătit să renunţe la unele 
exigente, făcînd anumite concesii slăbiciuni omenești. 

Hakuin este considerat astăzi ca fiind cel ce a revitali- 
zat şi a reformat sistemul de pregătire Rinzai, iar in- 
fluenta sa — spre deosebire de cea a lui Bankei — a fost 
de lungă durată. În mod concret, el a revizuit şi a extins 
sistemul koan, organizindu-l într-un program strict de 
studiu formal. „A trece“ de o ghicitoare koan nu este de 
ajuns. După fiecare „înaintare“ trebuie să avansezi către 
noi limite. Pentru a putea face fată provocării, trebuie 
satisfăcute trei cerinţe : credință mare, îndoială mare şi 
perseverenţă mare. Este subliniată în mod special nevoia 
unei mari îndoieli, sau a „ridicării marelui balon al îndoielii“, 
o stare de extremă intensitate spirituală. Ea este asemenea 
„unei perechi de aripi care te ajută să înaintezi de-a lungul 
drumului. 


„Cînd o persoană intilneste marea 
îndoială, în faţa ei se află, în toate direcţiile, 

doar un tărîm pustiu, fără naștere si fără 
moarte, asemenea unei imense cîmpii de 
gheaţă ce se întinde pe zece mii de mile... În 
inima ei nu există nici cel mai mărunt gînd 
sau emotie, doar acest singur cuvînt: Mu 
(Nu). Este exact ca si cum ne-am afla într-un 
gol complet.“! 


Am văzut deja cît de intense au fost luptele lui Hakuin 
cu ghicitoarea-koan Mu, dar fapt este că insistența lui l-a 
îmbolnăvit serios. Din fericire, el a reuşit să se vindece de 
această „maladie Zen, prin reorientarea energiei vitale (în 
sanscrită, prana ; în chineză, chi) spre regiunea de sub ombilic 
(tanden). Aceasta este exact metoda schiţată în textele sale 
Orategama si Yosenkanna. Aceasta aminteşte de un aspect 
alchimic al religiei Zen ce își trage rădăcinile din China si 
derivă din taoism. El afirmă că practica spirituală înmagazi- 
nează energia vitală şi o foloseşte pentru a ajunge la Ilu- 
minare. 


Zenul coreean (Son) 


Caracteristicile acestuia sînt destul de diferite fata de 
cele ale ramurii japoneze. Este nu doar mai putin martial 
şi formal, ci si putin mai „terestru“. Accentul se pune, de 
asemenea, pe Vinaya si atit ordinul bhikshu, cit si bhiks- 
hunii au supraviețuit. Călugăriţele isi au propriile lăcașuri, 
iar statutul lor nu este inferior, din punct de vedere mate- 


1 The Zen Master Hakuin : Selected Writings traducere în lb. engl. P. B. 
Yampolsky, New York, 1971, pp. 144-145. 

rial, celui pe care îl au călugării. În general, Son păstrează 
ceva din savoarea Ch'an-ului clasic si, într-o mică măsură, a 
fost transmis Occidentului contemporan. 

Cînd a fost pentru prima dată adusă în Coreea, din China, 
tradiția Rinzai a întîmpinat rezistenţă locală. Aceasta nu 
a înăbuşit-o, dar a fortat-o să asimileze elemente ale altor tra- 
ditii. În consecință, din ordinul Chogye, fondat de Chinul 
(1158-1210), s-a născut o tradiţie Zen sincretică. Între 
secolul al treisprezecelea si jumătatea celui de-al douăze- 
cilea, budismul a fost eclipsat de confucianism, dar 
ordinul Chogye a reapărut în 1945, la sfîrşitul lungii ocu- 
patii japoneze, ca o revărsare a spiritului nationalist. 


Practica monastică din Coreea cuprinde trei elemente 
importante : studiul, meditaţia (Son) și imnurile (un element al 
Tărîmului Pur). În mănăstiri există săli separate pentru fiecare 
dintre aceste activităţi, iar călugărițele si călugării sînt li- 
beri să se specializeze în acel domeniu care li se pare mai po- 
trivit. Studiul se concentrează mai ales asupra documentelor 
Zen şi a sutrelor Nahayana, imnurile, pe repetarea numelor 
lui Buddha si Bodhisattva, iar meditaţia, pe ședere si practica 
koan sau hwadu. De obicei, un călugăr sau o călugăriță va lucra 
pe o hwadu, o întrebare tip koan, de-a lungul întregii perioade de 
pregătire, cel mai probabil, ea este enigma ultimă : „Ce este 
aceasta ?“ ; călugării si călugărițele se adună laolaltă în timpul 
iernii si al verii, două-trei luni, pentru a medita. 


Zen în Occident 


În cea mai mare parte a acestui secol a existat un trafic 
dus-întors : occidentali care mergeau în Japonia, ca să stu- 


180 ELEMENTE DE BUDISM 


dieze Zen-ul si profesori japonezi care veneau in Vest. 
Rezultatul a fost că atît tradiţia japoneză Rinzai, cit si Soto 
s-au transmis aici $i şi-au stabilit numeroase centre. 

În Occident, s-a puse accentul mai ales pe promovarea 
practicii laice, deşi s-au organizat şi forme de monasticism 
sau cvasimonasticism japonez, cu „călugării“ şi „călugărițe“ 
căsătoriţi. Totuși, peste tot, centrul creativităţii este zendo, 
sau sala de meditaţie, care este de obicei un model de 
ordine si simplitate, în stil japonez, cu un altar la capătul 
cel mai îndepărtat si cu şiruri drepte de zafus, sau perne de 
meditaţie, aşezate faţă în faţă de-a lungul unei nave centrale 
goale. Aici au loc în mod regulat şedinţe de meditaţie, pre- 
cum si perioade de recluziune intensivă, numite sesshin. 
Urmînd tradiţia, discipolii Soto stau cu fata la perete şi se 
dedică practicii lor de „simplă şedere“, în timp ce stu- 
dentii Rinzai stau fata în fata si, dacă li se cere de către 
profesor, se confundă în studiul koan. Din cînd în cînd, un 
oficial se plimbă prin sală, cu un bat numit keisaku. Medi- 
tatorii care devin somnolenti sau își pierd tonusul muscu- 
lar, pot cere să fie plesniti puternic peste mușchii umerilor. 
Este, de asemenea, posibil să fie intonat un imn, ritmul fiind 
bătut într-un mokugyo sau „peşte de lemn“ ; se execută 
multe plecăciuni si se respectă un formalism impersonal. 
Totul este reglementat prin dispoziţii stricte, iar acest lucru 
conferă atmosferei o nuanță de severitate şi hotărîre. 

Din cauza tradiţiilor de transmitere directă şi moste- 
nire, maestrul sau profesorul Zen — care poate purta tit- 
lul de roshi (maestru venerabil) — continuă să aibă un rol 
esenţial în Zen-ul occidental. Discipolii trebuie să aibă dis- 

cutii regulate cu el (sau ea), iar în timpul acestora, poate fi 
stabilită o relatie destul de puternică. Profesorul ideal tre- 
buie să fie capabil să observe modul în care progresează 
discipolii, blocajele lor si să-i îndemne si impulsioneze 
înainte. Desigur, acest rol e învestit cu o cantitate aprecia- 
bilă de putere — ale cărei origini se află în modelele feu- 
dale — si, din nefericire, de acest fapt au abuzat unii 
profesori nu prea bine pregătiţi, ceea ce a dus la crize 
foarte serioase în cîteva centre occidentale. 


Tărimul pur 


Despre Buddha Shakyamuni se spune că s-a salvat sin- 
gur, „doar prin propriile-i eforturi“, iar această înclinaţie 
către autosustinerea spirituală se află în întregul budism. 
Încă veti auzi oamenii de azi spunînd : „Trebuie s-o faci 
singur. Nimeni nu o poate face pentru tine“, ceea ce este 
corect, dar nu complet adevărat. Căci credința si 
devotiunea se nasc întotdeauna în sufletul omenesc, cre- 
dinta insemnind să crezi că o putere exterioară poate ajuta 
spiritualitatea individuală, iar devotiunea — o profundă re- 
cunoștință fata de sursa acelui ajutor. Încă din cele mai vechi 
timpuri, în budism au existat astfel de elemente. De fapt, a 
practica budismul înseamnă a dovedi credință (desi, să 
sperăm, nu orbească) în acea tradiţie. A te pleca în fata ima- 
ginii unui buddha sau bodhisattva, a unui profesor, călugăr 
sau călugăriță înseamnă să arăti atît credință, cit si 
devoțiune. Si a arde tamfie, a copia si recita scripturile, a 
ciopli chipuri, a înzestra templele si mănăstirile, a hrăni San- 
gha si asa mai departe înseamnă același lucru. Asemenea 

tendințe au devenit mai numeroase pe parcursul dez- 
voltării religiei înseși, în special în timpul fazei Mahayana. 

O importantă practică devotionala era cea numită 
Buddhanusmrti (Amintirea lui Buddha). Aceasta se reali- 
zează aducîndu-l pe Buddha în propria minte, recitindu-i 
numele, vizualizind imaginea sa şi/sau Tarimul Pur, sau 
domeniul de activitate care poate fi sau un „spațiu“ fizic, 
sau unul transcendent, în funcţie de cît de sofisticată este 
imaginea individuală. De asemenea, este posibilă trecerea de 
la amintirea lui Buddha ca persoană fizică la un tip mai 
amorf de amintire. Cistigurile unei asemenea practici sînt 
considerabile. Poti avea o viziune a lui Buddha sau poti 
intra în stări meditative profunde. 

O dată cu naşterea Mahayanei, descoperim apariţia 
unui număr de culte ale unor buddha şi bodhisattva divini, 
precum Avalalokiteshvara, Maiijushri, Maitreya si Kshitigar- 
bha. Fiecare are Tărîmul său Pur. Cei atrași de aceste culte şi 
le vor aminti si le vor venera pe aceste divinități, în diverse 
feluri, si le vor ruga să intervină spiritual în favoarea lor. 


Tărimul Pur în China — 
Ching T'u 


Desi caracterul devotional al budismului reprezintă 
doar o trăsătură printre altele, s-au pus bazele unei ten- 
dinte separatiste, iar în cele din urmă a apărut o nouă şcoală. 
Aceasta era scoala Tarimului Pur care s-a dezvoltat din cul- 
tul lui Amitabha, Buddha Luminii Infinite. 

Cu toate că istoricii Tarimului Pur au creat linia obliga- 
torie de patriarhi, care merge înapoi pînă la Buddha și in- 

clude personalități indiene precum Vasubandhu si Nagar- 
juna, fără îndoială că scoala a atins apogeul in China. Ea are la 
bază legenda povestită în Sutra Sukhavati-vyuha cea mare, 
în care un călugăr suprabodhisattva, numit Dharmakara, 
care va deveni ulterior buddha Amitayus (,,Viata 
nesfirsita“ — un aspect al lui Amitabha) a jurat să creeze 
un Tărîm Pur de o splendoare neîntrecută şi să nu accepte 
suprema [luminare pînă cînd toate fiinţele muritoare care 
o doresc nu vor fi renăscut acolo. Morţii cei credincioși se 
vor naşte din muguri de lotus în acest Tarim Pur, Paradisul 
Vestic al lui Sukhavati, acolo unde toate pîngăririle vor fi 
repede înlăturate, iar Nirvana va fi dobîndită doar într-o 
singură viaţă. 

Această legendă îi făcea pe credincioşii chinezi, adepţi 
ai Tărîmului Pur, să se afle în cea mai bună stare de spirit 
în clipa morţii, în scopul de a o porni ușor spre Sukhavati. 
Multi își alegeau ceasul mortii dinainte, făceau o baie, aprin- 
deau tămîie şi stăteau jos drepți, pentru a-şi aştepta sfirsi- 
tul, bine izolaţi de rudele nefericite care le puteau tulbura 
starea de spirit. Dar oare era acest Sukhavati un „spațiu 
real“, un paradis cu calități și podoabe concrete sau doar o 
metaforă a Ilumindrii înseși ? Asta depinde, din nou, de cit de 
sofisticată este imaginea individuală. 

De asemenea, pentru tradiţia Tărîmului Pur este impor- 
tant vechiul mit budist „Ultimele zile ale Dharmei“ (în 
japoneză, Mappo), care susține că, după o perioadă iniţială 
de vitalitate, Buddha-dharma va intra într-o fază de declin 
si, în cele din urmă, se va instaura o eră întunecată, în 
care condiţiile vor fi atît de neprielnice, încît va fi imposi- 
bilă obtinerea oricărui rezultat doar prin propriile eforturi 

spirituale. Tot ce poate fi făcut este să te incredintezi milei 
unui buddha blind, ca Amitayus-Amitabha, a cărui „Altă 
Putere“ plină de compasiune (în japoneză, tariki) poate 
realiza ceea ce prin exerciţiul „Propriei Puteri“ (în japoneză, 
jiriki) este imposibil. China secolului al șaselea, cu conduce- 
rile sale despotice, cu persecuțiile îndreptate împotriva 
budismului, cu preoţi degenerati si cu pustiirea atotcu- 
prinzătoare, a părut o imagine fidelă a acestei ere negre 
prezise, iar cultul 'Tărimului Pur a devenit, ca urmare a 
acestui fapt, extrem de popular. 

Trei dintre primii patriarhi chinezi sînt de o impor- 
tanta cu totul specială: T’an-luan (476-542), Tao-ch’o 
(562-645) şi Shan-tao (613-681). 

T’an-luan a trasat cinci practici : 1) să te prosternezi în 
fata lui Amitabha si să doreşti să renasti în Tarimul său 
Pur ; 2) să-l proslăveşti pe Amitabha si să-i reciti numele (în 
formula Namu O-mi-to-fo „Mă plec în faţa lui Amita- 
bha“) ; 3) să juri că vei renaşte în Tărîmul său Pur ; 4) să-l 
vizualizezi pe Amitabha şi Tarimul său Pur ; 5) să transferi 
meritul propriu asupra celorlalte fiinţe. 

El credea, de asemenea, că numele Amitabha conţine 
tot ceea ce înseamnă a fi buddha si că, deci, la fel ca expre- 
siile magice (dharani) ale primilor budiști, recitarea 
numelui în formula O-mi-to-fo („Mă plec în fata lui Amita- 
bha Buddha“) poseda puterea spirituală ce putea asigura 
practicantului renașterea în Tărîmul Pur. 

Tao-ch’o, care sustinea că recitarea numelui lui Amita- 
bha reprezintă o practică potrivită în special epocii întu- 
necate în care se aflau, i-a transmis învățăturile Tărimului 

Pur lui Sh’an-tao, care „a resistematizat gîndirea Tarimului 
Pur si a adus-o la cel mai înalt punct de dezvoltare in China“. 
Fl este, de asemenea, autorul parabolei Celor două rîuri 
sia cărării albe. 

Un om oarecare din Tărîmul Pur, călătorind spre vest, 
isi află drumul restrins la dimensiunile unei cărări albe, 
înguste, ce se strecoară printre două rîuri : unul cu apă şi 
altul cu foc. Din spate, este incoltit de hoţi si de fiare 
sălbatice. Cum în toate direcţiile îl aşteaptă o moarte 
sigură, ce poate să facă, în afară de a se tîrî înainte ? Este 
încurajat de un om care îl cheamă de pe malul opus, 
spunîndu-i că va fi protejat dacă va veni cu „sinceritate şi 
bună-credință“. El continuă să meargă si ajunge în sigu- 
ranta si la timp pe ţărmul vestic. 

Această poveste descrie alegoric viziunea Tarimului 
Pur asupra poziţiei omului în lume. Este o situaţie 
neplăcută si extrem de periculoasă. Singura speranță este să 
caute salvarea în Paradisul Vestic al lui Amitabha. Din clipa 
în care practicantul se decide să facă acest lucru cu deplină 
credinţă, ajutorul îi va veni din „cealaltă parte“. 

De-a lungul istoriei sale, budismul a încercat să rămînă 
privilegiul membrilor unei elite spirituale, intelectuale şi 
sociale si, aproape peste tot, accentul s-a pus pe mănăstiri. 
Budismul Tarimului Pur este totuşi de un interes mai larg. 
El oferă o „practică uşoară“ care poate fi aplicată în lume 
fără a deveni călugăr sau călugăriță ; și promite oricui salva- 
rea prin mijlocirea jurămintelor lui Amitabha — chiar şi 
celor aflați încă sub puterea pasiunilor si celor ce au 


1 Shinran’s Gospel of Pure Faith, Alfred, Bloom, Tucson Arizona, 1965 
(retipărită 1981), p.1. 

Buddha Amitabha 

comis delicte serioase. Mai mult, studiul și meditaţia profundă 
sînt suspectate ca ducind la arogantă intelectuală si spirituală. 


Prin urmare, Tărîmul Pur a fost prima formă democra- 
tică de budism, accentuind mai degrabă umilința decît impli- 
nirea, si, ca atare, el a devenit extrem de popular printre 
chinezii obișnuiți. Sub auspiciile sale s-au născut societăţi de 
credincioși, precum Societatea Lotusul Alb, care s-a dezvol- 
tat într-o mişcare cu proprietăţi însemnate înainte de a fi 
interzisă, în cele din urmă. În momentele ei de glorie, fap- 
tele bune ale credincioșilor au inclus crearea de facilități 
publice (băi, hanuri, mori etc.), donarea de material pentru 
haine, copierea unor sutre şi organizarea unor banchete 
vegetariene. Călugării căsătoriţi nu erau ceva obișnuit și, 
de asemenea, femeilor nu li se acorda un rol prea mare. 
Dintre toate şcolile care s-au dezvoltat în China în timpul 
dinastiei T'ang, doar Tărîmul Pur si Ch’an au avut vitali- 
tatea necesară pentru a supravieţui marii persecutii din 845. 
Într-adevăr, în China, metodele ambelor secte erau adesea 
practicate în tandem, pentru o eficienţă dublă — „ase- 
menea unui tigru cu coarne“. 


Tărimul Pur în Japonia 


O dată transmis în Japonia, Tarimul Pur s-a concen- 
trat şi s-a simplificat : urmele de Putere a Sinelui, inclusiv 
rămăşiţele practicii de penitenta au fost înlăturate, și 
accentul esenţial a fost plasat pe Nembutsu (recitarea 
numelui lui Amitabha, cunoscut în japoneză ca Amida, în 
formula Namu Amida Butsu) si, în ultimă instanță, pe 
credință pură si grație. Din nou, răspîndirea sa a fost favo- 

rizată de faptul că viziunea sumbră asupra lumii (Mappo) 
din Tarimul Pur corespundea realitatilor sociale ale vietii 
japoneze de la sfîrşitul epocii Heian şi începutul epocii 
Kamakura. Războiul civil, foametea, molimele, jafurile si 
crizele sociale, precum și alte greutăţi i-au făcut pe oamenii 
simpli foarte receptivi la ideea că trăiau în vremuri dege- 
nerate si că, deci, aveau nevoie de o metodă (sau non-me- 
todă) specială de salvare. 

Pentru Tarimul Pur japonez, două personalităţi sînt 
de o importanţă specială: Honen Shonin (1133-1212), 
fondator al „Școlii Tărîmului Pur“ (Jodo-shu) si Shinran 
Shonin (1173-1262), fondator al „Adevăratei Şcoli a 
Tărîmului Pur“ (Jodo Shin-shu). 

În calitate de călugăr Tendai, Honen era sincer și 
devotat, dar, treptat, el s-a convins că trăieşte într-o epocă 
de decădere si și-a pierdut speranţa de a face vreun progres 
spiritual, chiar dacă ar fi urmat practicile Amidist, aplicate 
în cadrul școlii Tendai. Simtea că doar „practica uşoară“ 
Nembutsu era eficientă. Chiar si o singură rostire era sufi- 
cientă pentru a asigura salvarea, cu toate că recitarea 
continuă constituia o disciplină sănătoasă ce menținea spiri- 
tul centrat asupra scopului ultim. În 1175, Honen a părăsit 
scoala Tendai si a început să predice în conformitate cu pro- 
priile convingeri. Călugăr extrem de respectat şi convingător, 
el şi-a atras mulți adepţi, dar acest fapt a provocat invidia al- 
tor secte care au reușit pînă la urmă să-i interzică mișcarea. 
În 1207, Honen a fost exilat într-o provincie îndepărtată 
împreună cu mai multi discipoli. I s-a permis să revină în 
capitală în 1211, un an înainte de moarte. 

Honen nu e privit ca inovator. El nu a făcut să progre- 
seze în nici un fel învățăturile Tărimului Pur dincolo de 

doctrina lui Shan-tao ; dar el a pus bazele unei mişcări ja- 
poneze independente a Tărîmului Pur. 

Si Shinran şi-a petrecut o perioadă timpurie de uceni- 
cie spirituală în calitate de călugăr Tendai si, de asemenea, 
eforturile sale au condus doar la frustrare şi conflict. A 
ajuns să se considere un caz total disperat : stapinit de 
pofte şi egoism, orgolios, lacom, păcătos... Pîngărit de 
toate aceste vicii, era incapabil chiar si de un simplu act 
decent, ca să nu mai vorbim de propria salvare spirituală. 
Mai tirziu, l-a întîlnit pe Honen si învățăturile Tarimului 
Pur şi, fiindcă era convins că, oricum, era condamnat, şi-a 
spus că nu are ce pierde imbratisindu-le. În 1207, a fost 
izgonit împreună cu Honen, şi s-a căsătorit în exil — fiind în 
cele din urmă tatăl a șase copii — astfel trecînd în faza „nici 
preot, nici mirean“. Apoi, adoptind pe deplin concepția Ma- 
hayana, conform căreia Samsara si Nirvana sînt totuna, el a 
respins dihotomia viata laică-viaţă monastică si a propus 
ideea că, departe de a trebui suprimate, pasiunile sînt nece- 
sare salvării. În 1211 a fost iertat, împreună cu Honen, şi 
mai tîrziu a plecat cu familia pentru a predica în regiunea 
Kanto, unde şi-a atras o asistenţă considerabilă. În 1235, el 
s-a retras în Kyoto, rămînînd în continuare mai degrabă 
activ, continuind să predea, să studieze si să scrie. A murit 
în 1262, întins pe partea dreaptă, „cu capul spre nord si 
fata spre vest“ si cu numele lui Amida pe buze. 

Shinran a cercetat mai în profunzime decît Honen si a 
ajuns la concluzia că recitarea cu voce tare din „Nembutsu“ 
nu e la fel de importantă precum calitatea fundamentală a 
credinţei, pe care o punea pe același plan cu însăși calita- 
tea de buddha. Totuşi, credinţa nu poate fi creată printr-un 
efort al voinței — prin efortul puterii sinelui. Ea este 

graţie pură: un dar oferit de Amida, pe care Shinran îl 
privea ca fiind Buddha cel Mare si, în aspectul său amorf, 
una cu Dharmakaya cea pură. Chiar Nembutsu însuşi de- 
vine activ ca expresie naturală a recunostintei, o dată ce 
credinţa a fost dăruită. Un sentiment de inutilitate a pro- 
priei Puteri apare concomitent cu credinţa, dar aceasta nu 
duce la autorespingere. Dimpotrivă, iti permite să te 
accepti pe de-a întregul, cu tot cu vicii, căci esti salvat în 
pofida lor. 

Există în Vest o tendinţă de a retrograda budismul 
Tarimului Pur la nivelul unui drum spiritual inferior, un 
fel de budo-crestinism pentru sufletele simple, incapabile 
de a se conforma cerințelor, să spunem, ale practicii Zen 
sau Tantra. Acesta e un punct de vedere greşit. Înlăturînd 
teologia si mitologia, ceea ce Tărîmul Pur susține este că 
trebuie să renuntdm la toate activităţile initiate de noi şi să a- 
vem încredere deplină în natura-buddha din noi, per- 
mitindu-i să funcţioneze in propriu-i fel misterios, fără 
amestec din partea spiritului cugetător. Nembutsu 
concentrează $i limpezeşte spiritul şi se îndreaptă asupra 
esenței buddha din noi. 

Şcolile Tarimului Pur ale lui Honen si Shinran supra- 
viețuiesc si astăzi si au fost extrem de înfloritoare la nive- 
lul oamenilor de rind în Japonia. Ele evită încă 
monasticismul și toate zorzoanele, si excrescentele vieţii 
religioase, concentrîndu-se asupra unei teologii simple a 
credinţei si practicii Nembutsu care poate fi aplicată în 
viata de zi cu zi. Budismul japonez al Tarimului Pur s-a 
transmis în Europa şi America de Nord, fără să aibă un 
succes deosebit, desi a fost susținut de importanţi autori 
budisti, precum D. T. Suzuki si Alan Watts. Suzuki consi- 

dera că budismul Shin s-ar putea dovedi într-o zi cel mai 
important dar făcut de către Asia Vestului, în timp ce 
Watts, urmărind o serie de legături cu psihologia lui Jung, 
a fost foarte atras de doctrina Shin a auto acceptării şi de 
ideea că sîntem salvaţi aşa cum sîntem, „cu negi cu tot“; 
asemenea noţiuni prezintă totuşi unele probleme, căci, 
dacă sîntem salvați asa cum sîntem, de ce să ne mai chi- 
nuim să ne perfectiondm din punct de vedere spiritual sau de 
ce să mai tindem către existenţa morală ? 


Nichiren 


Se vorbeste mult azi de budism ca fiind „religia cu cea 
mai rapidă dezvoltare în Vest“. Ca o ironie, ramura budistă 
care atrage cel mai mare număr de adepti noi este conside- 
rată de mulţi ca cea mai puţin reprezentativă dintre toate 
şcolile budiste. Aceasta este scoala Nichiren sau Sho-shu 
(„Adevărata școală Nichiren“), cea mai înfloritoare dintre 
diversele subscoli care isi trag rădăcinile din epoca japoneză 
Kamakura, de la un călugăr Tendai, numit Nichiren Sho- 
nin (1222-1282). Astăzi, Nichiren propovaduieste o formă 
atrăgătoare de „budism al designerului“ cu o practică cen- 
trală simplă, constînd din intonarea de imnuri ; el atrage 
actori celebri de opere pop si melodrama, proprietari de 
reviste și modiste — precum şi un mare număr de tineri. 

Nichiren era el însuşi un rezultat al mediului plin de 
primejdii care îi produsese pe Honen si Shinran. Ca si ei, 
el s-a convins că trăieşte în epoca degenerată Mappo, dar 
fiindcă fusese primit in scoala Tendai, era sigur că Sutra lotu- 
Sului reprezintă adevăratele învățături ale lui Sakyamuni 
Buddha si că singura solutie de salvare era credința deplină. 

Fl a ajuns nu doar să creadă că celelalte școli budiste 
răspîndeau învățături si practici inutile, ci si că ele erau 
de-a dreptul periculoase, în măsura în care îi depărtau pe 
oameni de la Unicul Drum Adevărat. Aceasta nu însemna 
totuși că studiul aprofundat și meditaţia asupra Sutrei lo- 
tusului erau obligatorii. Titlul textului cuprindea întreg 
adevărul din Univers, fiind ca atare o întrerupere a lui Bud- 
dha Sakyamuni. Ca practică, Nichiren prescria prin urmare 
Daimoku sau psalmodierea formulei Namu-myoho-renge- 
kyo : „Glorie sutrei lotusului a adevăratei legi.“ 

Nichiren a început să adune prozeliti din 1253 si, încă 
de la început, în activitatea sa a existat o puternică dimen- 
siune politică. El denunta neobosit celelalte şcoli — pri- 
vind acest demers ca pe o practică religioasă în sine ; de 
asemenea, el cerea interzicerea lor de către autorităţi, 
declarind că toate calamităţile sociale si naturale ale ace- 
lor vremuri isi aveau sursa în ignorarea Sutrei lotusului si 
în toleranta şcolilor heterortodoxe. Iar în 1268, cînd s-a ivit 
ameninţarea unei invazii mongole, el a avertizat că doar cre- 
dinta in Lotus va salva Japonia. O asemenea sinceritate 
agresivă l-a înstrăinat, desigur, de celelalte şcoli care au 
cerut la rîndul lor autorităţilor să interzică Nichiren. A fost 
atacat fizic de cîteva ori şi exilat de două ori. S-a făcut, de 
asemeneea, O încercare de a-l executa, dar aceasta a eşuat si 
nu i-a servit decît ca să demonstreze că avea dreptate. De 
fapt, toate încercările făcute pentru a-l suprima n-au făcut 
decît să-i sporească impresia că avea de împlinit o 
misiune divină. În cele din urmă, a fost iertat și, după ce a 
trăit o perioadă retras în muntii solitari, a murit la Ikegami. 

După moartea fondatorului, în cadrul şcolii Nichiren 
au apărut schisme, una din cauzele controverselor fiind 
relaţiile cu celelalte școli. Unele grupuri susțineau o apro- 
piere moderată, in timp ce altele erau pentru o linie dura : 
„Nici să nu primim, nici să nu dăm“ (fujufuse). Nichiren 
Sho-shu aparţine cu siguranţă celor din urmă, tragindu-si 
rădăcinile spirituale de la un adept al orientării dure din 
secolul al treisprezecelea numit Nikko ; deși, de fapt, el a fost 
fondat in 1937 de un educator cu spirit practic, numit Tsu- 
nesaburo Makiguchi (1871-1944). Ca miscare cu denumi- 
rea alternativi Soka Gakkai (Societatea Creatoare de 
Valoare), ea a înflorit, împreună cu alte „religii noi“, dupa 
înfrîngerea militară din 1945, cînd japonezii au suferit o 
profundă traumă colectivă. Primul ei lider postbelic a fost 
Josei-Toda (1900-1958), care a sustinut-o cu atita succes 
(chiar dacă într-un mod controversat), încît pe la 1960 ea 
se putea mîndri cu şapte sute cincizeci de mii de familii de 
credincioşi. Lui Toda i-a urmat Daisaku Ikeda (n. 1928) 
care, judecînd după scrisorile oficiale ale mișcării, își 
petrecea o mare parte a timpului discutind despre pace 
împreună cu marii lideri politici ai lumii. A pus bazele unui 
partid, Komeito („Partidul Conducerii Curate“), dar acesta 
a trebuii să se despartă de Soka Gakkai. 

Nichiren Sho-shu ne învaţă că destinul se află în 
mfinile noastre. Trebuie să ne asumăm răspunderea propriei 
noastre vieţi, făcînd mișcările pozitive necesare, pentru a 
ne rezolva problemele si a ne realiza pe deplin potentia- 
lul. În acest scop, practicantii sînt sfatuiti activ, sînt aju- 
taţi, susținuți de mișcare, sînt încurajați să adopte o 
practică ce constă din trei elemente ; ea cuprinde credinţa, 

studiul si psalmodierea de imnuri. Credinţa are ca obiect 
puterea pergamentului Gohonzon, pe care este scris în 
caractere mandalice : „Namu-myoho-renge-kyo“. Origina- 
lul, scris de însuşi Nichiren este adăpostit de principalul 
templu Taiseki-ji, de la poalele muntelui Fuji, dar mem- 
brii obţin propriile copii si îndeplinesc de două ori pe zi 
Gongyo in fata lor. Gongyo cuprinde psalmodierea formulei 
Namu-myoho-renge-kyo, la care se adaugă fragmente 
alese din Sutra lotusului. În fine, se studiază si cîteva 
reformulări ale doctrinei budiste, apartinind lui Nichiren 
si succesorilor lui. Într-adevăr, succesul în privinţa celor 
lumesti este apreciat in Nichiren Sho-shu, desi se spune, 
de asemenea, că el nu poate aduce o fericire de lungă 
durată. Acest lucru este posibil doar purificînd energiile 
inferioare prin țeluri înalte. 

În prezent, Nichiren Sho-shu reprezintă un unicat 
prin modul în care evită relaţiile cu alte grupuri budiste. El 
afirmă că învăţăturile Nichiren, descrise ca „revoluţio- 
nare“ si deci greu de acceptat de către alti budiști, sînt sin- 
gurele potrivite epocii noastre. Mai mult, aşa cum am 
văzut, însuşi Nichiren nu se sfia niciodată să dea naștere 
la controverse si să încingă spiritele. Considera că acestea 
sînt forte creatoare. Urmindu-l pe fondator, aşadar, 
Nichiren Sho-shu păstrează tradiţia atragerii viguroase 
(unii ar spune agresive) de prozeliti (shakubuku). 

Printre alte subscoli Nichiren transmise Vestului, desi 
cu mai putin succes decit Nichiren Sho-shu, se numără 
Reiyukai si ramificatia sa Rissho Koseikai, de asemenea, 
ordinul Nipponzan Myohoji, fondat de Nichidatsu Fujii 
(1885-1985), un om profund influentat de Mahatma Gandhi. 

Călugării si călugărițele sale, în robe albe, au construit 
pagode ale liniştii în multe parti ale lumii si, de altfel, 
lucrează neobosit si în deplină armonie cu alte grupuri 
pentru a susţine pacea lumii. 


9. ODISEEA SPIRITUALA A 
BUDISMULUI OCCIDENTAL 


Încercarea spirituală de a afla cine sîntem cu adevărat 
este cea mai mare aventură. Este căutarea Graalului, a perlei 
nepretuite, a căluțului de aur de la capătul curcubeului. 
Este adevărat, vieţile obișnuite sînt pline de tot felul de 
căutări si strădanii. Totuşi, scopurile mărunte pe care le 
urmărim — bogăţie, putere, dragoste, faimă si asa mai 
departe — sînt false idealuri ; lucruri care ne abat de la ce 
ar trebui să constituie țelul nostru suprem. În sinea 
noastră ştim lucrul acesta, dar tot timpul ne retragem 
dinaintea provocării, speriaţi de ceea ce aceasta ne cere și de 
ceea ce ne e teamă că ar trebui să abandonăm. Toate aface- 
rile frenetice ale lumii noastre nebune sînt, prin urmare, 
făcute să ne îndepărteze de adevăratele noastre idealuri. 

Este o ironie faptul că pe de o parte, inteligenţa 
umană a cercetat adîncimile spaţiului si, pe de alta, 
minuscula lume a atomului, si totuşi, stim încă atît de 


putine lucruri despre cei mai apropiaţi noua: noi înşine. 

Au existat, desigur, de-a lungul istoriei, oameni care au 
cercetat această regiune si care ne-au lăsat cărți si hărţi ale 
ei. Dar nu prea mulţi. Îi putem urma, dar nu în totalitate, 
pentru că viata este un labirint în perpetuă schimbare si tre- 
buie să ne găsim propriile drumuri către centru. Sîntem, asa- 
dar, cei care conduc evoluția. Lipsite de superficialele lor 
capcane personale, problemele noastre sînt cele ale Uni- 
versului — care nu este un cosmos predeterminat sau 
rigid, ci unul al experienţelor — ce se luptă să descopere o 
ieşire din impasul prezentului. Nimeni nu a călătorit în 
viitor înaintea noastră. Sintem oamenii frontierelor. 

De obicei, trebuie să fim scoşi din starea noastră de 
complezență, pentru a adopta atitudinea unei căutări spi- 
rituale. O criză devastatoare, o mare suferinţă sau oboseala 
crescîndă cauzată de drumul în cerc, de reluarea acelorași 
tipare tot mai lipsite de sens : aceştia sînt factorii cataliza- 
tori obișnuiți. La fel s-a întîmplat si în cazul meu, atunci 
cînd am părăsit viaţa comodă şi convenţională din Anglia, 
pentru a pleca în India, în 1971. Pentru a descoperi inte- 
lepciunea si cunoașterea, atunci trebuia să mergi în Est. 
Azi, situaţia este alta. Există probabil un grup budist chiar 
în orașul vostru şi un astfel de centru la o distanţă care se 
poate parcurge cu maşina, într-o dimineaţă. Căci, în ulti- 
mii douăzeci de ani, a existat un fel de dezvoltare explozivă a 
budismului în Occident. Au apărut ca ciupercile temple, 
mănăstiri si centre, rezultatul fiind că poți găsi azi 
cunoștințe mai valoroase şi mai uşor accesibile în Vest 
decît în Est care, la rîndul său, se îndreaptă rapid în 
direcţia unui spirit materialist posesiv. De curînd, un pro- 


198 ELEMENTE DE BUDISM 


fesor coreean, Care vizita centrul unde locuiesc, a remar- 
cat, oftind : 

— Acum trebuie să vii in Vest, ca să găseşti calmul orien- 
tal ! 

Principala problemă cu care se confruntă, așadar, nou- 
venitul nu este greutatea de a dobindi cunoştinţele, ci difi- 
cultatea de a alege : de la care tejghea a supermarket-ului 
spiritual să cumpere ? Pe care dintre ispititoarele ramuri 
s-o alegi ? 

Ne aflăm, de fapt, într-o poziţie foarte avantajoasă. 
Dat fiind că toate școlile si tradiţiile importante s-au 
transmis în Vest, acum avem o viziune mult mai limpede 
a „ofertei“ decît o aveau coreligionarii nostri asiatici de 
odinioară. Ne putem permite o perioadă de „marketing“, 
experimentînd cu una cu alta, pentru a descoperi ce ni se 
potrivește cel mai bine. Există, desigur, oameni care tes- 
tează piața, părăsind un „raion“ ori de cite ori apar difi- 
cultăţile, neconfruntindu-se niciodată cu adevărat cu 
exigenţele budismului. La un moment dat, trebuie să ne 
încredințăm unui anume curs şi unei practici, dar cel mai 
bine este ca acest proces să nu fie grăbit. Angajarea va 
veni de la sine, în general, atunci cînd situaţia este 
resimţită ca favorabilă, în timp ce, fortind alegerea, pot 
apărea necazuri. Mulţi profesori şi multe grupuri sînt mai 
degrabă nerăbdători să atragă „recruți“ noi si, uneori, 
exercită presiuni asupra nou-venitilor pentru a li se alătura. 
Pe de altă parte, nou-venitii își ghidează adesea alegerea in 
funcţie de motive false, dorind să se bucure cu orice pret de 
consolarea de a aparţine unui grup. 

O dată angajat, feriti-va să fugiţi. Cînd budismul 
începe să „lucreze“ cu adevărat, lucrurile se complică ade- 

sea, uneori foarte mult. De exemplu, s-ar putea să fiţi 
obligaţi să priviţi in fata realități interioare, pe care ani de 
zile le-aţi evitat. De asemenea, eul nu se deschide unei noi 
evoluții fără împotrivire — şi aceasta este, uneori, 
intensă, deoarece fiecare progres implică un fel de moarte 
a vechiului eu. Şi există etape în care totul pare pierdut, 
ca si cum ati merge la nesfârşit prin noroi si zloată, sau 
cînd apar dubii si spaime chinuitoare. Amintiti-va de 
noaptea petrecută de Buddha sub arborele Bodhi și nu vă 
lăsaţi împiedicaţi. 

Pe de altă parte, nu vă temeti să părăsiţi un grup sau 
un profesor, atunci cînd a devenit evident că aceştia au 
încetat să vă mai fie de folos. Din nou, poate exista o pre- 
siune subtilă sau brutală împotriva plecării, care poate fi 
stigmatizată ca trădare, lipsă de credinţă sau eşec. Dar 
tineti minte: Buddha Sakyamuni nu s-a temut să isi 
părăsească profesorii atunci cînd absorbise de la aceștia 
tot ceea ce îl puteau învăţa. Nici teama că ar putea fi dis- 
prețuit si batjocorit de tovarășii săi nu l-a împiedicat să 
renunţe la practicile aspre care, hotarise el, nu erau utile. 
Totuși, fiţi întotdeauna precauti: cercetaţi-vă propriile 
motivații, verificati-va reacţiile si sentimentele si priviţi ce 
se întîmplă în jurul vostru, evitind extremele : de a fi un 
critic distructiv sau un naiv cu capul în nori. Calea budistă este 
calea de mijloc — și totul este să învăţăm. Dacă vă 
hotăriţi să părăsiţi un grup sau un profesor, faceti-o, dacă 
este posibil, în mod cuviincios, cu recunoştinţa necesară. 

Fiti mereu realisti, ca să nu cădeţi pradă mai cu seamă 
iluziilor de grup. O iluzie cu care se confruntă mulţi nou- 
veniţi este că religia este bună în sine, asa încît se aşteaptă 
ca toţi oamenii şi toate instituţiile să fie complet benefice. 

De fapt, cu putine exceptii, oamenii si institutiile reli- 
gioase sînt foarte asemănătoare celor laice. Au laturile lor 
pozitive si negative. Fiţi deci prudenti în această privință 
și poate că atunci nu veţi fi deziluzionati aflind că, de 
exemplu, profesorul vostru, deşi posedă calităţi şi talente 
indubitabile, se dovedește, de asemenea, a avea picioare 
de lut. 

Nu fiţi orbiti nici de profesorii charismatici, de cei 
care au un mare număr de adepţi sau faimă, putere și 
multe averi. Adevăraţii profesori şi-au păstrat întotdeauna 
un profil umil, trăind retras, necăutînd mulțimi sau succes 
pămîntesc. Ceea ce predicau era dificil, era pentru cei 
puţini mai degrabă decît pentru cei multi. Aceia care vind 
en gros învățături spirituale o fac adesea udindu-le la 
rădăcină si îndulcindu-le pentru a le face atrăgătoare. 

Fiţi, de asemenea, precauti faţă de profesorii şi grupu- 
rile care exercită presiuni asupra voastră pentru bani și 
servicii. Se spune că Dharma este mai presus de orice pret 
Și că ar trebui oferită gratuit. Un călugăr nu cere pomană, 
Ci aşteaptă tăcut. Trebuie să vă hotariti singuri dacă să 
contribuiţi, cînd şi în măsura în care credeţi de cuviinţă. 
Totuși, în ce vă priveşte, încercaţi să fiţi generosi, nu în 
ultimul rînd pentru că generozitatea inlesneste dezvolta- 
rea spirituală. 

La început, ne ducem la profesori şi în grupuri, pentru 
că avem nevoie de informaţii, de îndrumare si de susţinerea 
unor oameni care gîndesc la fel ca noi. Dar întotdeauna, in 
budism, telul principal este să îl eliberam pe individ, ajutîndu-l 
să devină autonom, încrezător în sine. Profesorul si grupul 
care vă ajută în acest sens sînt, prin urmare, bine intentio- 
nati. Din păcate, există azi multe culte care nu își elibe- 

rează credincioşii, ci, în fapt, le zădărnicesc dezvoltarea si 
îi lipsesc de autonomie. Aceasta se întîmplă, deoarece e 
posibil ca un guru să o ia razna și, de asemenea, pentru că 
discipolul poate consimti la propria exploatare sau înro- 
bire. Întrucît este dificil să cresti şi să devii adult, există 
mereu tentatia de a căuta părintele bun prin excelență, 
adică pe cineva care să ia deciziile si să modeleze vieţile altora... 
Aceasta înseamnă să devii o oaie sau un sclav inlantuit, 
dar este comod să fii aşa ceva. Nimeni nu trebuie să 
gîndească si să acţioneze pentru altcineva. 

Păstraţi deci întotdeauna un centru de forță si încre- 
dere în sine. Nu vă lăsaţi „împinși“ în afara lui. Ţineţi 
minte că, în calitate de adult, orice spuneţi, ginditi sau 
faceţi, cade în propria răspundere. Nu poate fi aruncat 
asupra altcuiva. Şi rezistati tentatiei de a vă apropia prea 
mult de un profesor, pentru a beneficia de aprobarea sa şi 
pentru a deveni ceva în genul unui fiu sau fiice favorit(e). 
Dar nici nu păstraţi o prea mare distanţă. Există o zicală 
tibetană care spune că un guru este ca un foc. Dacă staţi 
prea aproape, vă veţi arde, dacă stati prea departe, nu veţi 
simţi binefacerea căldurii — veţi îngheţa, de fapt. 

Un cuvînt despre ego. În cercurile spirituale din zilele 
noastre, există o puternică blamare a ego-ului, vechiul 
„eu“ fiind învinuit fără încetare pentru toate durerile 
noastre şi ale lumii. De fapt, ego-ul devine o problemă 
doar dacă a fost bagatelizat sau dacă există o dependenţă 
exclusivă de el. Un ego stabil, sănătos este o necesitate 
absolută pentru o funcţionare adecvată în lume. Fără el, nu 
poate fi realizată o dezvoltare spirituală superioară si sigură, 
şi ne putem împotmoli în tot soiul de stări negative, indurind 
multe suferințe psihice — si, cu siguranță, nedesăvîrşin- 

du-se niciodată potenţialul. O parte a practicii poate consta 
deci în vindecarea rănilor mai vechi si în echilibrarea gene- 
rală a ego-ului. În acest context, mulţi cercetători au găsit 
ca deosebit de folositoare psihoterapia occidentală mo- 
dernă. O dată aceasta realizată, poate începe dezvoltarea 
transegotică, adică deschiderea către ceea ce este mai pre- 
sus de „mine“. 

Este discutabil dacă persoanele cu adevărat „nee- 
goiste“ care nu au nici urmă de ego, pot trăi. Desigur, ne 
putem lipsi de identificarea cu ego-ul si ne putem deschide 
transegoticului, dar mă întreb dacă ego-ul poate dispărea 
vreodată complet, atîta timp cît organismul psihofizic 
trăieşte pe pămînt — sau dacă este într-adevăr de dorit 
aşa ceva. Poate că, de fapt, ego-ul si transego-ul există 
împreună în persoana desăvirşită, într-un fel de armonie 
sau echilibru — dar acestea sînt pure supozitil... 

Dacă este o mare aventură, căutarea spirituală trebuie 
să aibă si dificultăţile sale. Nimic din ceea ce are pret nu 
se obține stînd acasă în siguranţă si comod. Trebuie să ne 
avîntăm în necunoscut şi să-l înfruntăm. Există multe cap- 
cane de-a lungul drumului — la unele ne-am referit mai 
Sus ; dar, dintre toate, cea mai periculoasă este ingimfarea 
spirituală. Aceasta este o condiţie nefericită, în care ego-ul 
este sporit, „umflat“, ca un balon. În termeni tradiţionali, 
asta înseamnă că avem de-a face nu cu o ființă umană, ci 
cu una stăpînită sau posedată de energii primordiale — o 
fiinţă demonică, de fapt. Aceasta se poate întîmpla din 
cauza eliberării unor imense energii spirituale, în special 
prin practica Tantra. Aceste energii nu sînt, pur și simplu, 
bune in sine ; ele sînt neutre si pot fi folosite pentru a ne 
ajuta să ne dezvoltăm mai presus de noi înşine, să trans- 

cendem ego-ul ; dar, de asemenea, ego-ul si le poate 
însuși, folosindu-le în scopurile sale egoiste. Maeștrii 
(guru) şi profesorii sînt în mod special vulnerabili în 
această privință, căci ei se bucură de putere, prestigiu și 
susținere publică, fiind deci susceptibili de a fi corupți. Nu 
este greu să îţi pierzi capul atunci cînd zeci de oameni pri- 
vesc la tine cu ochii mari de uimire, în fiecare zi. Este uşor 
să începi să crezi că esti diferit — dacă nu iti păstrezi 
conştiinţa si dacă nu cenzurezi atent această tendinţă. 
Îngîmfarea face dezvoltarea spirituală autentică imposi- 
bilă, căci la un ego „umflat“ este mult mai greu să renunti 
decît la unul obişnuit. 

Cum să descoperiţi infatuarea ? Verificaţi prezența 
complexului de putere : a dorinţei de a conduce si contro- 
la. Aceasta este adesea însoţită de o lipsă de îndurare şi de 
un dispreț pentru bunăstarea celorlalţi, ca şi cum aceștia 
nu au nici O însemnătate si, de aceea, de ei se poate uza si 
abuza după propria dorinţă ; în timp ce guru este mare si 
nimic nu trebuie să stea în calea destinului său. O pro- 
fundă neplăcere, provocată de cei care sînt de altă părere, 
care critică sau pun întrebări — toate acestea sînt alte 
simptome ; de asemenea, nerăbdarea de a recruta si de a-și 
petrece vremea cu cei bogați si celebri. Îndrăgirea titlurilor 
şi a hainelor fine, plăcerea de a-și auzi propria voce pro- 
clamînd adevărul revelat, precum si mărunte concesii $i in- 
dulgente, cuprinzind uneori și o anumită laxitate a practicii, 
de parcă, o dată „ajuns acolo“ nu mai este necesar să res- 
pecti disciplina fundamentală. 

Fiecare practicant, chiar şi cel începător, trebuie să fie 
mereu atent. Aceasta este principala precauţie si ea tre- 
buie respectată, în special atunci cînd lucrurile par să 

meargă bine si se simte „existenţa unui progres“. În orice 
caz, nu consideraţi niciodată „realizările spirituale“ ca pe 
niște cîștiguri personale. 

Există apoi o altă capcană în care şi eu personal am 
căzut. Este ceea ce as numi să fii un budist cu prestigiu. Adică, 
să devii funcţionarul unui grup budist: administrator, edi- 
tor, membru în comitet, profesor sau orice tip de functio- 
nar. La prima vedere, asemenea lucruri seamănă foarte 
mult cu un trai corect. La urma urmelor, slujesti Dhar- 
ma — și dacă o poţi face cum trebuie, cu atît mai bine. Se 
întîmplă însă că, într-un fel, te abati de la propria-ti prac- 
tică pe măsură ce munca cealaltă te covirseste. Și aceasta 
poate avea ca efect infatuarea ; o persoană ce face parte 
dintr-un comitet religios se poate bucura de un înalt pres- 
tigiu si de un statut spiritual nepotrivit cu adevăratele sale 
realizări. Nu este, probabil, o coincidență că viata celor 
care conduc centrele budiste este extrem de încărcată. 

De asemenea, nu folosiţi budismul ca pe un mijloc de 
a evada din lume sau de a scăpa de problemele vieţii so- 
ciale. Vă puteţi izola cu uşurinţă într-un „turn de fildeș 
budist“, tot restul lumii putînd să se ducă să se spinzure, 
în vreme ce voi vă concentrați asupra marii voastre sarcini : 
propria salvare spirituală. Buddha însuși intervenea fără 
ezitare în situaţiile vieţii sociale ori de cite ori era nevoie si a 
făcut chiar si declaraţii politice. Pe de altă parte, nimeni nu 
este mai vulnerabil la loviturile ego-ului decît cel angre- 
nat în indignarea justificată cu privire la o cauză dreaptă. 
Uităm cu ușurință că si in noi există întunericul, nu doar 
în oamenii răi cărora ne opunem. Vrem cu adevărat să a- 
jutăm victimele lumii sau doar să ne bucurăm de plăcerea 
călduţă de a fi „unul dintre cei buni“ ? 

La început, nu vă așteptați la prea mult de la voi. 
Schimbările adevărate şi durabile sînt rodul unui proces 
lent şi îndelungat. Exersati regulat si conştiincios, dar nu 
deveniti un soi de atlet spiritual care încearcă să bată re- 
cordurile. Nu trebuie să petreceti mai mult timp decit altci- 
neva în meditaţie, să suportati dureri mai mari sau să citiţi 
mai multe cărti. De fapt, această energie competitivă culti- 
vata vă va obosi, probabil, curînd. 

De asemenea, nu transformați practica într-un soi de 
penitență, flagelindu-vă cu ajutorul ei. Noi, cei din Vest, 
nu ne privim cu ochi prea buni propriile făpturi ; suferim 
de vini profund înrădăcinate şi de ură împotriva sinelui. 
Din această cauză, sîntem duri cu noi — si cu alții, de ase- 
menea. Priviţi cîtă brutalitate i-a fost impusă omenirii în 
numele religiei celei drepte. Ceea ce ne trebuie cu 
adevărat este deci să ne imblinzim şi să ne deschidem ini- 
mile împietrite, lăsînd să iasă la iveală căldura noastră 
înnăscută, dar amortita. Acesta este în mare măsură sco- 
pul budismului, în special al ramurii Mahayana, cu accen- 
tul esenţial pus de aceasta pe compasiune. 

Există totuşi practici budiste foarte dure şi aspre. 
Dacă acestea erau potrivite în regiunile si condiţiile unde 
s-au dezvoltat, este îndoielnic că pot fi întotdeauna utile 
pentru occidentalii independenţi care, adesea, au mai 
curînd nevoie de tratamentul opus. Totuşi, unii sînt atraşi 
spre aceste forme dure. Ei simt, poate, că prin ele se pot 
plasa mai presus de durere. Dar suferinta nu se curmă deve- 
nind un bloc de gheaţă sau un automat rigid, programat. 

Prin budism, ne pregătim să fim deschisi si pe deplin vul- 
nerabili la durere sau suferință, dar si să le putem suporta 
şi supravieţui. Ne pregătim pentru a fi adevărate fiinte umane. 

Fiind conștienți de capcanele drumului, nu vă lăsaţi 
opriți de ele. Veţi face, desigur, greșeli. Toti facem, si este 
în regulă atîta timp cît învăţăm din ele. S-ar putea ca idea- 
lurile să vi se prăbuşească, oameni în care investiţi multă 
încredere să vă dezamăgească ; dar nu vă cramponati de 
rezultatul negativ pe care îl produc în mod inevitabil ase- 
menea experiențe. Lăsaţi-l să treacă, primind lecţia, si 
mergeţi mai departe. 

Incercati întotdeauna să rémineti receptivi. Nefiind recep- 
tivi si neavînd un spirit larg, nu veţi putea învăţa. Nu ştiţi 
niciodată din ce direcţie neașteptată va veni următoarea 
învăţătură. Din nefericire însă, multi occidentali se închid 
în ei Si nu pot primi nimic din ceea ce i-ar putea schimba 
sau ajuta. A fi deschis înseamnă să fii mereu atent și 
conştient, să nu blochezi nimic, să nu eviti lucrurile (mai 
cu seamă pe cele neplăcute), să nu spui „Nu“, să nu refuzi 
să faci fată lumii atunci cînd nu sînt acceptate condiţiile 
tale. Înseamnă să renunti la nevoia de control. Totuşi, tre- 
buie să fim realiști : nu continuaţi să fiţi receptivi atunci 
cînd este clar că acest lucru nu mai are sens. Deschiderea 
nu este sinonimă cu naivitatea sau credulitatea. Din nou, 
calea de mijloc... 

Atunci cînd cunoștințele încep să fie aprofundate si 
apar revelatiile, nu deveniți rigizi în opiniile voastre. 
După ani de rătăciri zadarnice prin pustiu, atunci cînd lu- 
crurile încep să se limpezească, este foarte ispititoare do- 

rinta de a formula o nouă concepţie despre lume si, apoi, 
infatuati de propria reuşită, vă agdtati cu tenacitate de ea 
şi deveniti chiar entuziasmați de zelul misionarului. Am 
crezut din cînd în cînd, plin de bucurie, că intelesesem to- 
tul, că aveam în palmă sensul vieţii... doar pentru a mă trezi 
improscat cu ouă pe faţă atunci cînd frumoasa mea viziune 
despre lume s-a sfărîmat sub loviturile vieţii. Toate ideile 
din minte — oricît de înalte sau de pline de inspiraţie ar 
fi — sînt temporare si imperfecte. Scopul practicii budiste 
este de a renunţa la toate. 

Totul este, așa cum am spus la început, o mare aven- 
tură — și, în special pentru începători, care sînt adesea 
mult mai „proaspeţi“, mai receptivi decît cei care au cău- 
tat îndelung. Maestrul Zen Shunryu Suzuki Roshi, care a lu- 
crat multă vreme în Statele Unite avea dreptate să-şi 
numească faimoasa carte Spiritul Zen, spiritul începătorului. 
Îmi amintesc cu nostalgie cele dintîi zile ale propriei mele 
căutări cînd rătăceam luni de zile prin India, după cum mă 
îndruma spiritul. Ma asteptasem să întîlnesc multi guru, 
dar acei swami si sadhu intilniti, care isi afirmau plini de 
încredere realizările în diverse ashram-uri şi în locuri sfinte, 
nu m-au impresionat. Totuşi, nu am fost deziluzionat ; mi-am 
primit învăţătura de la India însăși, ţara aceea unde, fie că te 
opui, fie că nu, esti confruntat fără menajamente cu tulbură- 
toarea problemă a vieţii în care ne găsim într-un mod atit 
de misterios antrenati. Au apărut apoi experienţe minunate si 
revelații, nedobindite prin eforturi, ci oferite cu largă genero- 
zitate, ca dureri, de către Acela care nu poate fi cunoscut. 

Aceasta este, din multe puncte de vedere, 0 epoca pro- 
pice studierii budismului. Orice tradiţie spirituală posedă 
adevăratul spirit atunci cînd este nouă sau cînd trece într- 
o altă fază de dezvoltare. Nu peste mult timp, va apărea 
desigur infrastructura unei biserici organizate (de fapt, 
sîntem martorii începutului acesteia) ; si, după cum stim 
din experienţele trecutului, bisericile cu înzestrările lor 
pamintesti, cu armatele lor de profesionişti plătiţi, 
indbusesc aproape întotdeauna tradiţia spirituală anarhică 
ce pune un accent deosebit pe revelaţia mistică directă — 
pe contempiarea nemijlocită a adevărului. Cine doreşte 
se poate îndrepta spre budism pentru a găsi aici consolatile 
convenţionale ale religiei, dar, făcând acest lucru, el (sau ea) 
îşi pierde dreptul, obţinut prin naştere, pentru a supă co- 
muna. Funcţia spiritualităţii autentice nu e aceea de a ofe- 
ri siguranţa si consolarea, ci de a-l încuraja pe căutător să se 
aventureze pe drumul dificil și solitar al autocunoasterii. 

Deci, nu fiţi intimidati. Fiţi încrezători în propriul po- 
tential spiritual, în capacitatea de a vă găsi calea proprie. 
Învățaţi de la alţii, desigur, şi folosiţi ceea ce vi se pare 
util, dar învăţaţi, de asemenea, să vă incredeti in propria 
voastră înțelepciune interioară. Fiţi curajoși. Fiţi treji si 
conştienţi. De asemenea, tineti minte că budismul nu vă ajută 
„să fiţi budist“ ; adică să obţineţi o nouă identitate. Nici să 
dobinditi cunostinte teoretice, practice si tehnice. El vă ajută, 
în ultimă instanță, să renuntati la toate formele si concep- 


tele şi să deveniti liberi. 

Fiţi deci pregătiţi să înlăturați toate acumulările inu- 
tile şi să porniţi în căutarea aurului adevărului spiritual. 
Cu siguranţă că se află acolo, înăuntru, și, ne asigură cei 
mai mari maeştri, nici nu este atît de dificil pe cît am 
crede să ajungem la el. 

